Mas: Kudakudhinan jinsee furassara kurumuge sagaafatheh raajjeygai oiykanq hamavey\nމީގެ 115 އަހަރު ކުރީ ރާއްޖޭގައި ޖިންސީ ފުރައްސާރައިގެ ހާލަތު ބަޔާންކޮށްދޭ ލިޔުންކޮޅެއް\nމާސް ކޮލަމް: ކުޑަކުދިންނަށް ޖިންސީ ފުރައްސާރަ ކުރުމުގެ ސަގަފަތެއް ރާއްޖޭގައި އޮތްކަން ހާމަވޭ\n19 ޖެނުއަރީ 2020, 15:51 |\nރާއްޖޭގައި ކުޑަކުދިންނަށް ޖިންސީ ފުރައްސާރަ ކުރުމުގެ ސަގާފަތެއް އޮތްކަން ހާމަވާ ބައެއް ތާރީޚީ ލިޔުންތައް ވެސް އެބަހުއްޓެވެ. މީގެ އިތުރުން މިކަހަލަ ސަގާފަތެއް ފުވައްމުލައް ސިޓީގައި ވެސް އޮތްކަން ހާމަވާ އެތައްކަމެއް މުޖުތަމިއުން ފެނިފައިވެއެވެ.\nފޫޅު ދިގު ހަންޑި ވާހަކައާއި ރަންނަމާރީގެ ވާހަކައިގެ އަސްލެއް އޮންނާނެ ކަމަށް ގަބޫލުކުރެވެއެވެ. މިފަދަ އެތައް ވާހަކައެކެވެ. ދޫދޫމަތިން ދެކެވެ ނުލިޔެވި ހުރި ވާހަކަތައް މާގިނައެވެ.\nއެގޮތުން 1980ގެ ކުރީ ކޮޅުން ފެށިގެން އެއިގެ ކުރިޔަށް ފުވައްމުލަކުގެ އިޖުތިމާއީ މަސްރަހަށް ވިސްނާލައްވާށެވެ. އެދުވަސްވަރު ފުރާވަރަށް އަރައިގެން އަންނަ އަންހެން ކުދިންނާއި ބެހިލުމަކީ ޝަރަފެއްގެ ގޮތުގައި އެދުވަސްވަރުގެ ޒުވާން ފިރިހެން ކުދިންނަށް ވެސް އޮތީ ހީވެފައެވެ. އަދި ރޭގަނޑު އަންހެން ކުއްޖަކަށް ޖިންސީފުރައްސާރައާއި ކުރިމަތި ނުލައި މަގަކުން ދެވޭނީ މަދު ފަހަރަކުއެވެ. މުޖުތަމައުގެ އެހާ އާއްމު ކަމަކަށްވުމުން އެދުވަސްވަރު އެކަން އާއިލާތަކުން ވެސް ބަލައިގަނެ އަންހެން ކުދިން ރޭގަނޑު ބޭރަށް ދިއުން ވަރަށްބޮޑަށް މަނާކުރެއެވެ. އަދި އެފަދަ ހާދިސާތައް ދިމާވާ ކުދިން ގެއަށް އައިސް އެވާހަކަ ދެއްކިޔަސް ގިނަފަހަރާ ކުށްވެރިވާނީ އެކުދިންނެވެ. އެއީ އެކުދިން ގެއިން ބޭރަށް ދިޔައީމަވީގޮތް ކަމަށް ބުނެއެވެ.\nމީގެ އިތުރުން ރޭގަނޑު ގޭގެއަށް ‘އަންހެނުން ކައިރައަށް ވަނުން’ އެއީ ވެސް ބައެއް މީހުންގެ ތަބީއީ ސިފައެއް ކަމުގައި މުޖުތަމިއުން ބަލައިގެންފައި ވެއެވެ. އެކަހަލަ ވާހަކައެއް މީހަކު ބުނާއިރަށް އެއީ އޭނާގެ އާދައެއްކަމަށްބުނެ އެކަން ކުރިކޮށްލަނީއެވެ. މައްސަލާގައި ހައްލެއް ހޯދާނެ ގޮތެއް ފެންނާން ނެތުނުން، ކިތަންމެ ނުރުހުންވިޔަސް އިތުރަށް ކުރެވޭނެ މާބޮޑު ކަމެއް ނޯވެއެވެ.\nބޮޑެތި މީހުން ކުޑަކުދިންނާއި ބެހޭ ވާހަަކަ އަޑެއް ނީވޭނެއެވެ. އެއީ ބޮޑެތި މީހުންނަށް އެކަން ނުކުރާތީއެއް ނޫނެވެ. އެމީހުންނަށް އިހުތިރާމު ކުރުމުގެ ގޮތުން ކުރާ ކަމެއްގެ ގޮތުގައި އެކަން ބޭއްވުމަށް އާއިލާއާއި މުޖުތަމިއުން ވެސް އެދޭތީއެވެ. އެފަދަ ވާހަކައެއް ދައްކައިފިނަމަ ބެޒާރުވާނީ އެކަމެއް ދިމާވި އަންހެން ކުއްޖާ ކަމަށް ބުނެއެވެ. އެއި އެފަދަ އަމަލުތައް ފޮރުވަން އެމީހުން ގެންގުޅުނު އުކުޅެކެވެ. މީގެ ސަބުން ބޮޑެތި މީހުންގެ މިފަދަ އަމަލުތައް ގިނަފަހަރާ ވަނީ ވަޅުޖެހިފައެވެ. އެކަން އެނގޭނީ އެކަން ދިމާވާ ކުއްޖަކަށާއި އެކުއްޖާގެ މަންމަ ނުވަތަ ދައްތަ ފަދަ މަދު މީހަކަށް އެކަންޏެވެ. އެވާހަކަ ދެއްކުން މަނަލެވެ.\nފުވައްމުލައްކުގެ މުޖުތަމިއުގައި ވެސް އެފަދަ ނޭއްގާނި އަމަލުން ހައްދު ފަހަނަޅާފައިވާ ފަރާތްތައް ގިނަ މީހުންނަށް އެނގެއެވެ. ނަމަވެސް އެވާހަތަތައް ދައްކާކަށް އެއްވެސް ބަޔަކު ބޭނުމެއް ނުވެއެވެ. ނަތީޖާއަކީ އެފަދަ ފިރިހެނުންގެ އެނުބައި އަމަލުތަކަށް ނިމުމެއް ނައިސް ބައެއް މީހުން މިދުނިޔެ ދޫކޮށް ދިއުމާއި ހަމަޔަސްވެސް އެކަމުގެތެރޭގައި އުޅެން ޖެހުމެވެ.\nދައްތަގެ ފިރިމީހާ ކޮށްކޮއާއި ބެހޭކަމުގެ ވާހަކަ ދެއްކުމުން ކުށްވެރި ވަނީ ކޮއްކޮއެވެ. އެންމެ ފަހުން އެއިގެ ނާޖާއިޒު ފައިދާ ނަގަނީ އެއްކަލަ ފިރިހެން މީހާއެވެ. ދައްތަޔާއެކު އެއްގެގައި އުޅޭ ކޮއްކޮއާއި ބެހެމުން ދާ ފިރިމީހާ އެންމެ ފަހުން ދައްތަ ވަރިކޮށްފައި ކޮއްކޮއާއި ކާވެނި ކުރާތަން ވެސް ފެނިފައި ވަނީ މަދެއްކޮށެއް ނޫނެވެ. ދޮންދަރިންނަށް ކުރިމަތިވާ ޖިންސީ ފުރައްސާރައިގެ ހާލަތަށް ވިސްނާލައްވާށެވެ.\nޒަމާން ބަދަލުވަމުން އައިކަމުގައި ވިޔަސް އެއަމަލުތަކުގެ އަސަރު އެއްކޮށް ފޮހެވިގެނެއް ނުދެއެވެ. އަންހެނުންނަށް މަގުމަތި ތަންކޮޅެއް އަމާންވިޔަސް ޖިންސި ފުރައްސާރަކުރުމުގެ އަމަލުތައް މުޖުތަމިއުގެ ހުރިހާ ލެވެލެއްގައި ވެސް ހިނގައެވެ. ކިޔަވާދޭ ޓީޗަރުން ދަރިވާރާއި އެކިގޮތްގޮތުން ފޮށުން، އޮފީހުގެ އިސްމީހާ ސެކެރެޓަރީގެ ފަލަމަސްގަނޑުގައި މޭޒު ދޮށުން ކޮށްޓާލުުން، އެއް އޮފީހެއްގައި އެކުގައި އުޅޭ އެއްލެވެލްގެ އަންހެން މުވައްޒަފަށް ފިރިހެން މުވައްޒަފު ޖިންސީ މައްލަވަ ކުރުން، ރަސްމީ ވަޒީފާއަކަށް ނުދާ ފިރިހެން މީހާ އޭނާ އާއި ދިމާވާ އަންހެނުންނަށް އެކިގޮތްގޮތުން ކުރާ ޖިންސީ ގޯނާ ގޮސް ނިމެނީ ކިހާހިސާބަކުން ބާއެވެ؟ ބައެއްފަހަރު ކައިވެންޏަށް ބަދަލުވިޔަސް އަނެއްބައި ފަހަރު ބޮޑު ސިއްރުގެ ގޮތުގައި ބާއްވަނީ އެވެ.\nމިކަންކަމުން އެނެގެނީ މިއީ ދިވެހިންގެ ތެރޭގައި މޫލާފައިވާ ނުބައި އަމަލެއް ކަމެެވެ. ގާނޫނުތައް ހަދައިގެން މިކަން ހައްލުވޭތޯ ފެށި މަސައްކަތަށް މަޑުމަޑުން ކުރިއެރުން ލިބޭ ކަން އެނގެނީ ދޭތެރެދޭތެރެއިން ފެންމަތިވާ ބޮޑެތި ކަންތައްތަކުންނެވެ.\nކުޑަކުދިންނާއި ބެހުމުގެ މައްސަލަތަކުގެ ދަފުތަރެއް އެކުލަވާލިއިރު ފުވައްމުލަކަށް ނިސްބަތްވާ6މީހުން އޭގައި ތިބި އިރު އެއީ ހަތްތާވެސް ނިކަމެތި އާއިލީ ގޮތުން ދަށްފަންތީގެ މީހުންކަމަށް ބެލެވޭ މީހުންނެވެ. އެމީހުންނާއެކު މިލސްޓަށް އަރަންޖެހޭ އެތައްފަރާތެއް މުޖުތަމިއުގައި ދޫވެފައިވާކަން ފުލުހުންގެ ރެކޯޑުތަކުން ވެސް އެނގޭނެއެވެ. ބުނަން ބޭނުންވަނީ ފުވައްމުލައްކުގައި ތިބި ޖިންސީ ފުރައްސާރަކުރާ ކުރާ މީހުން ނަކީ ހަމައެކަނި އެލިސްޓގައި އެތިބަ މީހުނެއް ނޫން ކަމަށެވެ. އެތައްބައިވަރު އިތުރު މީހުންގެ މައްސަލަތައް ތިލަކުރެވިއްޖެނަމަ އެލިސްޓަށް އަރާނެ މާގިނަވާނެއެވެ.\nގެތަކުގެ ސަލާމަތީ ފިޔަވަޅުތައް ވަރުގަދަވީ މީހުންނަށް އައި ހޭލުންތެރިކަމާއި ތަރައްގީއާއެކުއެވެ. މިހާރު ގޭގެއަށް އަންހެނުން ކައިރިއަށް ވަންނަ ބަޔަކު ފުވައްމުލަކުގައި އުޅޭ ކަމުގެ އަޑެއް ނީިވެއެވެ. ނަމަވެސް ޒަމާނީ ޓެކްނޮލޮޖީގެ ވަސީލަތްތަކުން ކުދިން ހެއްދުމާއި ބްލެކްމެއިލް ކުރުމުގެ ގާނާތައް މަދެއް ނޫނެވެ. ނަމަވެސް ގޭތެރެއިންނާއި އަވަށްޓެރީންނާއި ކިރިޔާ ދަންނަމީހުންގެ މިފަދަ އަމަލުތަކަށް ހުށިޔާރުވާން ޖެހެއެވެ. ކުރިމަތިވެދާނެ އެފަދަ އަމަލުތަކަށް ކުދިން ތައްޔާރުކުރަން ޖެހެއެވެ. ބޮޑު ސިއްރުގެ ގޮތުގައި ނުބާއްވާ ކަންކަން ހާމަކޮށްދޭން ޖެހެއެވެ.\nގާނޫނުތަކަށް އާއްމު މީހުން ހޭލުންތެރިވީ ވަރަކަށް މިކަހަލަ އަމަލުތަކަށް އޮންނަ މަގު ހަނިވާނެއެވެ. ކުށްވެރިއަކީ ޖިންސި ފުރައްސާރައިގެ ޝިކާރައަކަށްވާ ކުއްޖާ އެއް ނޫނެވެ. އެކަން ކުރާ މީހާކަން ބުނެދޭށެވެ. އެފަދަ އަމަލުތަކުގެ ވާހަކަ ހިއްސާ ކުރަން ހާމަކުރަން ހިތްވަރު ދޭށެވެ. އެފަދަ އަމަލު ސިއްރުކުރުމަކި އެކަމެއް ތަކުރާރުކުރުމަށް ދެވެ ހިތްވަރެއް ކަމން ބުނެދޭށެވެ.\nމިފަދަ ބޮޑު ކަމެއްވާއިރަށް ތެޅިގެން އެންމެ ހަރުކަށި އަދަބުދޭން ގޮވާލިއަކަސް މިކަމަށް ހައްލެއް ނެތެވެ. އިސްތިއުފާއަށް ގޮވިޔަކަސް މިކަން ނުހުއްޓޭނެއެވެ. ނުބަިއ އަމަލާއި ދެކޮޅަށް މަސައްކަތް ކުރާށެވެ. އެކަމަށް ފަހިވެފައިވާ ދޮރުތައް ބަންދުކުރުން އިސްނަގާށެވެ.\nކުޑަކުދިންނާއި ބެހުމުގެ ކަންތައްތަކަކީ އަޅާނުލާ ދޫކޮށްލެވޭ ވަރަށްވުރެ މާ ބޮޑުކަމެކެވެ. ކުޑަކުއްޖެއްގެ މުޅި ހަޔާތަށް އެޅޭ ހުރަހެއްކަން ދަނެ އެކަން ހުއްޓުވަން މަސައްކަތް ކުރެވެންހުރި ހުރިހާ ރޮނގަކުން މަސައްކަތް ކުރަން ޖެހެއެވެ.\nއިތުރު ލިޔުންޖިންސި ފުރައްސާރަ\nTags: ޖިންސި ފުރައްސާރަ


ބެއިރޫތްގެ ކެމިކަލް ގުދަނުގައި ރޯވާން ޖެހުނު ކަމަށް ބެލެވޭ ގޮތްތަކެއް! – Dhuvas Online\nބޭރޫތްގެ ކެމިލަކް ގުދަނެއްގައި ގޮވުން--\nބެއިރޫތްގެ ކެމިކަލް ގުދަނުގައި ރޯވާން ޖެހުނު ކަމަށް ބެލެވޭ ގޮތްތަކެއް!\nލުބުނާންގެ ވެރިރަށް ބެއިރޫތްގެ ވިޔަފާރި ބަނދަރުގައި ހުރި ކެމިކަލް ގުދަނަ ގޮވި ގޮތް ކަމަށް ބެލެވޭ ގޮތްތަކެއް ހާމަ ކުރަން ފަށައިފި އެވެ.\nމިދިޔަ ހަފްތާގެ އަންގާރަ ދުވަހު ހިނގި މި ހާދިސާ އަކީ ދުނިޔޭގައި މިހާތަނަށް ގޮވި މިފަދަ އެންމެ ބާރު ގަދަ ގޮވުމެވެ. މި ގޮވުމުގެ އަސަރު 150 މޭލު ދުރަށް ކޮށްފައިވެ އެވެ.\nއެ ގުދަން ގޮވަން ޖެހުނު ގޮތް މިހާތަނަށް ހޯދިފައި ނުވިނަމަވެސް ލަފާ ކުރުންތަކެއް މިހާރު ދަނީ ލުބުނާނު ސަރުކާޜުގެ އިސްވެރިން ހާމަ ކުރައްވަމުންނެވެ. އެގޮތުން އެ ގައުމުގެ ރައީސް މިޝައިލް އަޔޫން ވިދާޅުވީ ކެމިލަލް ގުދަން ގޮވީ ފަރުވާ ކުޑަވެގެން ނުވަތަ ގުދަނުގެ ބޭރުން ކޮންމެވެސް ބަޔަކު ބޮމެއް ގޮއްވާލައިގެން ކަމަށް ވެދާނެ ކަމެއް ކަމަށެވެ.\nރައީސް އަޔޫން މިހެން ވިދާޅުވި ނަމަވެސް އެ ގައުމުގައި އެ މައްސަލަ ތަހުގީގު ކުރަމުންދާ ފަރާތްތަކުން ލަފާ ކުރާ ގޮތުގައި ގުދަނުގައި ރޯވީ ބަނދަރުގައި ހިނގި އަލިފާނުގެ ހާދިސާއަކުންނެވެ.\nމިހާތަނަށް މި މައްސަލައިގެ ތަހުގީގަށް ހައްޔަރު ކުރި މީހުންގެ ތެރޭގައި އެ ހާދިސާ ހިނގި ބަނދަރުގެ ވެރިޔާ އާއި ބެއިރޫތްގެ ކަސްޓަމްސްގެ ވެރިޔާ އަދި އެ ބަނދަރުގެ 17 މުވައްޒަފަކު ހިމެނެ އެވެ. މީގެ އިތުރުން ކަސްޓަމްސްގެ ކުރީގެ ވެރިޔާވެސް ހައްޔަރުކޮށްފައިވެ އެވެ.\nމިހާދިސާގައި 158 މީހުން މަރުވެ 6،000 އަށްވުރެ ގިނަ މީހުންނަށް އަނިޔާވެފައިވެ އެވެ. އަދި ބެއިރޫތުގެ ތިން ލައްކައަށްވުރެ ގިނަ މީހުންގެ ގެދޮރު ގެއްލިފައިވެ އެވެ.\nމި ހާދިސާގައި އެތައް އިމާރާތެއް ބިމާހަމަވެފައިވާއިރު ގޮވުމުގެ ބާރު ގަދަވުމުން ބިންގަނޑު ގުޑައި އެތައް އިމާރާތެއްގެ ބިއްލުރިތަކާއި ދޮރުތަކާއި ފަރުނީޗަރާއި އެނޫން ތަކެއްޗަށް ބޮޑެތި ގެއްލުންވެފައިވެ އެވެ.


Terrorisom aa dhekolhah Bangladesh ge 300,000 miskithugai khuthubaa dheefi | Mihaaru\nބަންގްލަޑޭޝްގެ ބައިތުލް މުކައްރަމް މިސްކިތަށް އިއްޔެގެ ހުކުރު ނަމާދަށް މީހުން އަރަނީ. --ފޮޓޯ:ބީބީސީ\nޓެރަރިޒަމާ ދެކޮޅަށް ބަންގްލަދޭޝްގެ 300،000 މިސްކިތުގައި ޚުތުބާ ދީފި\n16 ޖުލައި 2016 - 15:33\nޑާކާ (ޖުލައި 16) - ބަންގްލަދޭޝްގައި ހައްދު ފަހަނަޅާ ދިއުމުގެ ހަރަކާތްތައް އިތުރުވަމުންދާތީ އެ ގައުމުގެ ގާތްގަނޑަކަށް 300،000 މިސްކިތުގައި ޓެރަރިޒަމާ ދެކޮޅަށް އިއްޔެ ޚުތުބާ ދީފި އެވެ.\nސަރުކާރުން ހިންގާ އިސްލާމިކް ފައުންޑޭޝަނުން ލިޔުނު ޚުތުބާގައި ވަނީ ހައްގަކާ ނުލައި އެއްވެސް ނަފްސެއް މަރާލުމަކީ ބޮޑުވެގެންވާ ފާފައެއް ކަމަށް ބުނެފަ އެވެ. އަދި ޒުވާން ކުދިންގެ ސިކުނޑިތައް ހައްދުފަހަނަޅާފައިވާ މީހުންގެ ދަލުގައި ޖެހެން ދޫކޮށް ނުލުމަށް ބެލެނިވެރިންނަށް ވަނީ ގޮވާލައިފަ އެވެ.\nބަންގްލަދޭޝްގައި އެންމެ ފަހުން ދިން ޓެރަރިސްޓް ހަމަލާގައި ޑާކާގެ ކެފޭއެއްގެ ތެރޭގައި ވަނީ 20 ރަހީނުން މަރާލައިފަ އެވެ. އަދި އީދު ނަމާދުގެ ބޮޑު ޖަމާއަތަށް މީހުން ޖަމާވެފައި ވަނިކޮށް ވެސް ވަނީ ހަމަލާ ދީފަ އެވެ.\nޑާކާގެ މިސްކިތުގެ ސަލާމަތީ ކަންކަން އިއްޔެ ވަނީ ވަރުގަދަކޮށްފައި. --ފޮޓޯ:ބީބީސީ\nބަންގްލަދޭޝްގެ ނޭޝަނަލް މިސްކިތުގެ އިމާމް މުހިއްދީން ގުއާޝަމް ބީބީސީ އަށް ބުނީ އެއްވެސް ނަފްސެއް މަރާލުމަކީ އިސްލާމް ދީނުގައި ހުއްދަ ކަމެއް ނޫން ކަމުގެ މެސެޖް ޚުތުބާ މެދުވެރިކޮށް ދީފައިވާ ކަމަށެވެ.\nޓެރަރިޒަމާ ދެކޮޅަށް ހުރިހާ މިސްކިތެއްގައި ޚުތުބާ ދޭ ގޮތަށް ބަންގްލަދޭޝް ސަރުކާރުން ނިންމީ ޓެރަރިޒާމާ ދެކޮޅަށް މިހާރު ފަށާފައިވާ މަސައްކަތުގެ ދަށުންނެވެ. ނަމަވެސް އެއް ބަޔަކު ވަނީ މިކަމާ ހިތްހަމަ ނުޖެހުން ފާޅުކޮށްފަ އެވެ. އެ މީހުން ބުނި ގޮތުގައި ޚުތުބާގައި ކިޔަން ޖެހޭނީ އިމާމުން ބޭނުންވާ އެއްޗެއް ކަމަށާއި ސަރުކާރުން ޚުތުބާ ކޮންޓްރޯލް ކުރުމުން ފައިދާއެއް ނުކުރާނެ ކަމަށެވެ.\nއިތުރު ލިޔުންތައް ދީން ބަންގްލަދޭޝް މިސްކިތްތައް


Shalabee ge Jazubaath varah thafaathu | Mihaaru\nމުނިފޫހިފިލުވުން / ޝަލަބީ އިބްރާހިމް\nޝަލަބީގެ "ޖަޒުބާތު" ވަރަށް ތަފާތު\nޝަލަބީ: އޭނާގެ އާ ލަވައަކީ "ޖަޒުބާތު" އަކީ ތަފާތު ސްޓައިލެއްގެ ލަވައެއް.\n18 ފެބުރުއަރީ 2018 - 12:17\nޝަލަބީ އިބްރާހީމްގެ ތަފާތު ވައްތަރެއްގެ ލަވައެއް އަޑުއަހާލަން ބޭނުން ނަމަ "ޖަޒްބާތު" އަކީ އޭގެ ލަވަޔަކަށް ވާނެ އެވެ. އޭނާ މީގެ ކުރިން ކިޔާފައި ހުރި ލަވަތަކާ ހިލާފަށް އާންމުންނަށް މި ފަހަރު ޑިމްބާ މިއުޒިކްގެ ތެރެއިން ދޫކޮށްލީ ދިވެހިވަންތަ ރަހަގަނޑު ވެސް ބޮޑު ލަވައެކެވެ.\n"ޖަޒުބާތު" އަކީ މިއުޒިކީ ފަންނާނުންނާ އެކު "ދަމާ ގާޑިޔާ" ވެސް ގެނެސް ދޭ ޓީމްގެ އަލްބަމް "ގޮއްޔެ" ގެ ލަވަަތަކުގެ ތެރެއިން ލަވައެކެވެ. މި ލަވަ މިހާރު ޔޫޓިއުބުންނާއި ލަވަފޮށި ފަދަ ޕްލެޓްފޯމްތަކުން އަޑު އަހައިލެވޭނެ އެވެ. ހާއްސަކޮށް ލަވަފޮށީގައި "ޖަޒުބާތު" ގެ އަޑު ގަދަ އެވެ.\nޝަލަބީގެ މެނޭޖަރު އަބްދުﷲ ޝަފީގް (ސައްޕެ) ބުނީ އާ ލަވައަކީ ޝަލަބީ ކިޔާފައިވާ މުޅިން އާ ސްޓައިލެއްގެ ލަވައެއް ކަމަށެވެ.\n"ލަވަ އަޑު އަހާލީމަ އެނގޭނެ އެކަން. އޭނަ ކުރިން ކިޔާފައި ހުރި ލަވަތަކާ ޖަޒުބާތު ލަވަ މާބޮޑަށް ވެސް ތަފާތު ވާނެ. މި ލަވަ މިހާރު ލަވަފޮށީގައި ވެސް ހިޓް،" އަންނަ ހަފުތާގައި ޝަލަބީގެ އާ ވީޑިއޯ ލަވައެއް ވެސް ނެރޭކަން ފާހަގަކޮށް ސައްޕެ ބުންޏެވެ.\nމިދިޔަ އަހަރު އާންމު ކުރި "ގޮއްޔެ" އަލްބަމަށް ލަވަ ކިޔާފައިވާ ފަންނާނުންގެ ތެރޭގައި ޓީވީއެމުން މިހާރު ދައްކަމުން އަންނަ މޯލްޑިވިއަން އައިޑޮލް ސީޒަން ތިނެއްގެ ޖަޖުންގެ ތެރޭގައި ހިމެނޭ އިސްމާއީލް އައްފާނާއި ޒާރާ މުޖުތަބާ ހިމެނެ އެވެ.\nމީގެ އިތުރުން ބަތޫލް، ޝިއުޒް، ފަތޫ، ނިޝް ނާޝިދު، ހައިޝަމް، ޝުއައިބް، މާކޮ އަދި ޔާމީންގެ އަޑު ވެސް "ގޮއްޔެ" ގެ ލަވަތަކުން އިވިގެން ދާނެ އެވެ. ޑިމްބާ މިއުޒިކް އާއިލައަކީ ދިވެހި ފަންނާނުންގެ ދިވެހިވަންތަ ލަވަތައް ގެނެސް ދޭން ވަރަށް ފޯރި ހުންނަ ބައެކެވެ.\nއެހެންވެ އެ އާއިލާގެ ތެރެއިން ޝަލަބީގެ އާ ސްޓައިލެއްގެ ލަވައެއް އަޑު އަހާލަން ލިބުމަކީ، އޭނާގެ ފޭނުން ނިކަން އުފާވާނެ ކަމަކަށް ވާނެ އެވެ.\n1 ކޮމެންޓް, 42 ރިއެކްޝަންސް\nވަރައްވެސް ހުތުރު ލަވައެއް! ޝަލަބީގެ ސްޓައިލްގެ ލަވައެއް ނޫން މީ! ޑިންބާގެ އެހެން ފަންނާނަކު މި ލަވަ ހުށަހަޅައިދިންނަމަ ތަންކޮޅެއް ރީތިވާނެހެން ހީވަނީ! ޝަލަބީއާއި ގުޅެނީ ހަމަ މަޑުމައިތިރި މަގޭ ސްޓައިލްގެ ލަވަ! ވަރަށް ވެދުން!


SunOnline: BREAKING: Farah eri dhoanyakun meehaku gelligen hoadhanee\nފަރަށް އެރި ދޯންޏަކުން މީހަކު ގެއްލިގެން ހޯދަނީ\nޝަފްނާ ހުސައިން 06 Jan 2020, 09:59\nކޯސްޓްގާޑުގެ އުޅަނދެއް -- ސަން ފޮޓޯ/ ފަޔާޒު މޫސާ\nމިއަދު ހެނދުނު ކ. ކަގި ކައިރިން ފަރަށް އެރި ދޯންޏަކުން ދިވެއްސަކު ގެއްލިގެން ހޯދަން ފަށައިފި އެވެ.\nއެމްއެންޑީއެފް އިން މިއަދު ބުނީ ފަރަށް އަރާފައި ވަނީ "ޓީޓީއެސް ފާން" ކިޔާ މުދާ އުފުލާ ދޯންޏެއް ކަމަށެވެ. ދޯނި ފަރަށް އެރި އިރު ދޯނީގައި ދިވެއްސަކާއި ދެ ބިދޭސީންނާ އެކު ޖުމްލަ ތިން މީހުން ތިބިކަމަށް އެމްއެންޑީއެފް އިން ބުންޏެވެ.\nތިން މީހުންގެ ތެރެއިން ދޯނީގެ ކެޕްޓަން ކަމަށްވާ 37 އަހަރުގެ ދިވެހި މީހާ ގެއްލިގެން އުޅޭކަމަށް ދޯނިން ރިޕޯޓުކޮށްފައިވާތީ އެކަން އިތުރަށް ބަލަމުން އަންނަ ކަމަށް އެމްއެންޑީއެފް އިން ބުންޏެވެ.\nއަދި އޭނާ ހޯދުމުގެ މަސައްކަތް ކުރަމުން އަންނަ އިރު، އޭނާގެ ފޯނާއި ދަބަސް ދޯނީގައި އޮތް ކަމަށް އެމްއެންޑީއެފް އިން ބުންޏެވެ.\nދޯނި ފަރަށް އެރިކަމުގެ ރިޕޯޓް ކޯސްޓްގާޑަށް ލިބިފައި ވަނީ މިއަދު ހެނދުނު 08:09 އެހާކަންހާއިރުއެވެ. އެމްއެންޑީއެފް އިން ބުނީ މިކަމުގައި ކޯސްޓްގާޑުގެ ލޯންޗް އެފްއައިސީ ވެލާނާ ހަރަކާތްތެރިވަމުން އަންނަ ކަމަށެވެ.\nފަރަށް އެރި ދޯންޏަކުން މީހަކު ގެއްލިފައިވާކަމަށް ރިޕޯޓުކޮށްފައި ވާއިރު، މިދިޔަ ހަފްތާގައި ބ. ދޮންފަނާއި އެއަތޮޅު ހަނިފަރާ ދެމެދު ދަތުރު ކުރަމުން ދިޔަ ލޯންޗަކާއި ޑިންގީއެއް ޖެހުނު ހާދިސާގައި މީހަކު ވަނީ ގެއްލިފައެވެ.


ދުނިޔޭގެ އެންމެ ފުރަތަމަ އަންހެން “ނިގާބީ” ޕައިލެޓު ކެޕްޓަން ޝެހެނާޒް ލަގާރީ – Dhen.mv\nދުނިޔޭގެ އެންމެ ފުރަތަމަ އަންހެން "ނިގާބީ" ޕައިލެޓު ކެޕްޓަން ޝެހެނާޒް ލަގާރީ\nJune 21, 2020 - 8:36 am\nބުރުގާ އަޅައިގެން ތިބޭ މީހުން، ޚާއްސަކޮށް މޫނު ބުރުގާ އަޅާފަ ތިބޭ މީހުންނަކީ، ދުނިޔޭގެ ގިނަ ތަންތަނުގައި ބާކީކޮށް ރަނގަޅު ފުރުސަތު ވެސް ނުދީ ތިބޭ ބައެކެވެ. ބައެއް މީހުން ދެކޭ ގޮތުގައި ބުރުގާ ނުވަތަ މޫނު ބުރުގާ އަޅައިގެން ތިބޭ މީހުންނަށް މަތީ ފުރުސަތުތައް ދެވިގެން ނުވާނެއެވެ.\nކަން މިހެން ހުރި ނަމަވެސް، ދުނިޔޭގެ މަދު ޤައުމެއްގައި މިފަދަ ތަފާތުކުރުންތަށް ނުގެންގުޅޭކަން ވެސް އުފަލާއެކު ފާހަގަ ވެއެވެ. މިއީ ވެސް އެފަދަ ވާހަކައެކެވެ.\nމިއީ ޕާކިސްތާނުގެ ރައްޔިތެއްކަމަށްވާ ކެޕްޓަން ޝެހެނާޒް ލަގާރީ އެވެ. އޭނާ އަކީ ދުނިޔޭގެ އެންމެ ފުރަތަމަ ނިގާބީ (މޫނު ބުރުގާ އެޅި) ޕައިލަޓެވެ.\nކެޕްޓަން ޝެހެނާޒް ކުރަނީ ހަމައެކަނި ޕައިލަޓުކަން އެކަންޏެއް ނޫނެވެ. އޭނާއަކީ ފިލަންތްރޮޕިސްޓް ސޯޝަލް ވޯކަރެއްގެ އިތުރުން ޕޮލިޓިޝަނެކެވެ. އަންހެނުންގެ ޙައްޤުތަކަށް އެދި ގޮވާލާފައި ޕާކިސްތާނުގައި އޭނާވަނީ އަޑުއުފުލާފައެވެ.\nއަންހެނުންނަށް ވެސް އަދި ވަކިން ޚާއްސަކޮށް މޫނު ބުރުގާ އަޅައިގެން އުޅޭ އަންހެނުންނަށް ވެސް ކެޕްޓަން ޝެހެނާޒަކީ ވަރަށް ރީތި މިސާލެކެވެ.\nތިން ދަރިންގެ މަންމައެއް ކަމުގައިވިޔަސް ކެޕްޓަން ޝެހެނާޒް އަންނަނީ ހުރިހާ ޒިންމާއެއް ވެސް އެންމެ ފުރިހަމައަށް އަދާކުރަމުންނެވެ.\nމޫނު ބުރުގާ އަޅައިގެން މަތިންދާބޯޓެއް ދުއްވި އެންމެ ފުރަތަމަ އަންހެން މީހާގެ ގޮތުގައި، ކެޕްޓަން ޝެހެނާޒް ލަގާރީ ގެ ނަން "ޖިނަސް ބުކް އޮފް ވޯލްޑް ރިކޯޑު" ގައި ވެސް ވަނީ ލިޔެވިފައެވެ. އަދި އެފޮތުގައި ޕާކިސްތާނުގެ ފަރާތުން އަދި މިހާތަނަށް ނަން އިނީވެސް ހަމައެކަނި ކެޕްޓަން ޝެހެނާޒް ގެއެވެ.\nޙައްޖާއި އުމްރާއަށް ދެވޭނެ މަގު ތަނަވަސްވުމަކީ ތިމާ ދެކެ ﷲތަޢާލާ ލޯބިވެވޮޑިގަންނަވާ ކަމުގެ ހެއްކެއް\nނަތީޖާ އިއުލާނު ކުރިއިރު ގުރައިދޫ ފޮށީގެ ގިނަ ވޯޓުތަކެއް "ގެއްލިއްޖެ"\nފޮޓޯއިން ވާހަކަ : ދެެ އަހަރަށް ފަހު ދިވެހީންނަށް ރޯދަ މަހެއް\nރޯދައަށްހުރެ ހަނދާން ނެތިގެން ކެވިއްޖެނަމަ..


ބައްޕައެއްނެތެވެ. | ޙެޔޮބަސް\nHome އާންމު ލިޔުން ބައްޕައެއްނެތެވެ.\nރަމްޒީނާ މުޙައްމަދު / ޅޮހި\nސާނިޔާއަކީ އަތޮޅު ތައުލީމީމަރުކަޒްގެ ޓީޗަރެކެވެ. ނަމަވެސް ސާނިޔާއަކީ މިރަށު ކުއްޖެއްނޫނެވެ. ސާނީ މިރަށަށްއައީ އޭނާގެ މަންމަވެސް އެދުމުގެ މަތިން ތަޖްރިބާގެގޮތުން ބޮޑުތަނެއްގައި ފުރަތަމަ އަހަރު މަސައްކަތްކުރުމަކީ ރަނގަޅުކަމެއްކަމަށް ފެންނާތީއެވެ. ސާނިޔާ މިރަށުގައި ހުންނަނީ ސަނިޔާގެ ދުވަސްވީ ރަހްމަތްތެރިއެއްކަމަށްވާ ނަސީމާއްތަ ގޭގައެވެ. ނަސީމައްތަވެސް ސާނިޔާއާ ދޭތެރޭ ދެކެނީ އޭނާގެ އުފަންދަރިއެއް ފަދައިންނެވެ. ސްކޫލް ވަގުތުތައް ފިޔަވާ ސާނިޔާގެ ހުރިހާ ވަގުތެއްހެން ހޭދަކުރަނީ ނަސީމާއްތަގެ ދަރިފުޅު، އެންމެ5އަހަރުގެ ކުޑަކުޑަ އަބާޔާއެކުގައެވެ. އަބާގެ ކޮންމެ ހަރަކާތަކުން ސާނިޔާގެ ހިތައް އުފާވެރިކަމެއްގެނުވައެވެ. އަބާގެ ތުއްތުތުއްތު އަޑުންބުނެލާ ކޮންމެ ޖުމްލައަކުން ސާނިޔާ ހިތަށް ހަމަޖެހުން ގެނުވައެވެ. ތެދުތެދަށް ބުނަނީނަމަ ސާނިޔާ މިރަށުގހައި ހޭދަކުރާ ދުވަސްތައް ހިތްހަމަޖެހުމާއެކު ހޭދަކުރުމުގެ ހަޤީޤީ ސިއްރަކީ އަބާއެވެ.\nމިއަދަކީ ހުކުރުދުވަސްކަމުން ސާނިޔާ ހެނދުނު ހެނދުނާ ތެދުވެ ގޭތެރޭގެ އެކިއެކިކަންކަމުގައި އުޅެންފެށިއެވެ. އާނާ ބޭނުންވަނީ މިއަދު ނަސީމާއްތައަށް އެއްވެސްކަމެއް ނުޖައްސާ ހުރިހާކަމެއްމެސް ކުރާށެވެ. އެހެންކަމުން ހެނދުނުގެ ސައިތައްޔާރުކުރަން ބަދިގޭގައި އުޅެނިކޮށް ކުއްލިއަކަށް ކުޑަކުޑަ އަބާ އައިސް ސާނިޔާގެ ގައިގައި އޮޅުލައިގަތެވެ.\nދައްތާ! ދައްތާ! މިއަދު ދޮންބެ އަންނާނެ.\nއަބާގެ މިވާހަކަތަކުން ސާނިޔާ ހައިރާންވިއެވެ.\nއަބާގެ ދޮންބެ ކޮބާތަ؟ ސާނިޔާ ސުވާލުކުރިއެވެ.\nދޮންބެ އުޅެނީ މެލޭޝިޔާގައި ކިޔަވަން. މަންމަބުނީ ދިހައެއްޖަހާއިރު އަންނާނެޔޯ! އަބާހުރީ ވަރަށް އުފަލުންނެވެ.\nނަސީމާއްތަ ހުރީ އުފަލުން ފޮޅިފައެވެ. ހީވަނީ ދެޢީދު އެއްފަހަރާ ލައިގަނެގެން އުޅޭހެންނެވެ. ތަންތަން ފޮޅާ ސާފުކޮށް ޒަޔާންގެ ކޮޓަރި ތައްޔާރު ކުރަނީއެވެ.\nސާނިޔާ ހުރީ މެޝިންގައި ދޮވެފައިހުރި އަންނައުނުތައް ނަގާށެވެ. ކުއްލިއަކަށް އަބާއައިސް ސާނިޔާގެ އަތުގައި ހިފާ ދަމަން ފެށިއެވެ. އާދެބަލަ! ދަމަމުންކަހަލަ ގޮތަކަށް ގެންގޮސް ގޭތެރެއަށް ވެއްދިއެވެ. މިހިރީ ދޮންބެ! ސާނިޔާދިޔައީ ސިއްސައިގެންނެވެ. ކުއްލިއަކަށް ބަލައިލެވުނީ އަޒާންގެ މޫނަށެވެ. އެވަގުތު އަޔާންވެސް ހުރީ ބަލަހައްޓައިގެންނެވެ. ސާނިޔާ އަވަސްއަވަހަށް އިސްޖަހާލިއެވެ. އަޔާން އަބާ އުރާލިއެވެ. އަދި އަބާގެ ދައްތަގެ ހާލްކިހިނެތްހޭ އަހާލިއެވެ.\nދައްތަގެ ހާލް ރަނގަޅު. އަބާގެ ތުއްތުއަޑުން ބުނެލިއެވެ.\nސާނިޔާއަށާއި އަޔާންއަށް އެއްފަހަރާ ހީލެވުނެވެ. ސާނިޔާބެލީ އަވަހަށް އެތަނުން ދެވޭތޯއެވެ. އަޔާންއަކީ އަދި ސާނިޔާއަށް ބީރައްޓެއްސެކެވެ. އިރުކޮޅަކުން އަބާ އަތުވެއްޖެއެވެ. ވަރަށްއަވަހަށް ދޮންބެއަށް ކޮފީއެއް. އަބާހީވަނީ ބޮޑުމީހެއްހެންނެވެ. ސާނިޔާގާތަށް ހިނިއައެވެ. ކޮފީ ހިފައިގެން ދިޔައިރު ސިޓިންރޫމްގައި އަޔާން އިނެވެ. ކޮފީތަށި ދިނުމަށްފަހު ސާނިޔާ ހިނގައިގަތެވެ.\nދައްތަކައިރީބުނޭ ކޮފީ ވަރަށްމީރޭ. އަޔާންގެ އަޑުއިވުމުން ސާނިޔާއަށް ހުއްޓެވުނެވެ. ނަމަވެސް ފަސްއެނބުރި ބަލާވެސްނުލާ ސާނިޔާ އެދިޔަގޮތަށް ދިޔައީއެވެ.\nމިއަދަކީ ހޮނިހިރުދުވަހެވެ. އިއްޔެ ދޮންބެ އައުމާއި ގުޅިގެން އަބާއަށް ސާނިޔާދައްތައާއެކު ހިނގާލަންވެސް ނުދެވުނެވެ. އެހެންކަމުން މިއަދު ހެނދުނު ހޭލިގޮތަށް އަބާ ޝަކުވާކުރިއެވެ.\nދައްތާ! މިއަދު ހިނގާލަން ދާންވާނެ.\nސާނިޔާ އަބާ ގަޔާ ކައިރިކޮށްލިއެވެ. ޔަގީންތާ!\nއަޔާންއައިސް ކާމޭޒްކައިރި އިށީނެވެ. އަބާއަށްލިބުނީ އިތުރު އުފަލެކެވެ. ދޮންބެވެސް ދާންވާނެ. ދާނީ އަބާޔާ ސާނިޔާ ދައްތަޔާ ދޮންބެއާ ތިންމީހުން. ދޯދައްތާ! ސާނިޔާއަކަށް ބުނާނެ އެއްޗެއް ނޭންގުނެވެ.\nޕްލީޒް ޕްލީޒް ދައްތާ! އެންމެފަހުން ސާނިޔާ އާއެކޭބުނުމުގެ ގޮތުން ބޯޖަހާލިއެވެ.\nއެދުވަހު ވަރަށްގިނައިރު ގޮޑުދޮށުގައި ދެމީހުން ހިނގިއެވެ. އަބާޔާއެކު ކުޅުނެވެ. ސާނިޔާއާއި އަޔާންއާދެމީހުން ތަޢާރަފްވިއެވެ. އެތައްވާހަކަތަކެއް ދެއްކިއެވެ. ސާނިޔާގެ ރަށެވެ. އާއިލާގެ މެންބަރުންނެވެ. އަޔާންގެ ކިޔެވުމުގެ ވާހަކައެވެ. މިހާރުއެއީ ދެރަހްމަތްތެރިންނެވެ.\nއަޔާން އައިތާ 15 ވަރަކަށްދުވަސް ވެއްޖެއެވެ. ސާނިޔާއާއި އަޔާންގެ ރަހްމަތްތެރިކަން ވަރަށް ބަދަހިވެއްޖެއެވެ. އަޔާންގެ ތަޢުލީމީފެންވަރާއި އަޅާބަލާއިރު އޭނާގެ ކިބައިގާ އެއްވެސް ފޮނިކަމެއް ދެއްކުންތެރިކަމެއް ނެތެވެ. މިކަންވެގެންދިޔައީ ސާނިޔާއަށް އެންމެ ކަމުދިޔަ ސަފައަށެވެ. ހަމައެފަދައިން ސާނިޔާގެ ރީތިކަމާ ރަނގަޅުކަމަށް އަޔާންގެ ހިތުގައި ތަޢުރީފުގެ ފުންޏެއް އެކުވެފައި ވެއެވެ. އަޔާން ސާނިޔާއާއި ލޯބީގެ ގޮތުން ގުޅެން ނިންމިއެވެ. ސަބަބަކީ ސާނިޔާގެ ކޮންމެ ހަރަކާތަކުން އަޒާންއަށް ފެންނަމުންދިޔައީ ސާނިޔާގެ ރަނގަޅުކަމެވެ. އެންމެފަހުން އަޔާން ވަރަށްގިނަ ގޮތްގޮތުން ވިސްނުމަށް ފަހު ސާނިޔާއަށް ލޯބި ހުށައެޅުމަށް ނިއްމިއެވެ. ސާނިޔާއާއި އަބާ ގޮވައިގެން ހިނގާލަންދާން ނިންމީ އަޔާންއެވެ. އަބާކުޅެން ބޭންދުމަށްފަހު އަޔާން ސާނިޔާގެ ގާތަށް ޖެހިލިއެވެ.\nއަހަރެން ސާނިޔާގާތު ވާހަކައެއްބުނަންއުޅޭތާ ދުވަސްކޮޅެއް ވެއްޖެ. އަހަރެން ބޭނުން ސާނިޔާ އަހަރެންގެ މީހަކަށް ހަދަން.\nއަޔާންގެ މިވާހަކަތަކުން ސާނިޔާއަށްލިބުނީ އުފާވެރިކަމާއި ހައިރާންކަމެވެ. ނަވަމެސް އޭނާ ހަމައެކައްޗެއްވެސް ނުބުނެ އިސްޖަހާލައިގެން އިނީއެވެ. އަނެއްކާވެސް އަޔާން ބުނަންފެށިއެވެ.\nއަހަރެން އުންމީދުކުރަނީ ސާނިޔާ އާއެކޭ ބުނާނެކަމަށް. ކޮންމެވެސް ޖަވާބެއް ދީބަލަ.\nއަޔާންއަށްދޭނެ ޖަވާބެއް ސާނިޔާގެ ކިބައިގައިނެތްކަމެއް އަޔާންއަކަށް ނޭނގެއެވެ. އެދުވަހު ދެމީހުންގެއަށް އައިރު ދެމީހުންގެ މޫނުމަތިންވެސް ފާޅުވަނީ ނުތަނަވަސްކަމެވެ. ކަންބޮޑުވުމެވެ. އަޔާންވިސްނަމުންދަނީ ސާނިޔާ ދީފާނެ ޖަވާބަކާމެދުއެވެ. ސާނިޔާ ވިސްނުންހުރީ އަޔާންއަށް ދޭނެ ޖަވާބަކާމެދުއެވެ. އަޔާންއާނުލާ އެންމެ މިނެޓެއްވެސް ހޭދަކުރުމަކީ މިއަދު ސާނިޔާއަށް ދަތިކަމެކެވެ. ނަމަވެސް ސާނިޔާ ޤަބޫލްކުރާގޮރުގައި ސާނިޔާގެ ހަގީގަތް އެނގިއްޖެނަމަ، އަޔާން ސާނިޔާ ބޭނުމެއް ނުވާނެއެވެ. އަދި ސާނިޔާގެ ނަފްސު ސާނިޔާ އަށް ވިސްނާދިން ގޮތުގައި ސާނިޔާފަދަ ކުއްޖަކާ ގުޅޭވަރަށްވުރެ އަޔާންއަކީ މާ މާތް މީހެކެވެ. ވީމާ، އަޔާންގެ އެދުމަށް އިޖާބަދިނުމަކީ ސާނިޔާ ކުރަންހެޔޮވާވަރުކަމެއްނޫންކަމަށްސާނިޔާ ނިންމިއެވެ.\nމިހާރު ސާނިޔާ މަސައްކަތްކުރަނީ އަޔާންއަށްނުފެނި އުޅޭށެވެ. އަޔާން ކާގޭގައިއިނަސް ސާނިޔާ ކޮޓަރިއަކުން ނުނިކުމެއެވެ. ސާނިޔާ ހުރިތަނަކަށް އަޔާން އަޔަސް އަވަސްއަވަހަށް އެތަނަކުން ދެއެވެ. އަޔާންއަކަށް މިއީ ކެއްކުރެވޭވަރުގެ ކމަކަށްނުވިއެވެ. ހަވީރުގެ ވަގުތެކެވެ. އަޔާންގެ ގަމީސް އިސްތިރިކުރަން މަންމަބަލައި އަބާފޮނުވިއެވެ. އަބާ އައީ ސާނިޔާ ގޮވައިގެންނެވެ.\nބުނެފީމެއްނު މަންމަގާތުބުނާށޭ! އަޔާންއަށް ބޭއިހްތިޔާރުގައި އަބާޔާދިމާއަށް ހަޅޭއްލަވައި ގަނެވުނެވެ.\nއަބާހުރީ ބިރުންނެވެ. ސާނިޔާގެ ހިތަށް ވަރަށް އަސަރު ކުރިއެވެ. އަވަސްއަވަހަށް ކޮޓަރިޔަށްގޮސް އެތައްއިރެއްވަންދެން ރުޔެވެ. އަޔާންގެ ޖަޒްބާތީ ހާލަތު ސާނިޔާއަށް ވިސްނެއެވެ. ނަމަވެސް އޭނާގެ މަޖްބޫރު އޭނާ ފަސްޖެހޭ ސަބަބު އަޔާންގެ ކުރިމަތީ ހާމަކުރާހާ ހިތްވަރެއް ސާނިޔާގެ ކިބަޔަކު ނެތެވެ. ސަބަބަކީ އަޔާންއަށް އެއްވެސްކަމެއް އޮޅުވާލައިގެން އުޅެން ސާނިޔާ ބޭނުންނުވުމެވެ.\nނަވަވެސް …. ސާނިޔާ ހިތްވަރާއެކު ތެދުވިއެވެ. އަދި ކުޑަ ކަރުދާސްކޮޅެއް އަބާގެ އަތަށް ދިނެވެ.\nމީތިކޮޅު ދޮންބެ އަތަށްދީ! އަބާ ހީވަނީ އަދިވެސް ބިރުން ހުރިހެންނެވެ. ސާނިޔާގެ ކަރުދާސްކޮޅު ހިފައިގެންގޮސް އަޔާންގެ އަތަށް އަބާދިނެވެ. އަދި އަނގައިންވެސް ނުބުނެދާންފެށުމުން އަޔާން ވަރަށްލޯބިން އަބާ އުރާލާ ކޮލުގައި ބޮސްދިނެވެ. އަދި ސޮރީ އޭބުނެލިއެވެ. ” އިޓްސް އޯކޭ ” ކުޑަކުޑަ އަބާ ޖަވާބުދިނެވެ.\n” މިރޭ އަހަރެން ބަދިގެ ފަރާތު ޖޯލީގައި އަޔާންއަށް އިންތިޒާރު ކުރާނަން. ” ކަރުދާސްކޮޅު ކިޔާލުމުން އަޔާންގެ ހިތް ނަށައިގަތެވެ. ލިބުނު އުފަލެއް ބަޔާންކުރަންވެސް ދަތިވިއެވެ.\nގަޑިން ރޭގަނޑު 8:30 އެވެ. އަޔާންގޮސް ސާނިޔާގެ ކުރިމައްޗަށް ހުއްޓުނެވެ.\n” އިސީންނަން ވީތަ؟ ” އަޔާން ލާނެއް ގޮތަކަށް އަހާލިއެވެ.\nހޫނ! ސާނިޔާ ޖަވާބު ދިނެވެ.\nސާނިޔާ ވާހަކަދައްކަން ފެށީ ކުރެހިފައިވާ އަޑަކުންނެވެ. އަހަރެންނަކީ ކާކުކަމެއް އަޔާންއަކަށް ނޭގޭނެ. އަހަރެންމީ އަޔާންއާ އެކަށީގެންވާމީހެއްނޫން. އަހަރެންގެ ހަގީގަތް އެގިއްޖެނަމަ، އަޔާން އަހަންނަކާ ނުގުޅޭނެ. ސާނިޔާގެ ވާހަކަ މިހިސާބަށް ދާއިރަށް އަޔާން ކުއްލިއަކަށް ތެދުވިއެވެ. އަދި ބުނަންފެށިއެވެ.\nސާނިޔާ. ސާނިޔާ އެހެންމީހަކުދެކެ ލޯބިވާވާހަކަ ބުނެފިނަމަ، އަހަރެން ސާނިޔާއަކަށް އެއްވެސް އުނދަގުލެއް ނުކުރާނަން. އަހަރެން މީ އެހާ އަމިއްލަ އެދުންބޮޑު މީހެއްނޫން. އަދި އަހަރެން ސާނިޔާއާގުޅެން ނިންމީ ސާނިޔާއަކީ ފަގީރެއްތޯ މުއްސަންޖެއްތޯ ބަލާފައެއްނޫން. ޕްލީޒް އަހަރެންނަށް މާފުކުރޭ. ސާނިޔާއަކީ އެހެންމީހެއްގެ ހައްޤެއްކަން އެގިންޖެ. އަހަރެންގެ އެއްވެސް ޝަކުވާއެއް މައްސަލައެއްނެތް. އަޔާން ހިނގައިގަތެވެ.\n” އަޔާން ތިޔަވާ ލޯތްބަށް ވުރެ ބޮޑަށް އަހަރެން އަޔާން ދެކެލޯބިވަން. ” ސާނިޔާގެ އަގައިން ނިކުންޖުމްލަ އަޔާންގެ ދެފައިގައި ކަސްތަޅު އަޅުވައިފިއެވެ. މުޅި މީހާ ފިނިވެއްޖެއެވެ. މުޅި މީހާ ފިނިވެއްޖެއެވެ. އަޔާން އައިސް ސާނިޔާގާތުގައި އިށީނެވެ.\n” ދެން ކީއްވެ އެއްބަސް ނުވާންތިއުޅެނީ ” އަޔާންގެ ސުވާލަށް ސާނިޔާދިން ޖަވާބުން އަޔާން ގަނޑުވިކަހަލައެވެ.\n” އަހަރެންމީ ބައްޕައެއްނެތް ކުއްޖެއް. އެހެން ބަޔަކު ކުރި ފާފައެއްގެ ނަތީޖާ. ދެންވެސް އަޔާން އަހަރެން ޤަބޫލްކުރާނަންތަ؟ ސާނިޔާގެ މިވާހަކަތަކާއެކު މުޅިތަން ހަމަހިމޭންކަމުގެ ސްކޫތެއް ގެނުވިއެވެ. އަޔާން އިސްއުފުލާލިއެވެ. އަދި ވޭނާ ރިހުން އެކުލެވޭ އަޑަކުން ބުންޏެވެ. ސާނިޔާ! އަހަރެންނާދިމާލަށް ބަލައިލަބަލަ! އަހަރެންގެ ބައްޕަ ހުރިވާހަކަ ލިޔެފައި އެބައޮތްތަ؟ މިއަދު މިރާއްޖޭގައި ސާނިޔާފަދަ އެތައްބަޔަކު އުޅެ. އޭގެތެރެއިން އެކަކުކަމުގައި އަހަރެން ވާކަމަށް ޤަބޫލް ކުރާނަންތަ؟ އަޔާންބުނީ އެއްޗެއް ސާނިޔާއަށް ޤަބޫލް ނުކުރެވުނީ ކަންނޭންގެއެވެ. އަޖައިބުން ފުރިގެންވާ ނަޒަރަކުން އަޔާންގެ މޫނަށް ސާނިޔާ ބަލައިލިއެވެ. އަޔާން ބުނަންފެށިއެވެ. އަހަރެންގެ މަންމަގެ ޢުމުރުން ދާދި ޅައިރު މީހެއްގެ ދަލުގައި ޖައްސާ ދިން އެހީގެ ނަތީޖާއަކީ އަހަރެން. އަހަރެންގެ ބައްޕައަކީ ކާކުކަމެއް އަދި އަދަށްވެސް ނޭންގެ ނުވެސް ދެކެން. ބުނެބަލަ!. އެއީ އަހަރެންގެ ނުވަތަ ސާނިޔާގެ ކުށެއްތަ؟ ހުދު އަހަރެންގެ ބައްޕައެއްވެސް ނެތް؟ ވީއިރު ތިޔަ ސަބަބާހުރެ އަހަރެން ސާނިޔާ ދޫކޮށްލާނީ ކޮހިނެތް؟ ހަމަތެދެއް. މަންމަގެ ޒުވާން އުމުރު ދުއްވާލީ ހިތާމާގައި . އަބާގެ މަންމަޔާ ބައްޕަ ކައިވެނި ކުރީ އަހަރެން ގުރޭޑް 10 ވެސް ނިންމިފަހުން. އެއީ އަހަރެންގެ ދޮންބައްޕަ. އަޔާންގެ އަގައިން ބޭރުވި ވާހަކަތައް އަޑުއަހާފައި ސާނިޔާއަށް ވަރަށް އަސަރުކުރިއެވެ. އަދި ބުނަންފެށިއެވެ. އަހަރެންގެ އުމުރުން ގޮތްގޮތް އެނގޭވަރި ވީފަހުން އެންމެ ގިނައިން ކުރެވޭ ސުވާލަކީ ބައްޕަ ކޮބައިތޯ ކުރެވޭ ސުވާލު. އެކޮންމެ ފަހަރަކު މަންމަގެ ބަސް ހުއްޓޭ. ޒުވާން އުމުރަށް އެޅިފަހުން ހަޤީގަތް އެނގުމުން އެކަމާ އަމިއްލަ ނަފްސައް މަލާމާތްކުރެވޭ. އަމިއްލައަށް ބާކީ މީހެއްކަމުގައި ގަބޫލްކުރެވެ. އަހަރެމެންގެ ހާލު މިހެންހުރިއިރު އަހަރެންފަދަ އެހެންކުދިންގެ ހިތުގައިވެސް ޝަކުވާތަކެއް ވާނެކަން ގައިމު. މިއީ ކޮންމެ އަންހެނަކާއި ފިރިހެނަކުވެސް ވިސްނަން ޖެހޭކަމެއް. ސާނިޔާގެ މި ވާހަކަތައް ހުއްޓުވާލީ އަޔާންއެވެ. އަދި ސާނިޔާގެ ލޮލުން ފައިބާފައިވާ ކަރުނަތައް ފޮހެލުމަށްފަހު އަޔާން އަޔާން އަމިއްލަ އަށް އޭނާގެ ލޮލުން ފޭދުނު ކަރުވަނެސް ފޮހެލިއެވެ. ސާނިޔާއަށް ސިއްރު ސިއްރުންނެވެ.\nPrevious articleރޯދަހިފުން ލުއިފަސޭހަކޮށްދޭ 14 ނަސޭހަތް\nNext articleކަދުރުގެ ތަފާތުފައިދާ ތަކާގުޅޭގޮތުން މަޢުލޫމާތުކޮޅެއް\nރަމްޒީނާ މުޙައްމަދުއަކީ ދިވެހި ޓީޗަރެއްގެ ގޮތުގައި މަސައްކަތްކުރައްވަމުން އަންނަ ބޭފުޅެކެވެ. ތަޢުލީމީ ދާއިރާގައި 15 އަހަރަށްވުރެ ގިނަދުވަސް ހޭދަކުރައްވާފައިވާ ތަޖުރިބާކާރު ޓީޗަރެކެވެ.\nއާންމު ލިޔުން Jul 7, 2013


SunOnline: Shilpa Shetty ah2vana dhari eh libijje\nޝިލްޕާ ޝެޓީއަށް ދެވަނަ ދަަރިއެއް ލިބިއްޖެ\nއަހުމަދު ޖައިޝަން 21 Feb 2020, 14:55\nޝިލްޕާ ޝެޓީ އާއި އޭނާގެ ފިރިމީހާ ރާޖު ކުންދުރާ: ދެމަފިރިންނަށް ލިބިފައިވަނީ އަންހެން ދަރިއެއް --- ފޮޓޯ : ޓައިމްސް އޮފް އިންޑިއާ\nބޮލީވުޑްގެ މަޝްހޫރު ތަރި ޝިލްޕާ ޝެޓީއާއި ފިރިމީހާ ރާޖު ކުންދުރާ އަށް ދެވަނަ ދަރިއެއް ލިބިއްޖެއެވެ.\nޝިލްޕާއާއި އޭނާގެ ފިރިމީހާ ރާޖް ކުންދުރާއަށް ސަރަގޭޓް މަންމައެއް މެދުވެރިކޮށް ލިބިފައިވަނީ އަންހެން ދަރިއެކެވެ.\nޝިލްޕާ ދާދި ފަހުން ސޯޝަލް މީޑިއާގައި ދެމަފިރިންނަށް ދަރިއަށް ލިބިފައިވާ ވާހަކަ ވަނީ ހާމަކޮށްފައެވެ. އަދި ދެމަފިރިންނަށް އަންހެން ކުއްޖަކު ލިބިފައިވަނީ މިދިޔަ ހަފްތާ ހޮނިހިރު ދުވަހުގައި ކަމަށް އޭނާ ހާމަކުރިއެވެ.\nޝިލްޕާ ސޯޝަލް މީޑިއާގައި ވާހަކަ އާންމުކުރުމާއެކު މަޝްހޫރު ފިލްމު ޑައިރެކްޓަރު ފަރާ ހާން ވަނީ އެ ވާހަކަ އާންމުކުރުމުން ވަރަށް އުފާވި ކަމަށް ބުނެފައެވެ. އަދި ޝިލްޕާއަށް ދަރިއެއް ލިބުނުކަމުގެ ހަބަރު ސިއްރެއްގެ ގޮތުގައި ގިނަ ދުވަހު ބާއްވަން ޖެހުނު ކަންވެސް އޭނާ ފާހަކުރިއެވެ.\nޝިލްޕާއާއި ރާޖް 2009 ވަނަ އަހަރު ކައިވެނިކުރިއިރު ދެމަފިރިންގެ އަށް އަހަރުގެ ފިރިހެން ދަރިއެއް ހުރެއެވެ. ދެމަފިރީން އެކުއްޖާއަށް ކިޔާފައިވަނީ ވިއާންއެވެ. ދެމަފިރިންނަށް ލިބިފައިވާ އަންހެން ދަރިއަށް ކިޔުމަށް ނިންމާފައިވަނީ ޝަމީޝާއެވެ.\nދީޕިކާ ބުނަނީ ރަންވީރު 20 ގަޑިއިރު ނިދާކަމަށް!\nބަލިކަމުން ރިޝީއަށް "ދި އިންޓާން"އެއް ނުކުޅެވޭ


އިންތިހާބުގެ ދެވަނަ ބުރަށް ޝަކުވާ ހުށަހެޅުމުގެ ފުރުސަތު ހުޅުވާލައިފި | Sangu News\nއިންތިހާބުގެ ދެވަނަ ބުރަށް ޝަކުވާ ހުށަހެޅުމުގެ ފުރުސަތު ހުޅުވާލައިފި\n28 އޭޕްރިލް 2021 - 11:42\n28 އޭޕްރިލް 2021\nލޯކަލް ކައުންސިލްތަކުގެ އިންތިހާބާއި އަންހެނުންގެ ތަރައްގީއަށް މަސައްކަތް ކުރާ ކޮމިޓީގެ އިންތިހާބު 2020 ގެ ދެވަނަ ބުރަށް ވޯޓު ލާން ރަޖިސްޓަރީ ކޮށްފައިވާ ފޮށިތަކުގެ މައުލޫމާތު ހިމެނޭ ރަޖިސްޓަރީ އާންމުކޮށް، އެ ރަޖިސްޓަރީއަށް ޝަކުވާ ހުށަހެޅުމުގެ ފުރުސަތު ހުޅުވާލައިފި އެވެ.\nއެ ފުރުސަތު ހުޅުވާލާފައިވަނީ މިއަދު ހެނދުނު 9:00 މެންދުރު ފަހު 1:00 އަށެވެ.\nކޮމިޝަނުން ބުނީ ލޯކަލް ކައުންސިލްތަކުގެ އިންތިހާބާއި އަންހެނުންގެ ތަރައްގީއަށް މަސައްކަތްކުރާ ކޮމިޓީގެ އިންތިހާބު 2020 ގެ ދެވަނަ ބުރަށް ވޯޓު ލުމަށް ރަޖިސްޓަރީ ކޮށްފައިވާ ފޮށީގެ މައުލޫމާތު ހިމެނޭ ރަޖިސްޓަރީ އާންމު ކޮށްފައިވާ ކަމަށާއި އެސްއެމްއެސް މެދުވެރިކޮށް ވެސް ޗެކް ކުރެވޭނެ އެވެ.\nރަޖިސްޓަރީއަށް އެއްވެސް މީހަކު ޝަކުވާ ހުށަހަޅަން ބޭނުންވާނަމަ ޝަކުވާ ހުށަހަޅާނީ "ވޯޓު ދިނުމުގެ ހައްގު ލިބިފައިވާ މީހުންގެ ރަޖިސްޓަރީއާ ބެހޭ ޝަކުވާ ހުށަހަޅާ ފޯމު" މެދުވެރި ކޮށެވެ.\nއިންތިހާބުގެ ދެވަނަ ބުރެއް އޮތީ ހއ. ތަކަންދޫ އާއި ހއ. އުލިގަމާއި ނ. މަގޫދޫ އާއި ރ. މާކުރަތާއި ބ. ކެންދޫ އާއި ބ. ކިހާދޫ އާއި ވ. ފުލިދޫ އާއި މ. ރަތްމަންދޫ އާއި ފ. ދަރަނބޫދޫގެ އިތުރުން ލ. ކަލައިދޫގަ އެވެ.\nލޯކަލް ކައުންސިލް އިންތިހާބުގެ ދެވަނަ ބުރުގެ ވޯޓުލުން ފެށިގެން ކުރިއަށް\nގާދިއްފުއްޓާއި، މާވަށުގައި އަލުން ރި-ރަޖިސްޓްރީ ވާކަށް ނުޖެހޭނެ: ޝަރީފް\nކައުންސިލް އިންތިހާބުގެ ދެވަނަ ބުރު މެއި އަދި ޖޫންގައި!\nއެންމެ ގިނަ ގޮނޑި ކާމިޔާބުކުރީ ވެރިކަން ކުރާ ޕާޓީން!


Dhariaku hoadhanee kon irakuthoa suvaalu nukurey!\nދަރިއަކު ހޯދަނީ ކޮން އިރަކުތޯ ސުވާލު ނުކުރޭ!\nއިންސާނީ ދަރިފަސްކޮޅު ދެމި އޮތީ އަންހެނުން ދަރިން ވިހާތީ އެވެ. ނަމަވެސް ތިމާއަކީ ދަރިން ލިބުމުން މަހްރޫމްވެފައިވާ މީހެއްކަން އެނގުމުން އަންހެނަކަށް ކުރެވޭނެ އިހްސާސް އެނގޭ ހެއްޔެވެ؟ ތިމާގެ ބަނޑަކީ ކުއްޖަކު އުފަން ކުރުމުގެ ގާބިލްކަން ނެތް ތަނެއްކަން އެނގޭ ވަގުތު އެ އަންހެނަކަށް ވާނެ ގޮތް އެހެން މީހަކަށް ހިތަށް އަރުވާލަން ވެސް ނޭނގޭނެ އެވެ. އެމީހަކަށް އެ ކުރެވޭ އިހްސާސްތަކަކީ އޭނާގެ ހިތުގައި އަޅާ ވޭނަކީ މީހަކަށް ބަޔާން ވެސް ކޮށްދޭން އެނގޭނެ އެއްޗެއް ނޫނެވެ. މިއީ އެފަދަ އަންހެނެއްގެ ތަޖުރިބާ އެވެ.\nއިނގިރޭސިވިލާތުގައި ދިރިއުޅޭ މި މީހާ ކިޔައިދިން ގޮތުގައި މަންމައަކަށް ވުމަކީ އޭނާ އަބަދުވެސް ދެކޭ ހުވަފެނެކެވެ. ކައިވެންޏަށް ފަހު ދަރިއަކު ހޯދާނީތޯ ނުވަތަ ނޫންތޯ އެއީ އޭނާގެ ހިތަށް އެރި ސުވާލެއް ވެސް ނޫނެވެ. އެހެންކަމުން ދަރިއަކު ހޯދަން މަސައްކަތް ކުރަން ފެށުމާއެކު ވަރަށް އަވަހަށް ދަރިއަކު ލިބުމަށް އޭނާ އުންމީދު ކުރި އެވެ. ނަމަވެސް މަހަކަށް ފަހު މަހެއް ފާއިތުވެ އެތައް އަހަރެއް އެގޮތުގައި ވޭތުވިއިރު ވެސް އޭނާ ބަލިވެއެއް ނީނެވެ. އެހިސާބުން މުޅިން ފެއިލްވެފައިވާ މީހެއްގެ އިހްސާސްތައް އޭނައަށް ކުރެވެން ފެށި އެވެ. އަމިއްލަ ހަށިގަނޑު އޭނާއަށް ބޭވަފާތެރިވެއްޖެ ކަމުގެ އިހްސާސް އާއެކު އަމިއްލަ ނަފްސަށް ނަފްރަތު ކުރެވެން ފެށި އެވެ.\n"ދަރިއަކު ނުލިބިގެން އެކަމާ ހިތާމަކުރާއިރު އިހްސާސް ކުރެވެނީ ތިމަންނައަށް އެކަންޏޭ މިފަދަ ކަމެއް ދިމާވެގެން މި އުޅެނީ. މިއީ ވަރަށް އެކަނިވެރިކަން އިހްސާސްވާ ކަމެއް. ހަށިގަނޑަށް އަންނަ ކޮންމެ ބަދަލަކުން ބަލިވެ އިނީމަ ކަމަށް ހީވޭ. އަދި އެކަމާ ފިކުރުކޮށް ހެދޭ،" އެމީހާގެ ތަޖުރިބާ ހިއްސާ ކުރަމުން ކިޔައިދިނެވެ.\nކޮންމެ ފަހަރަކު ޕީރިއަޑް ވުމާއެކު ހުރިހާ އުންމީދުތަކެއް ފުނޑުފުނޑުވެގެން ދެއެވެ. ހީވަނީ ކޮންމެ މަހަކު އެއްފަހަރު ވަރުގަދަ ތަފާލެއް މޫނުގައި އެޅޭހެންނެވެ. ކޮންމެ މަހަކު އެއްފަހަރު ދަރިއަކު ލިބުމުގެ އުންމީދު ފުނޑުފުނޑުވެގެން ދިއުމުން ކުރެވޭ އިހްސާސް އެފަދަ މީހަކަށް ނޫނި ވަޒަން ކޮށްލަން ވެސް ނޭނގޭނެ ކަމަށް އޭނާ ކިޔައިދިނެވެ.\n"އަހަރެންނަށް އިހްސާސް ކުރެވެނީ އަހަރެން ނޫން އެހެން އެންމެންގެ ބަނޑުގައި ދަރިއެއް އޮތްހެން. އެހެން ހުރިހާ އަންހެނުން ދަރިން ގޮވައިގެން މަގުމަތީގައި ހިނގާލަން ގޮސް އުޅެނީހެން. ދަރިއަކު ނެތީ ހަމައެކަނި އަހަރެންގެ ކަމަށް. އެމީހުންނަށް ދަރިން ލިބިފައި އަހަންނަށް ވަކި ދަރިން ނުލިބެންވީ ކީއްވެ ހެއްޔޭ ހިތަށް އަރާ،" އެ މީހާގެ އިހްސާސްތައް ބަންޑުން ކޮށްލަމުން ބުންޏެވެ.\nއިނގިރޭސި ވިލާތުގައި އެކަނިވެސް ދަރިމައި ނުވުމުގެ މައްސަލަ މިހާރު އިންތިހާއަށް ބޮޑެވެ. ކޮންމެ ހަތް ދެމަފިރިއަކުން އެއް ދެމަފިރިއަކަށް މި ތަޖުރިބާ މިހާރު ކުރަން ޖެހެ އެވެ. މިކަމުގެ ހޭލުންތެރިކަމާގުޅޭ ކެމްޕެއިންތައް އެ ގައުމުން މިހާރު ވަރަށް ބާރަށް ކުރިޔަށް ގެންދެ އެވެ. ދަރިމައިނުވާ މީހުންގެ ނާޒުކު ހާލަތަށް ބަލާފަ އެވެ. އެމީހުންގެ ހިތްދަތި ތަޖުރިބާތަކުގެ ސަބަބުންނެވެ.\nދަރިން ނެތް އަންހެނެއް ކައިރީގައި އޭނާ ދަރިއަކު ހޯދަނީ ކޮން އިރަކުންތޯ އަހާލަން ގިނަ މީހުން އެއްވެސް ޖެހިލުމެއް ނުވެ އެވެ.\n"ޗުއްޓީއަކަށް ފަހު އަހަރެން އެނބުރި މަސައްކަތަށް ނުކުތުމުން އެކުގައި މަސައްކަތްކުރާ މީހަކު އަހަރެން ކައިރީ ބަނޑުބޮޑުތޯ ސުވާލު ކުރި ދުވަސް އަހަރެން ދުވަހަކު ވެސް ހަނދާނެއް ނުނެތޭނެ. އޭރުވެސް އަހަރެން ދަރިއަކު ހޯދަން މަސައްކަތްކުރާތާ ކިތަންމެ ދުވަހެއް ވެއްޖެ. ނަމަވެސް އެ ވާހަކަ މީހުން ކައިރީ ދައްކާކަށް ބޭނުމެއް ނޫން. އެހެންވެ އޭނާގެ އެ ސުވާލުން އަހަންނަށް ބުނެދޭން ވެސް ނޭނގޭ ވަރުގެ ޝޮކެއް ލިބުނީ،" އަންހެންމީހާ ބުންޏެވެ.\nއޭނާގެ ނަޒަރުގައި ދަރިއަކު ނެތް މީހެއް ކައިރީގައި ދަރިއަކު ހޯދަނީ ކޮން އިރަކުންތޯ ސުވާލު ކޮށްގެން ނުވާނެ އެވެ. އެއީ ވަރަށް ޒާތީ ސުވާލެކެވެ. އަނެއްމީހާއަށް ޖަވާބު ދޭން އުނދަގޫ ވާނެ ސުވާލެކެވެ. އަދި އެހެން މީހުން ކައިރީގައި ބުނަން ބޭނުންނުވާ ވާހަކަތަކެއް ހިމެނޭ ސުވާލެކެވެ.\n"އެ ދުވަހު އަހަރެން އޮފީސް މީހާ ކައިރީގައި އަހަރެން ބަނޑުބޮޑެއް ނޫނޭ ބުނިން. އެވަރުން ވެސް އޭނާ އެ ވާހަކަ ހުއްޓައެއް ނުލި. އޭނާ ބުނީ އަހަރެން ފެންނަނީ ވަރަށް ތަފާތު ގޮތަކަށް ކަމަށާއި ބަނޑުބޮޑުކަން އޭނާއަށް ޔަގީން ކަމަށް. އަދި އެ ވާހަކަ އަހަރެން އަދި ސިއްރުކުރަން ބޭނުންވާތީ އެއްބަސް ނުވަނީ ކަމަށް. އެ ދުވަހު އެ މީހާއަށް ހަޅޭއްލަވައިނުގަނެ ހުންނަން އަހަރެންނަށް ވަރަށް ހިތްވަރުކުރަން ޖެހުނު. އޭނާ އެހާ ރަހުމުކުޑަ މީހަކަށް ވެދާނެކަމަށް އަހަންނަށް ގަބޫލުކުރަން ވެސް ދަތިވި. ހަގީގަތުގައި އެކުގައި މަސައްކަތް ކުރިޔަސް އޭނާއަކަށް އަހަންނެއް ރަނގަޅަކަށް ނޭނގެ. އަހަރެންގެ ޒާތީ ދިރިއުޅުމުގައި އަހަރެން ތަހައްމަލުކުރަމުންދާ ހިތްދަތިކަމާއި ވޭނެއް ވެސް އޭނާއަކަށް ނޭނގޭނެ."\nމިއީ ދަރިއަކު ނުލިބި އެކަމުގެ ހިތްދަތިކަމުގައި އުޅޭ ހަމަ ކޮންމެ މީހެއްގެ ވެސް ތަޖުރިބާ ހުންނާނެ ގޮތެވެ. މިއީ އަތެއް ފަޔެއް ބިންދައިގެން ދިއުން ފަދަ ކަމެއް ނޫނެވެ. އެފަދަ އަނިޔާއެއް ހަށިގަނޑުގެ ބޭރުފުށުން ފެންނަން ހުރިނަމަ ކޮންމެ މީހަކަށް ވެސް އެތަނުގައި ވޭން އަޅާނެ މިންވަރު އިހްސާސް ކުރެވޭނެ އެވެ.\nފަހަރެއްގައި މަގުމަތިން ފެންނަ މާބަނޑު މީހާއަކީ ވެސް އައިވީއެފް ފަދަ ވޭން ހުރި ތަޖުރިބާތަކެއް އެތައް ފަހަރެއްގެ މަތިން ކޮށްގެން ބަލިވެ އިނދެފައިވާ މީހަކަށް ވުމަކީ ވެސް ހަމަ އެކަށީގެންވާ ކަމެކެވެ. ވީމާ އަނެއްމީހާގެ ހާލަތު ނޭނގި މިހާ ނާޒުކު ސުވާލެއް ކުރިމަތިނުކުރުން ބުއްދިވެރި ވެއެވެ.\nބަލިވެ އިނުމާ ގުޅޭ ސުވާލުތަކަކީ ވަރަށް ގާތް މީހުންގެ ތެރޭގައި ހިމެނޭ މައިންބަފައިން ވެސް ހަގިގަތުގައި ދަރިންނާ ވެސް ކުރަން ރަނގަޅު ސުވާލެއް ނޫނެވެ. އެކަން އޮންނަން ޖެހޭނީ އޭނާ ބޭނުންނަމަ ހިއްސާ ކުރާ ކަމެއްގެ ގޮތުގަ އެވެ.


Intelligence ge audit eh hadhanee\nރައީސް އިބުރާހިމް މުހައްމަދު ސޯލިހު: އިންޓެލިޖެންސްގެ އޮޑިޓެއް ހައްދަވާނެ ކަމަށް ވިދާޅުވި\nއެމްއެންޑީއެފް އަދި ފުލުހުންގެ އިންޓެލިޖެންސްގެ އޮޑިޓެއް ހަދަން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު އަންގަވައިފި އެވެ.\nމަޖިލީހުގެ ރައީސް މުހައްމަދު ނަޝީދާއި ބައްދަލުކުރެއްވުމަށް އޭޑީކޭ ހޮސްޕިޓަލަށް މިއަދު ވަޑައިގެން ނޫސްވެރިންނަށް ދެއްވި ކުރު އިންޓަވިއުއެއްގައި ރައީސް ވިދާޅުވީ ނެޝަނަލް ސެކިއުރިޓީ ކައުންސިލާ އެކަމާ ގުޅިގެން ރޭ މަޝްވަރާ ކުރެއްވި ކަމަށެވެ.\nރައީސް ވިދާޅުވީ އެވަރު ބޮޑު ހާދިސާއެއް ހިނގާދިޔައިރު އިންޓެލިޖެންސަށް ނޭނގުނީ ކީއްވެގެންތޯ ބައްލަވަން އެމަނިކުފާނު ވެސް ބޭނުންފުޅުވާ ކަމަށެވެ.\nމީގެ އިތުރުން ރައީސް ނަޝީދުގެ ސެކިއުރިޓީ އާއި ގުޅިގެން ދިރާސާއެއް ހެއްދެވި ކަމަށް ވިދާޅުވި އެވެ. ރައީސް ނަޝީދުގެ ސެކިއުރިޓީ ބެލެހެއްޓުމުގެ ކަންކަން ކުރިއަށްދާ ގޮތާ ގުޅޭ ރިޕޯޓެއް އެމްއެންޑީއެފްގެ ފަރާތުން ވަރަށް އަވަހަށް ލިބޭނެ ކަމުގައިވެސް ވިދާޅުވި އެވެ.\nއިންޓެލިޖެންސް ވަރުގަދަކުރަން ޖެހިފައިވާ ކަމަށް ރައީސް ގަބޫލުފުޅު ވެސް އެވެ. އެ ދެ ރިޕޯޓު ބެއްލެވުމަށްފަހު އިންޓެލިޖެންސާއި ރައީސް ނަޝީދުގެ ސެކިއުރިޓީ މިހާރަށް ވުރެ ވަރުގަދަ ކުރައްވާނެ ކަމުގެ ޔަގީންކަން ވެސް ދެއްވި އެވެ.\nރައީސް ނަޝީދަށް ދިން ބޮމުގެ ހަމަލާގެ ތަހުގީގާ ގުޅޭގޮތުން ރައީސް ވިދާޅުވީ ތަހުގީގު ވަރަށް ބާރަށް ކުރިއަށްދާ ކަމަށެވެ. އަދި ތަހުގީގު ކުރިއަށްދާ ގޮތާ މެދު ހިތްހަމަޖެހިވަޑައިގަންނަވާ ކަމަށެވެ. އިތުރަށް ވިދާޅުވީ މިކަމުގެ ފަހަތުގައި އިތުރު މީހުން ހިމެނުމަކީ އެކަށީގެންވާ ކަމެއް ކަމަށެވެ.\nރައީސް ނަޝީދުގެ ހާލުކޮޅު ވަރަށް އަވަހަށް ރަނގަޅުވަމުން އަންނަ ކަމަށާއި އޭޑީކޭ ހޮސްޕިޓަލުން ކޮށްދެއްވި މަސައްކަތް ފާހަގަކުރައްވައި އެފަރާތްތަކަށް ރައީސް ޝުކުރު ވެސް އަދާކުރެއްވި އެވެ.\nރައީސް މުހައްމަދު ނަޝީދު މޯލްޑިވްސް ޕޮލިސް ސާވިސް ރައީސް އިބްރާހިމް މުހައްމަދު ސޯލިހު + އެމްއެންޑީއެފް ޓެރަރިޒަމް ނަޝީދަށް އަމާޒު ކުރި ހަމަލަ ޓެރަރިސްޓް ހަމަލާ\nރައްކާތެރިކަމަށް އިތުރު ފިޔަވަޅު އަޅަން މަޝްވަރާކޮށްފި\nހަރަކާތްތެރިވީ ފޮއްޓެއް ފެނިގެން، ނުރައްކަލެއް ނެތް\nނަޝީދަށް ދިން ހަމަލާ ތަހުގީގުކުރަން ބޭރުގެ އެހީ ހޯދަނީ


Jalugai Huri Mahsalathah Nasheed Ge Samaalkamah Genesfi - Vaguthu\nޖަލުތަކުގައި ހުރި މައްސަލަތައް ނަޝީދުގެ ސަމާލުކަމަށް ގެނެސްފި\nރާއްޖޭގެ ޖަލުތަކުގައި ތިބި ގައިދީން ކުރީގެ ރައީސް އަދި މިހާރު ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ފޮނުވާފައިވާ ކަންބޮޑުވުމުގެ ސިޓީތަކުގައި ފާހަގަކޮށްފައިވާ ކަންތައް ބެލުމަށް އެމަނިކުފާނު ނިންމަވައިފިއެވެ.\nމިއަދު ކުރިއަށްދިޔަ ރައްޔިތުންގެ މަޖިލީހުގައި ވާހަކަ ދައްކަވަމުން ނަޝީދު ވިދާޅުވީ، ފާއިތުވެގެން ދިޔަ3މަހެއްހާ ދުވަހު ރާއްޖޭގެ އެކި ޖަލު ތަކުން ގައިދީން މުޅިއަކު 16 ސިޓީ ފޮނުވާފައިވާ ކަމަށެވެ. އެއީ އެކިއެކި މީހުންގެ ޝަކުވާ ސިޓީ ކަމަށް އެމަނިކުފާނު ވިދާޅުވިއެވެ.\nނަޝީދު ވިދާޅުވީ، މަޑުކުރައްވައިގެން ހުންނެވީ އެ ފަރާތްތަކަށް ވަކި ވަކިން ސިޓީ ނުފޮނުވަން ކަމަށާއި ވަކި ވަރަކަށް ސިޓީ ލިބުމުން ޖަވާބު ދެއްވަން ކަމަށެވެ. އަދި ސިޓީ ތަކުގެ ހުލާސާއާއި އެކު ސިޓީ ހިއުމަންރައިޓްސް އެންޑް ޖެންޑަރ ކޮމިޓީ އަށް ފޮނުވާނެ ކަމަށް ނަޝީދު ވިދާޅުވިއެވެ.\n"އަޅުގަނޑު މަޑުކޮށްލައިގެން ހުރީ ވަކި ވަކި ސީޓީ ނުފޮނުވާ، ކޮންމެވެސް އަދަދަކަށް ސިޓީ ލިބުނީމަ ފޮނުވަން. އަޅުގަނޑު އެކުލަވާލާފައި ވާނެ އެ ސިޓީތަކުގެ ހުލާސާއާއެކުގައި ހިއުމަންރައިޓްސް ކޮމިޝަނަށް މި ސިޓީތަށް ފޮނުވާނަން،" ނަޝީދު ވިދާޅުވިއެވެ.\nގައިދީން ފޮނުވާފައިވާ ސިޓީ ތަކުގައި ހުރި މައްސަލަތައް ބަލައި ފޮނުވަން ޖެހެނީ ރައްޔިތުންގެ މަޖިލީހުގެ ކަމާއި ބެހޭ ކޮމިޓީއަށް ކަމަށް ނަޝީދު ވިދާޅުވިއެވެ.\nރާއްޖޭގެ ޖަލުތަކުގައި ހިނގަމުން އަންނަ ކަންކަމާއި ހާލަތު ދެނެގަތުމަށްޓަކައި މިސަރުކާރުން ވެރިކަމުގެ 100 ދުވަހުގެ ތެރޭގައި ޖަލުތަކުގެ ހާލަތު ދެނެގަނެ އޮޑިޓް ކުރުމަށް ވަނީ ޖަލު ކޮމިޝަނެއް އެކުލަވާލާފައެވެ.\nގިނަ ގައިދީން އަންނަނީ ސަރުކާރުގެ އިސް ފަރާތްތަށް ގާތު، ޖަލުގައި ތިއްބަވާ ބޭފުޅުން ގައިދީންނާއި މެދު އަމަލު ކުރަނީ އެންމެ ރަނގަޅަކަށް ނޫން ކަމަށް ބުނެ ޝަކުވާތައް ކުރަމުންނެވެ.\nއޮކްޓޯބަރ 9, 2019 13:10\nކޮބައިތޯ ސަރުކާރެއް އޮތުމުގެ ބޭނުމަކީ؟ ކޮބައިތޯ ވުޒާރާތަކުގެ ވެރިން ތިބުމުގެ ބޭނުމަކީ؟ ކޮބައިތޯ ބޮޑުޚަރަދުކޮށްގެން ރައީސްމީހާ ވޯޓުން ހޮވުމުގެ ބޭނުމަކީ؟\nއޮކްޓޯބަރ 9, 2019 13:31\nއެއްވެސްބޭނުމެއް ނެތް ސަރުކާރެއްމިއީ. މަޖިލިހުން ދަނީ ސަރުކާރުގެ ބާރު ކަނޑުވަމުން\nމަޖިލިސް އުވާލަން ފެނޭ\nއޮކްޓޯބަރ 9, 2019 13:35\nހަމައެކަނި މަޖިލިސް މެނބަރުން ތިއްބަވާފަ އެހެން ވުޒާރާތަކުގެ ބޭފުޅުން އިސްތިއުފާ ދެއްވަންބީނޫން ތޯ ! ނަމުން ރިޔާސީ ނިޒާމް ދެއްތޯ؟..


Addu tharaggee kurumah beynun vanee aa leadership eh- Nizar - AO News\nއައްޑޫ ތަރައްގީކުރުމަށް ބޭނުންވަނީ އާ ލީޑަރޝިޕެއް- ނިޒާރު\nއެމްޑީޕީގެ ޖަލްސާއެއްގައި އަލީނިޒާރު ވާހަކަ ދައްކަވަނީ\nކުރިއަށް އޮތް ލޯކަލް ކައުންސިލް އިންތިޚާބުގެ އެމްޑީޕީ ޕްރައިމަރީގައި އައްޑޫސިޓީގައި އެންމެ ވާދަވެރި ކެމްޕެއިނެއް ކޮށް އެންމެ ގިނަ ބަޔަކު ނަތީޖާ ދެކެން ބޭނުންވާނެ މަގާމަކީ އައްޑޫގެ މޭޔަރުކަމުގެ މަގާމެވެ. އެ މަގާމަށް ވަރުގަދަ3ބޭފުޅުން ވާދަ ކުރައްވަވާއިރު އެއްބޭފުޅަކީ ރައްޔިތުންގެ މަޖިލިހުގެ ފާއިތުވި ދައުރުގެ ހިތަދޫ ދެކުނުދާއިރާގެ މެމްބަރެވެ. ދެވަނަ ބޭފުޅަކީ ލާމަރުކަޒީގާނޫނު އުފަންވީއްސުރެ އައްޑޫސިޓީގެ މޭޔަރުކަމުގެ ދައުރު އަދާކުރައްވަވަމުން ގެންދަވާ މިހާރުގެ ވެސް މޭޔަރެވެ. ތިންވަނަ ބޭފުޅަކީ އައްޑޫސިޓީގެ އެމްޑީޕީގެ ރައީސްކަމުގެ މަގާމުގައި ހުންނެވި ބޭފުޅާއެވެ. ތިން ބޭފުޅުން ވެސް ގަބޫލު ކުރައްވަވާ ގޮތުގައި ލާމަރުކަޒީ ގާނޫނަށް އައި ބޮޑެތި ބަދަލު ތަކާއެކު އައްޑޫ ތަރައްގީގެ އާ އުސްމިން ތަކަކަށް ގެންދެވޭނެ ބޭފުޅަކީ އެއީ އެވެ. ރައްޔިތުންނަށް ގަބޫލު ކުރެވޭ ކަމަކީ3ބޭފުޅުންގެ ތެރެއިން އެމްޑީޕީ ޕްރައިމަރީގައި ހޮވޭ ބޭފުޅަކު މާ ބޮޑު އުނދަގުލެއް ނެތި ރަސްމީ އިންތިޚާބުގައި ގޮނޑި ކާމިޔާބު ކުރައްވަވާނެ ކަމެވެ.\nއިންތިޚާބުގެ ފޯރި ގަދަވެފައިވާ މިދުވަސްކޮޅު ގިނަ ބަޔަކު ބުނަމުން ގެންދަނީ އައްޑޫސިޓީއަށް ބޭނުންވަނީ އާ ލީޑަރޝިޕެއް ކަމަށެވެ. މޭޔަރުކަމުގެ މަގާމަށް ގެންނަން ޖެހެނީ ރައްޔިތުންގެ ހައްގުގައި ޖެހިލުމެއްނެތި ވަކާލާތު ކޮށް އަޑުއުފުލޭނެ ކެރޭ ލީޑަރެއް ކަމަށެވެ. ހަމަ އެހެންމެ ފާއިތުވި ދައުރުގައި މަޖިލިހުގައި ވެސް އައްޑޫގެ ރައްޔިތުންނަށްޓަކައި ކެނޑިނޭޅީ ވަކާލާތުކޮށް އައްޑޫއަށް ހައްގު މިންވަރު ހޯއްދަވައިދެއްވުމަށް މަސައްކަތް ކުރެއްވެވި އަލީ ނިޒާރަކީ މި މަގާމަށް އެންމެ އެކަށޭނެ ގާބިލް ކެންޑިޑޭޓް ކަމަށް ގިނަ ބަޔަކު ދެކެއެވެ. ނިޒާރު އައްޑޫގެ މޭޔަރު ކަމުގެ މަގާމަށް ވާދަކުރައްވަން ނިކުންނެވީ ވެސް ގިނަ ރައްޔިތުންތަކެއްގެ މި އެދުމާއެކުގައެވެ.\nނިޒާރު ފާހަގަކޮށްލެވެނީ ނިމިގެން ދިޔަ މަޖިލިހުގައި ވެސް އައްޑޫގެ ރައްޔިތުންގެ ހައްގުގައި އެންމެ ގަދައަށް އަޑުއުފުއްލެވި މެމްބަރުގެ ގޮތުގައެވެ. އައްޑޫގެ ކަރަންޓުގެ މައްސަލަ އަށް އެކަށީގެންވާ ހައްލު ހޯދައި ދިނުމަށް މަޖިލިސް ތެރެއިންނާއި މަޖިލިހުގެ ބޭރުންވެސް މަސައްކަތް ކުރެއްވެވި ރައްޔިތުންގެ މެމްބަރެއްގެ ގޮތުގައެވެ. މީގެ އިތުރުން އައްޑޫގެ ހާލަތު ކަމުނުދާ ކަމަށް ވިދާޅުވެ ނިޒާރުގެންދެވީ އަބަދުވެސް ވަކާލާތު ކުރައްވަވަމުންނެވެ. މަޖިލިހުގައި ބަހުސް ކުރެވުނު ހުރިހާ ބަޖެޓެއްގައި ބަހުސްކޮށް އައްޑޫގެ ހާލަތަށް ޓާގެޓްކޮށްގެން އައްޑޫ ބަހުރުވައިން ވެސް ނިޒާރުވަނީ މަޖިލިހުގެ ތަޅުމުގައި ފޯރިއާއި ޖޯޝާއެކު ބަހުސް ކުރައްވައި އައްޑޫގެ ހާލަތު ބަޔާންކޮށްދިނުމަށް މަސައްކަތް ކޮށްދެއްވާފައެވެ. ނިޒާރުވިދާޅުވީ އޭރުގެ ސަރުކާރަކީ ކަންކަން ކުރުވުމުގެ ބަދަލުގައި ބާރު ދެމެހެއްޓުމަށް މަސައްކަތް ކުރި ސަރުކާރެއް ކަމުން އެފަދަ އެއްވެސް ކަމެއް ވާނެ ފުރުސަތު ލިބިފައިނެތް ނަމަވެސް މަޖިލިސް މެމްބަރެއްގެ ގޮތުގައި ކުރަން ޖެހުނު ހުރިހާ ކަމެއް ފަސްނުޖެހި ކުރެވުނު ކަން މަޖިލިހުގެ ޔައުމިއްޔާ ތަކަށް ބަލާލިކަމުގައި ވިޔަސް އެނގިގެން ދާނެ ކަމަށެވެ.\nނިޒާރު އެ ޕާޓީއަކަށް ނިސްބަތްވާ އެމްޑީޕީގެ ސަރުކާރެއް މިހާރު އޮތްނަމަވެސް ސަރުކާރުން ކުރާ ބައެއްކަންތައް ތަކަށް ފާޅުގައި މިހާރުވެސް ނިޒާރު ގެންދަވަނީ ފާޑު ވިދާޅުވަމުންނެވެ.\n“އެއީ ޕާޓީއާއި ދެކޮޅު ވަނީ އެއްނޫން. މިއީ ހަމަ އެމްޑީޕީދެކެ ލޯބިވާ އެމްޑީޕީގެ މެމްބަރެއް. އެކަމަކު ކޮންމެ ބަޔަކު ކުރިކަމުގައި ވިޔަސް ޚިޔާލު ތަފާތުވުން އުފެދޭ ކަމެއް ނަމަ އެކަމުގައި ޚިޔާލު ފާޅުކުރުމަކީ ގޯހެއް ކަމުގައެއް ނުދެކެވެ. އަޅުގަނޑަކީ ކޮންމެކަމެއް ވަރިހަމަ ކޮށްލައިގެން ހުންނާނެ މީހެއްނޫން. އެއްވެސް މީހެއްގެ ހައްގެއް ގެއްލޭނަމަ އެކަމުގައި އަބަދުވެސް ވަކާލާތު ކުރުމަށް ބޭނުންވޭ. އެއީ ތަބީއީ ގޮތުން ހުންނަކަމެއް.”\nނިޒާރު ވިދާޅުވީ މަޖިލިހުގައި މެމްބަރެއްގެ ގޮތުގައި ރައްޔިތުން ފޮނުވާ މެމްބަރަކީ މަޖިލިހުގައި ހުށަހެޅޭ ބިލް ތަކުގައި ރައްޔިތުންގެ ހައްގުގައި ވަކާލާތު ކުރެވޭ މީހަކަށް ވާން ޖެހޭނެކަމަށާއި އެގޮތުން ހުށަހެޅުނު ހުރިހާ މުހިއްމު ބިލަކަށް ވާނީ ވާހަކަ ދައްކާފައި ކަމަށެވެ. އަދި ހިތް ހަމަ ނުޖެހޭ ބިލްތަކާއި މިނިވަން މުވައްސަސާތަކުގެ ބާރު ކަނޑުވާލާ އަދި ގާނޫނު ފުށުއަރާ ބިލް ތަކަށް ޖޯޝާއެކު ވަކާލާތު ކޮށްފައިވާނެ ކަމަށެވެ.\n” އައްޑޫއަށް ތަފާތު ލީޑަރޝިޕެއް ބޭނުންވޭ. އިދާރީގޮތުން އައްޑޫ ހިންގާނެ އައު ލީޑާރޝިޕެއް އަންނަން އެބަޖެހޭ. އައްޑޫމޭޔަރު ކަމަށް ކުރިމަތިލުމުގެ ސަބަބަކީ އައްޑޫ ސިޓީ ހިނގަމުން އަންނަ ގޮތް ކަމުނުދާތީ ބަދަލު ގެންނަން ޖެހޭ ކަމަށް ގަބޫލު ކުރެވޭތީ އެކަމަށް އެދޭ ރައްޔިތުންތަކެއް ތިބުމާއެކު ރައްޔިތުންގެ ހައްގުގައި މަސައްކަތް ކުރުމަށް. ވޯޓު ދޭ މީހާގެ ގޮތުގައި ހުރެގެން ބޭނުންވާ ބަދަލުނުގެނެވޭނެތީ އަމިއްލަ އަށް ކުރިމަތިލާން ނިންމީ” ނިޒާރު ވިދާޅުވިއެވެ.\nރައްޔިތުންގެ މަޖިލިހުގައި ވެސް ކާމިޔާބު މަސައްކަތްތަކެއް ކުރެވިފައި އަދި އައްޑޫގެ ގިނަ ބަޔެއްގެ ރުހުން އޮތް ކަމަށް ގަބޫލު ކުރެވޭތީ ތަފާތު ވިސްނުމަކާއެކު އައްޑޫ ހިންގުމަށް ފުރުސަތުލިބިދާނެ ކަމަށް ގަބޫލު ކޮށް ނިޒާރު އައްޑޫގެ މޭޔަރު ކަމުގެ މަގާމަށް ކުރިމަތި ލައްވަވާއިރު އައްޑޫއާ ދެމެދު ވަރަށް ތަފާތު ވިސްނުން ތަކެއް އެބަހުރި ކަމަށް ވިދާޅުވިއެވެ. އަދި ކުރިއަށް އޮތް5އަހަރު ފުލް ޓައިމް ކޮށް އައްޑޫގެ ރައްޔިތުންނަށްޓަކައި މަސައްކަތް ކުރުމަށް ހުސްވުމަކީ ނިޒާރުގެ ވައުދެކެވެ.\n“މިއީ އެމްޑީޕީގެ ސަރުކާރެއް. އެމްޑީޕީގެ ސަރުކާރުން އައްޑޫގެ ރައްޔިތުން ބޭނުންވާ ކަންތައްތައް ކޮށްދޭނެ. އެއީ ފައިސާގެ ގޮތުންވިޔަސް އަދި އެހެނިހެން ގޮތްގޮތުން ކަމުގައި ވިޔަސް އައްޑޫއަށް އެދެވޭ ތަރައްގީ ހޯދައި ދިނުމަށް މަސައްކަތް ކޮށްދޭނެ. ހަތަރުސަތޭކަ މިލިއަން ޑޮލަރުގެ ފައިނެންސް ސެކިޔޯ ވެފައި އެހެރީ އެހެންވީމާ އެފައިސާ އާއި ދައުލަތުން މި ލިބޭ ބޮޑު ބަޖެޓާ އެއްކޮށް ތަފާތު އައްޑޫއެއް ގެނެސްދެވޭނެ. މިކަމުގައި ވިސްނަން ޖެހެނީ ފާއިތުވި ތަނުގައި ކަންކަން ނުވެ އޮތުމުން އަލުން އެކަންކަން އިއާދަވާނެ ގޮތަކަށް ކަންކަން ކޮށްގެން އައްޑޫ ކުރިއަށް ނުގެންދެވޭނެ ކަމާމެދު. އައު މޭޔަރަކާއި އައު ކައުންސިލެއް އައިސްފިއްޔާ މިކަންތައްތައް ވެދާނެ ކަމަށް ގަބޫލުކުރެވެނީ” ނިޒާރު ދެކިލައްވާ ގޮތަކީ އެއީއެވެ.\nނިޒާރު ދެކިލައްވަވާ ގޮތުގައި އައްޑޫގައި ފުދުންތެރި އިގްތިޞާދެއް ނެތުމާއި އައްޑޫގެ އިކޮނޮމީ ރަނގަޅު ނުވެ އޮތްއޮތުން ބަދަލުކުރުމަކީ އެންމެ މުހިއްމު އެއްކަމެވެ. އައްޑޫއަށް ތަރައްގީ އައިސް އައްޑޫގައި މިހާރު ދިރިއުޅެމުން ދާ މީހުންށް ރަނގަޅު ގޮތްތަކެއް ގެނެވޭނީ މިފަދަ ބަދަލުތަކަކާއެކުގައި ކަމެވެ. ހަމައެއާއެކު އައްޑޫ ދޫކޮށް ހިޖުރަކުރި މީހުން ވެސް އެނބުރި އައްޑޫއަށް އަންނާނީ މިފަދަ އެދެވޭ ބަދަލެއް އައިސްގެން ކަމަށް ނިޒާރު ގަބޫލު ކުރައްވައެވެ.\n“އައްޑޫ ރީޕްލޭން ވާންއެބަޖެހޭ. އައްޑޫއަކީ އެއްވެސް ޕްލޭނެއް ނެތި އޮތް ތަނެއް. ލާމަރުކަޒީ ވީފަހުން މިހާރުގެ މޭޔަރުގެ މޭޔަރު ކަމުގެ ދަށުން ފާއިތުވި 10 އަހަރުގެ ތެރޭގައިވެސް އައްޑޫ ޕްލޭން ވެފައި އެއްނެތް. ރީޕްލޭން ވެފައެއްވެސް ނެތް. ކުރެވޭ ޕްލޭނަކީ މާސްޓަރ ޕްލޭނަކަށް ވާން އެބަޖެހޭ. އެ ޕްލޭނަކީ ބަދަލު ނުވެ އޭގެ ދަށުން އައްޑޫގެ ތަރައްގީ ގެންނަން ޖެހޭ ޕްލޭނަކަށް ވާން ޖެހޭ” ނިޒާރު ވިދާޅުވިއެވެ.\n2020 ގެ ތަސައްވަރު ގެ ނަމުގައި އައްޑޫގައި ހެދުނު ކޮންސެޕްޓްގެ އެއްވެސް ކަމެއް އައްޑޫގައި ވެފައި ނެތް ކަން ފާހަގަކުރައްވަވަމުން ނޒާރު ވިދާޅުވީ މިހާރު މިތިބީ 2020 ގައި ކަމަށާއި އައްޑޫ ވިޜަން ގައި ހުރި އެއްވެސް ކަމެއް އިމްޕްލިމެންޓް ވެފައިވާތަން ނުފެންނަ ކަމަށެވެ.\n” މިކަމުން އެނގެނީ އައްޑޫއަށް ބޭނުންވާކަން ރައްޔިތުންނާ މަޝްވަރާ ވެވޭ ޕްލޭނެއް. އައްޑޫ ވިޜަން އެއީ ކޮންސަލްޓެންސީ ފާމަކަށް ފައިސާ ދީގެން ތައްޔާރުކޮށްފައިވާ އެއްޗެއް. އެމީހުންނަށް ކިހިނެއް އެނގޭނީ އައްޑޫގެ ރައްޔިތުން ބޭނުންވާ ކަންތައްތަކަކީ ކޮބައިކަން” ނިޒާރު ވިދާޅުވިއެވެ.\nނިޒާރުވެސް އަދި އައްޑޫގެ ގިނަ ރައްޔިތުންވެސް ގަބޫލުކުރާ ގޮތުގައި ފާއިތުވި ތަނުގައި އައްޑޫއަށް އެދެވޭ ބަދަލެއް އައިސްފައެއް ނުވެއެވެ.\n“އައްޑޫއަށް މިހާތަނަށް އައިސްފައިވާ ބަދަލަކީ ބަލާނެ ވާލެއް ޔާރެއް ނެތް ކުއްޖަކު އަމިއްލައަށް ބޮޑުވަމުން އަންނަ ބީދައިން އައްޑޫގައި ބަޔަކު ދިރިއުޅޭތީ ތަނަށް އައިސްފައި ހުރި ބަދަލެއް. އެއްވެސް މީހަކަށް ކްރެޑިޓް ނެގޭނެ ކަމެއްނެތް. ޕްލޭނެއް ވެގެން ޒަމާނާ ގުޅޭގޮތުން އައި ކުރިއެރުމެއް ނެތް. އެހެންކަމުން އައްޑޫގެ ރައްޔިތުން ބަލަންވީ އައްޑޫސިޓީގެ މޭޔަރަކަށް މިވަގުތަށް ބޭނުންވަނީ ކޮންބާވަތެއްގެ މީހެއްކަން. މިހާރުގެ ހާލަތުން އެހެން ހާލަތަކަށް އައްޑޫ ގެނެސްދޭނެ މީހަކީ ކޮބައިތޯ ބަލަންޖެހޭ. ތަޖުރިބާ ވާން ޖެހޭނީ ރަނގަޅު ތަޖުރިބާއަށް. އެއްތަނެއްގައި މާގިނަ ދުވަސް ވުމަކީ ރަނގަޅު ތަޖުރިބާއެއް ކަމުގައެއް ނުބެލެވޭނެ. ކުލާހެއްގައި ފާސްނުވެ4އަހަރުވަންދެން އެއްކުލާހެއްގައި ދަރިވަރަކު އިނުމަކީ ހެޔޮ ތަޖުރިބާ ކަމަށް ބެލިގެން ނުވާނެ. ރަނގަޅު ތަޖުރިބާގައި ކުރިއަށް ދެވެންވާނެ. އެހެން ބަލާކަމުގައި ވާނަމަ އައްޑޫ އޮތީ އޮތްތަނުގައި. އައްޑޫގައި އިންތިޚާބީ މަގާމުތަކެއްގައި ތިބި ބަޔަކަށް އައްޑޫ ތަރައްގީކޮށް ކުރިއަށް ނުގެންދެވި އޮތް އޮތުމަކީ ފާސްނުވާ ދަރިވަރަކު ކުލާހެއްގައި ރިޕީޓް ކުރުން ކަހަލަ ކަމެއްކަމަށް ވިސްނެނީ” އައްޑޫ ތަރައްގީ ނުވެ އޮތް ސަބަބާ މެދު ނިޒާރު ދެކޭގޮތް ހާމަކުރައްވަމުން ވިދާޅުވިއެވެ.\nއެމްޑީޕީ އުފެދުނީއްސުރެ އެ ޕާޓީގައި ހަރުދަނާކަމާއެކު މަސައްކަތް ކުރައްވަވައި ޕާޓީއަށް ވަފާތެރި އިސް މެމްބަރެއްގެ ގޮތުގައި މަސައްކަތް ކުރައްވަވަމުން ގެންދަވާ ނިޒާރު ބޭނުންވަނީ އެމްޑީޕީގެ ސަރުކާރުގައި އައްޑޫއަށް އެދެވޭ ހެޔޮ ބަދަލެއް ގެނެސްދިނުމަށެވެ. އައްޑޫއަށް ހައްގުމިންވަރު ހޯދައިދިނުމަށް މަސައްކަތް ކޮށްދެއްވުމަށެވެ. ހެޔޮ ބަދަލަކާއެކު ހުރިހާ ގޮތަކުން އެދެވޭ އަދި ދެމެހެއްޓެނިވި ތަރައްގީއެއް އައްޑޫއަށް ހޯދައިދިނުމެވެ.\nއަލީ ނިޒާރުއެމްޑީޕީ ޕްރައިމަރީމެމްބަރު އަލީ ނިޒާރުލޯކަލް ކައުންސިލް އިންތިޚާބު 2020\nއިތުރު ހަ ކެންޑިޑޭޓަކު ނަން ނަގައިފި\nއަނެއްކާވެސް އިތުރު އަށް ކެންޑިޑޭޓަކު ނަން އަނބުރާ ގެންގޮސްފި\nއިތުރު އަށް ކެންޑިޑޭޓަކު ނަން އަނބުރާ ގެންގޮސްފި


އެމްއީއެސްގައި ހަދާ ސުކޫލަށް “އިއްޒުއްދީން”ގެ ނަން، ފަށާނީ ގުރޭޑް 1-6 އަށް – Haftha\nMon, 13 July, 2020, 2:13 pm\nއެމްއީއެސްގައި ހަދާ ސުކޫލަށް “އިއްޒުއްދީން”ގެ ނަން، ފަށާނީ ގުރޭޑް 1-6 އަށް\nނޮވެމްބަރ 5, 2019\nކުރިން މާލޭ އިންގުލިޝް ސުކޫލް (އެމްއީއެސް) ހިންގި އިމާރާތުގައި ސަރުކާރުން ހިންގަން ނިންމާފައިވާ އާ ސުކޫލަށް “އިއްޒުއްދީން ސުކޫލް”ގެ ކިޔުމަން ނިންމައި، އެ ސުކޫލުގައި އަންނަ އަހަރު ކިޔަވައިދޭން ފަށަން ނިންމައިފިއެވެ.\nއެޑިއުކޭޝަން މިނިސްޓްރީން ބުނީ، އެއް ދަންފަޅިއަށް ކިޔަވައިދޭނެ ގޮތަށް ހަމަޖައްސާފައިވާ އެ ސުކޫލަކީ ގުރޭޑް 1 އިން 10 އަށް ކިޔަވައިދޭނެ ސުކޫލެއް ކަމަށެވެ.\nނަމަވެސް އަންނަ އަހަރު ކިޔަވައިދޭން ފަށާނީ ގުރޭޑް 1 އިން6އަށް ކަމަށް އެޑިއުކޭޝަން މިނިސްޓްރީން ބުނެއެވެ.\nއެއީ ގުރޭޑް 1 އިން4އަށް ކޮންމެ ގުރޭޑެއްގައި ތިން ކުލާސް، އަދި ގުރޭޑް5އިން6ގެ ކޮންމެ ގުރޭޑެއްގައި ދެ ކުލާސް ކަމަށެވެ. ކުލާހެއްގައި ޖާގައަކީ ގިނަވެގެން 25 ކުދިންނެވެ.\nއެޑިއުކޭޝަން މިނިސްޓްރީން ބުނީ، ގުރޭޑް7އިން 10 އަށް ގުރޭޑްތައް ތަރައްގީ ކުރާނީ 2021 އިން ފެށިގެން އަހަރަކުން އަހަރަކުން ގުރޭޑެއް އިތުރުކުރާ ގޮތަށް ކަމަށެވެ. އަދި ސުކޫލަށް ވެއްދުމުގައި އަމަލުކުރާނީ މާލޭ ސިޓީގެ އެހެން ސުކޫލްތަކަށް ވެސް ކުދިން ވެއްދުމުގައި އަމަލުކުރާ އުސޫލަށް ކަމަށެވެ.\nއެހެންކަމުން ގުރޭޑް 2، 3، 4،5އަދި6އަށް ކުދިން ވައްދަން ބޭނުންވާ ފަރާތްތަކުން އެކަމަށް އެދި ސިޓީ ހުށަހެޅުއްވުން އެދޭ ކަމަށާއި ދަރިވަރުން ސުކޫލަށް ވެއްދުމުގައި އިސްކަންދޭނީ ސިޓީ ހުށަހަޅާ ތަރުތީބުން ކަމަށް ވެސް އެޑިއުކޭޝަން މިނިސްޓްރީން ބުނެއެވެ.\nއެމްއީއެސް ހިންގި އިމާރާތް އިތުރަށް މަރާމާތުކޮށް ކިޔަވައިދިނުމުގެ ވަސީލަތްތައް ގާއިމުކޮށް ޓީޗަރުން ނެގުމަށް ބަޖެޓުގައި 20.2 މިލިއަން ރުފިޔާ ވަނީ ހިމަނައިފައެވެ.\nސަޢޫދީއަށް ދިން މިސައިލް އަދި ޑްރޯން ޙަމަލާތައް ރާއްޖެއިން ކުށްވެރިކޮށްފި\nފުލުހުންނާއި ކުރިމަތިލައި ހަމަނުޖެހުން ހިންގި 41 ބިދޭސީއަކު ހައްޔަރުކޮށްފި


އަލްޙަމްދު ޤަބޫލު ނުކޮށް ނަމާދެއް ނުކުރެވޭނެ - އަލްޙަމްދު ޤަބޫލުކުރާ މީހާ ސިހުރެއް ނުހައްދުވާނެ: މުފްތީ މެންކް\nނަމާދު ފުރިހަމަވަނީ އަލްޙަމްދު ކިޔައިގެންނެވެ. ހަމައެކަނި ދުލުން ކިޔުމަކުން ނުފުދެއެވެ. ނަމާދު ފުރިހަމަކުރުމަށްޓަކައި އަލްޙަމްދުގެ މާނަ ހިތުގެ އަޑިން ޤަބޫލުކޮށް އެމާނައަށް ޢަމަލުކުރަންވެސް ޖެހޭނެއެވެ.\nއަލްޙަމްދު ނުވަތަ ސޫރަތުލްފާތިޙާގެ5ވަނަ އާޔަތުގައި ވަނީ "އަޅަމެން އަޅުކަން ކުރަނީ، ހަމައެކަނި އިނބަ ރަސްކަލާނގެ ޙަޟްރަތަށެވެ. އަދި އަޅަމެން ވާގިއެދެނީ، ހަމައެކަނި އިނބަރަސްކަލާނގެ ޙަޟްރަތުންނެވެ."\nސިހުރަކީ ގުޅި ލާމެހިފައިވާ ޗޭނެއްގެ ތެރެއިން ހިންގާ މުންކަރާތެކެވެ. އަހަރެމެން ސިހުރު ހައްދަން ދަނީ މީހެއްގެ ގާތަށެވެ. ވާގި އެދެނީ އޭނާގެ ކިބައިންނެވެ. އޭނާ (ސިހުރު ވެރިޔާ) ވާގި އެދެނީ ކާފަރު ޖިންނިތަކުގެ ކިބައިންނެވެ. މިކަމާއި ގުޅިފައިވާ ބައެއް ކަންކަން މީގެ ކުރީގެ ދަރުސެއްގައިވެސް ކިޔައިދިނީމެވެ. މިރޭ ބުނެދޭން މަސައްކަތް މިކުރަނީ ސިހުރު ހެދުމުގެ ތެރެއިން ޝަރީކު ކުރެވޭ ގޮތުގެ ވާހަކައެވެ.\nކޮންމެ ކަމަކަށްވެސް ﷲ ތަޢާލާގެ ޙަޟްރަތުން ވާގިއެދެން ﷲ އަންގަވާފައިވާއިރު ﷲ ތަޢާލާ ނޫން ފަރާތަކުން ވާގި އެދުމަކީ ޝަރީކު ކުރުމެވެ.\nސިހުރު ހެދުމާއި ސިޙުރު ހެއްދުވުމަކީ ކަނޑައެޅިގެން ހަރާމް ކަމެއްކަން ކީރިތި ޤްރްއާނުން އެނގެން އެބައޮތެވެ. އަދި ސިހުރަކީ އޮތް އެއްޗެއް ކަމާއި ސިހުރު ޖެހޭކަން ކޮންމެ މުސްލިމަކުވެސް ޤަބޫލުކުރަން ޖެހޭނެ ކަމަށެވެ.\nސިހުރުވެރިންގެ ކިބައިން ވާގިއެދުމަކީ އެއްވެސް މުސްލިމަކު ކޮށްގެންވާނެ ކަމެއް ނޫނެވެ. އަހަރެމެންނަށް ކަމެއް ބޭނުންވީމާ ވާގިއެދެން ޖެހޭނީ އިބިލީހުގެ ކިބައަކުން ނޫނެވެ. ﷲ ތަޢާލާގެ ޙަޟްރަތުންނެވެ. އިބިލީހުގެ ކިބައިން ކަމަކަށް އެދުމަކީ މުސްލިމަކަށް ކުރެވިގެންވާނެ ކަމެއް ނޫނެވެ. ﷲ ތަޢާލާ އަންގަވާފައިވަނީ ކޮންމެ ކަމަކަށް ބޭނުންވި ނަމަވެސް އެކަލާނގެ ހަޟްރަތުން ވާގިއެދުމަށެވެ.\nްމިހުރިހާ ކަމަކުންވެސް އެނގެނީ ސިހުރު ހެދުމާއި ސިހުރު ހެއްދުވުމަކީ މުސްލިމެއްގެ ގޮތުގައި ހުރެ ހަމަ އެކަކަށްވެސް ކުރެވޭނެ ކަމެއް ނޫންކަމެވެ. އެހެންކަމުން އަހަރެންގެ އާދޭހަކީ ހަމަ އެކަކުވެސް ސިހުރާއި ކައިރިވެސް ނުވުމެވެ. ނުއެނގި ހުރެ ނަމަވެސް ތިއަ ކުރެވޭ ކަމަކީ ޝަރީކު ކުރުން ކަމަށްވުމަކީ އޮތް އެންމެ ބޮޑު ބިރު ކަމަށްވާތީއެވެ.


Bainal'aguvaamee gothun balaiganna fenvarah sihhee nizaamu ragalhu kuraanan: Dr.Shah Mahir - vNews.mv\nޠާހިރާ އަޒްހާރު 23 August 2019, 15:28\nސިއްހީ ނިޒާމު ކުރިއެރުވުމަށް ހޮސްޕިޓަލުތަކުގެ ފެންވަރު ރަނގަޅުކުރުމަށް މަސައްކަތް ކުރަމުންގެންދާއިރު، ބައިނަލްއަގްވާމީ ގޮތުން ގަބޫލުކުރާ ފެންވަރަކަށް ސިއްހީ ޚިދުމަތް ދޭން މަސައްކަތްކުރާނެ ކަމަށް ހެލްތު މިނިސްޓްރީގެ ސްޓޭޓް މިނިސްޓަރު ޑރ. ޝާހު މާހިރު ވިދާޅުވެއްޖެއެވެ.\nވީނިއުސްރޫމްގެ ފަސްމަންޒަރު ޕްރޮގްރާމްގައި ވާހަކަދައްކަވަމުން ޝާހް ވިދާޅުވީ ރާއްޖޭގެ ސިއްހީ ދާއިރާ ކުރިއެރުވުމަށް މި ސަރުކާރުން ކުރަމުންގެންދާ މަސައްކަތްތަކުގެ ތެރެއިން ފަސް ހޮސްޕިޓަލެއް ޓާޝަރީ ހޮސްޕިޓަލަށް ބަދަލުކުރުމުގެ މަސައްކަތް ކުރިއަށް ގެންދާ ކަމަށެވެ. އަދި މި ހޮސްޕިޓަލުތަކުން ދެވޭ ޚިދުމަތް ރަނގަޅުކުރުމަށް މިތަންނަތަނަށް ބޭނުންވާ ސާމާނު ހަމަކުރުމުގެ މަސައްކަތާއި މި ދާއިރާގެ ތަޖުރިބާކާރު ބޭފުޅުން ގެނައުމުގެ މަސައްކަތް ކުރަމުންދާ ކަމަށް ޝާހް ވިދާޅުވިއެވެ.\nމީގެ އިތުރުން ސިއްހީ ނިޒާމު އިތުރަށް ހަރުދަނާ ކުރުމަށް ސިއްހީ ދާއިރާއާ ގުޅިގެން ރައްޔިތުން ފާޅުކުރާ ހިޔާލު އަޑުއެހުމަށް ކޮމްޕްލެއިން ގައިޑްލައިނެއް ގާއިމްކުރުމުގެ މަސައްކަތްވެސް މިހާރު ކުރަމުންގެންދާ ކަމަށް ޑރ.ޝާހު ވިދާޅުވިއެވެ. އެހެންކަމުން ރައްޔިތުންގެ މިފަދަ ޝަކުވާތައް އަޑުއަހައި، އެކަންކަން ރަނގަޅުކުރުމަށް މަސައްކަތްކުރަމުން ގެންދާނެ ކަމަށް ޝާހު ވިދާޅުވިއެވެ. އަދި ކޯލް ސެންޓަރެއް ގާއިމްކޮށް، އަވަސް ފަރުވާ، ބައިނަލްއަގްވާމީގޮތުން ގަބޫލުކުރާ ފެންވަރަކަށް ދިނުމުގެ މަސައްކަތް ކުރަމުންގެންދާ ކަމަށްވެސް ޝާހް ވިދާޅުވިއެވެ.\nޝާހް ވިދާޅުވީ ސިއްހީ ނިޒާމުގައި ދެވޭ ޚިދުމަތަކީ ހަރުދަނާ ހިދުމަތްތަކެއް ކަމުގައި ޔަގީންކުރުމަށް މައިގަނޑު ހަ ބަޔަކަށް ބަލަންޖެހޭ ކަމުގައެވެ. އެގޮތުން ސިއްހީ ދާއިރާއަކީ އޭގެ ފައިދާ އެހެން މީހުންނަށް ކުރާ ދާއިރާއަކަށް ވާންޖެހޭ ކަމަށާއި، ސިއްހީ ނިޒާމަކީ ރައްކާތެރި ނިޒާމަކަށް ވާންޖެހޭ ކަމަށް ޝާހް ވިދާޅުވިއެވެ. އަދި ބަލި މީހުންނަށް އެމީހުންނަށް ލިބެންޖެހޭ ފަރުވާ އަވަހަށް ދެވެންޖެހޭނެ ކަމަށާއި، ސިއްހީ ނިޒާމަކީ އިސްރާފުވާ މިންވަރު މަދު ނިޒާމަކަށް ވާންޖެހޭ ކަމަށްވެސް ޝާހް ވިދާޅުވިއެވެ. ޝާހް އިތުރަށް ވިދާޅުވީ ހަމަހަމަކަމާއެކު ސިއްހީ ފަރުވާ ހުރިހާ ރައްޔިތުންނަށް ފޯރުކޮށްދިނުމާއި، ވަށާޖެހޭ ނިޒާމެއްގެ ދަށުން ސިއްހީ ޚިދުމަތް ދިނުންވެސް ސިއްހީ ނިޒާމް ހަރުދަނާ ކުރުމުގައި ހިމެނޭ ކަމަށެވެ.


Unais alun bandu kuree aa thuhumathakeh kureema: Court\nއުނައިސް އަލުން ބަންދުކުރީ އާ ތުހުމަތުތަކެއް ކުރީމަ: ކޯޓު\nރޭޕްގެ ތުހުމަތުވާ އުނައިސް: އޭނާ ވަނީ ބަންދުކޮށްފަ\nކުޑަކުދިންނާމެދު ޖިންސީ އަމަލު ހިންގުމަކީ ޖިނާއީ އިޖުރާއަތުގައި ބުނާ ބޮޑު ކުށަކަށްނުވާތީ ދޫކޮށްލަން ޖެހުނު ބ.ތުޅާދޫ / ހިޔާވަހި، އުނައިސް އަހުމަދު އަލުން ބަންދުކުރީ އާ ތުހުމަތުތަކެއް ކޮށްފައިވާތީ ކަމަށް ކުރިމިނަލް ކޯޓުން ބުނެފި އެވެ.\nމިއަދު އުނައިސް ކުރިމިނަލް ކޯޓަށް ހާޒިރުކޮށް ބަންދު ޖެހުމަށް ފުލުހުން އެދުމުން އޭނާ ޝަރީއަތް ނިމެންދެން ބަންދު ކުރުމަށް ވަނީ އަމުރު ނެރެދީފަ އެވެ.\nއިއްޔެ ވެސް ފުލުހުން ވަނީ އޭނާ ޝަރީއަތް ނިމެންދެން ބަންދު ކޮށްދިނުމަށް އެދިފަ އެވެ. އެއީ ޖިނާއީ އިޖުރާއަތުގެ ގާނޫނުގެ 60 ވަނަ މާއްދާގެ ދަށުންނެވެ. ނަމަވެސް ހައިކޯޓުގެ މިފަހުގެ ނިންމުމަކަށް ރިއާއަޔަތްކޮށް އިއްޔެ އެ އަމުރު ނެރެނުދިނީ އެވެ.\nހައިކޯޓުން މިފަހުން ކަނޑައަޅާފައިވާ ގޮތުގައި، ޖިނާއީ އިޖުރާއަތުގެ ގާނޫނުގައި ބުނާ ބޮޑެތި ކުށްތައް ފިޔަވައި އެހެން ކުށްތަކުގެ ތުހުމަތަށް ހައްޔަރު ކުރާ މީހުން، 15 ދުވަހަށްވުރެ އިތުރަށް ބަންދު ކުރުމަކީ ގާނޫނު ދަންނަ ކަމެއް ނޫންނެވެ. ޖިންސީ ކުށްތައް ބޮޑެތި ކުށްތަކުގެ ތެރޭގައި ނުހިމެނެ އެވެ.\nކުރިމިނަލް ކޯޓުން އިއްޔެ ކޮށްފައިވާ އަމުރުގައި ބުނެފައިވަނީ އޭނާގެ މައްޗަށް ތުހުމަތު ކުރެވޭ މިންވަރަށް ހެކި ވެސް ލިބިފައިވާ ކަމަށެވެ. ނަމަވެސް ކުށަކީ ބޮޑު ކުށަކަށް ނުވާތީ، ބަންދުގައި އިތުރަށް ބެހެއްޓެން ނެތް ކަމަށެވެ. އޭނާގެ މައްޗަށް ކިތަންމެ ސީރިއަސް ތުހުމަތުތަކެއް ކުރެވުނު ނަމަވެސް ބަންދު އިތުރުކޮށް ދެވެން ނެތްކަން ހައިކޯޓުގެ ހުކުމަށް ރިއާޔަތްކޮށް އަމުރުގައި ބުންޏެވެ. އެކަމާ ގުޅިގެން ކޯޓަށާއި ފުލުހަށް އަދި ރައްޔިތުންގެ މަޖިލީހަށް ވަރަށް ބޮޑަށް ފާޑުކިޔުންތައް އަމާޒުވި އެވެ.\nއެކަން އެހެން ހިނގާފައިވަނިކޮށް ރޭގެ ވަގުތެއްގައި ފުލުހުން ވަނީ އަނެއްކާވެސް އުނައިސް ހައްޔަރުކޮށްފަ އެވެ.\nއުނައިސް ޝަރީއަތް ނިމެންދެން ބަންދުކޮށް ދިނުމަށް މިއަދު އެދިފައިވަނީ ޖިނާއީ އިޖުރާއަތުގެ ގާނޫނުގެ 59 ވަނަ މާއްދާ އާއި 60 ވަނަ މާއްދާގެ (ށ)ގެ ދަށުން މުޖުތަމައުގެ ސަލާމަތާއި ރައްކާތެރިކަމަށްޓަކަ އެވެ. އެ މާއްދާގެ ދަށުން ކުރިމިނަލް ކޯޓުން އުނައިސް ޝަރީއަތް ނިމެންދެން ބަންދުގައި ބެހެއްޓުމަށް އަމުރު ނެރުނެވެ.\nއެ އަމުރު އެހެން ނެރުނު ސަބަބު ސާފުކޮށްދީ ކުރިމިނަލް ކޯޓުން މިރޭ ނެރުނު ނޫސް ބަޔާނުގައި ބުނީ އުނައިސްގެ މައްޗަށް މިހާރު ފުލުހުން ކުރިން ނުކުރާ ތުހުމަތުތަކެއް ކޮށްފައިވާ ކަމަށެވެ. އެގޮތުން ޝަހުސު އޮޅުވާލުމާއި މަކަރާތް ހީލަތް ހެދުމުގެ ތުހުމަތު މިހާރު ކުރެ އެވެ. ކުރިން އުނައިސްއަށް ކޮށްފައިވަނީ ކުޑަކުއްޖަކާމެދު ޖިންސީ އަމަލެއް ހިންގުމުގެ ތުހުމަތެވެ.\nއުނައިސްގެ މައްޗަށް މި ތުހުމަތުތަކާ ކުރާ މިންވަރަށް ހެކި ގަރީނާ ލިބިފައިވާ ކަމަށާއި އެހެންކަމުން ޖިނާއީ އިޖުރާއަތުގެ ގާނޫނުގެ 60 ވަނަ މާއްދާގެ (ށ)ގެ 1 ން4އަށް ބަޔާން ކުރާ ހާލަތްތަކުގެ ތެރެއިން ހާލަތެއް ވެސް އޮތަތީ މި މައްސަލާގައި އުނައިސް ޝަރީއަތް ނިމެންދެން ބަންދު ކުރުމަށް ލާޒިމްވާ ކަމަށް ކުރިމިނަލް ކޯޓުގެ ބަޔާނުގައި ބުނެފައިވެ އެވެ.\nގާނޫނާއި ހައިކޯޓުގެ އާ ނިންމުން އޮތް ގޮތުން ކަމަށް ބުނެ އުނައިސް ދޫކޮށްލުމުން އާންމުންގެ ގިނަ ބަޔަކު ވަނީ ޖިންސީ ކުށްތަކުގެ މައްސަލައަކީ ބޮޑެތި ކުށްތަކެއް ކަމަށް ޖިނާއީ އިޖުރާއަތުގެ ގާނޫނުގައި ހިމެނުމަށް ރައްޔިތުންގެ މަޖިލީހަށް އިސްލާހު ފާސްކުރުން އަވަސް ކުރުމަށް ގޮވާލާފަ އެވެ. ނަމަވެސް ބައެއް މަޖިލީހުގެ މެންބަރުން ވަނީ މިހާރު ގާނޫނުގެ އިޖުރާއަތްތައް އޮތް ގޮތުން ވެސް އެމީހާ ޝަރީއަތް ނިމެންދެން ބަންދު ކުރެވޭނެކަން ފާހަގަ ކުރައްވައި ފުލުހުން ގާނޫނަށް އިތުރަށް އަހުލުވެރިވުމަށް ގޮވާލައްވާފަ އެވެ.\nމޯލްޑިވްސް ޕޮލިސް ސާވިސް ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް + ޖިންސީ ގޯނާ ޝަރުއީ ދާއިރާ ޖިންސީ ފުރައްސާރަ\nދޫކޮށްލަން ޖެހުނު އުނައިސްއަށް ދައުވާކޮށްފި


މައުމޫނާ ނުލައި ރައީސް ޔާމީނަށް ކާމިޔާބު ލިބިވަޑައިގަންނަވާނެތަ؟\nރައީސް މައުމޫނަށް ގެންދަވަނީ "ގޯނާ" ކުރަމުން\nއިންސާފުވެރި އިންތިހާބެއް ބާއްވައިފި ނަމަ އަސްލު ސައިޒު އެނގިގެންދާނެ\nކ. މާލެ | 14 ޖެނުއަރީ 2017 | ހޮނިހިރު 19:54 | 3,294\nކުރީގެ ރައީސް މައުމޫން އަބްދުލް ގައްޔޫމް އަދި ރައީސް އަބްދުﷲ ޔާމީން - ރާއްޖެ އެމްވީ\n2013 ވަނަ އަހަރު ރާއްޖޭގައި ބޭއްވި ރިޔާސީ އިންތިހާބުގެ ފުރަތަމަ ބުރުގައި އެމްޑީޕީގެ ރައީސް މުހައްމަދު ނަޝީދަށް ޖުމުލަ ވޯޓުގެ 45 ޕަސެންޓް ވޯޓް ލިބިވަޑައިގެންނެވިއިރު ރައީސް ޔާމީނަށް ލިބިވަޑައިގަތީ އެންމެ 25 ޕަސެންޓެވެ. އެއީ ކުރީގެ ރައީސް މައުމޫން އަބްދުލް ގައްޔޫމް އަދި ކުރީގެ ނައިބު ރައީސް ޑރ.ޖަމީލް ފަދަ ބޭފުޅުން ހިމެނޭ ގޮތަށް ވަރުގަދަ ޓީމަކުން ނުހަނު ބުރަކޮށް މަސައްކަތް ކޮށްގެން ލިބުނު އަދަދެކެވެ\nފުރަތަމަ ބުރުގައި ޖުމްހޫރީ ޕާޓީގެ ލީޑަރު ގާސިމް އިބްރާހިމަށް ޖުމުލަ ވޯޓުގެ 24 ޕަސެންޓް ލިބިވަޑައިގަތެވެ. ނަމަވެސް އިންތިހާބުގެ ދެވަނަ ބުރުގައި ރައީސް ޔާމީން ކާމިޔާބުކުރެއްވީ ޖުމުލަ ވޯޓުގެ 51 ޕަސެންޓުންނެވެ. ނަޝީދަށް ލިބިވަޑައިގަތީ 48 ޕަސެންޓެވެ.\nރައީސް ޔާމީނަށް ލިބިވަޑައިގެންނެވި 51 ޕަސެންޓް ވޯޓަކީ އެ މަނިކުފާނުގެ ޤާބިލުކަމާއި މޮޅުކަމުން ލިބިވަޑައިގެންނެވި ތާއީދެއް ނޫންކަން ދޭހަވާ ގޮތަށް ހުދު އެމަނިކުފާނުވެސް އޭރު ވާހަކަ ދެއްކެވިއެވެ.\nޖުމްހޫރީ ޕާޓީ އާއި އަދާލަތު ޕާޓީގެ އިތުރުން އެމްޑީއޭ ގުޅިގެން މަސައްކަތް ނުކުރިނަމަ އިންތިހާބު ކާމިޔާބުނުވީސް ކަމަށާއި، އެހެންކަމުން ސަރުކާރު އެކުލަވާނީ ކޯލިޝަންގެ ސަރުކާރެއްގެ ގޮތުގައި ކަމަށް ވިދާޅުވެ އޭރު ރައީސް ޔާމީން ވާހަކަ ދެއްކެވިއެވެ. އަދި ސަރުކާރު ހިންގުމުގައި އަބަދުވެސް ރައީސް މައުމޫންގެ އަޑު އައްސަވާނެ ކަމަށާއި، އެމަނިކުފާނުގެ ތަޖުރިބާގެ ބޭނުން ވަރަށް ފުރިހަމައަށް ލިބޭނެކަމަށް ވެސް ވިދާޅުވިއެވެ.\nދެންއޮތީ ކޯލިޝަން ސަރުކާރަށް ވެގެން ދިޔަ ގޮތުގެ ވާހަކައެވެ. ރައީސް ޔާމީނަށް އިންތިހާބު ކާމިޔާބުކޮށް ދިނުމުގައި ހަރަކާތްތެރިވި އެންމެހައި ބައިވެރިން މަދު ދުވަސްކޮޅެއްގެ ތެރޭގައި ބޭރުކޮށްލި އެވެ. ކޮރަޕްޝަން އާންމުވާކަމަށާއި ސަރުކާރުން ޖުޑީޝަރީ އަދި މިނިވަން މުވައްސަސާތަކަށް ނުފޫޒު ފޯރުވާ ކަމަށް ތުހުމަތުކޮށް ކޯލިޝަންގެ ބައިވެރިންނާއި ރައީސް ޔާމީނާ ހިޔާލުތަފާތުވި އެވެ.\nނަތީޖާއަކަށް ވެގެންދިޔައީ އެބޭފުޅުން ނެންގެވި މައްސަލަތައް ހައްލުނުކުރެވި، އެކި ތުހުމަތުތައް ކުރެވިގެން ދިގު މުއްދަތުތަކުގެ ޖަލުހުކުމްތައް ދާންޖެހުމެވެ. ރިޔާސީ އިންތިހާބު ކާމިޔާބު ކުރުމަށް އެންމެ ބޮޑަށް އެހީތެރިވި ފަރާތްތަކުގެ ވިޔަފާރިތަކަށް ދަތިކޮށް "ފިއްތާލައި" އެބޭފުޅުންގެ ސިޔާސީ ހަރަކާތްތައް އެއްކޮށް ހުއްޓުވާލީއެވެ.\nރިޔާސީ އިންތިހާބުގެ ފުރަތަމަ ބުރުގައި ރައީސް ޔާމީނަށް ލިބިވަޑައިގެންނެވި 25 ޕަސެންޓް ވޯޓު ދެވަނަ ބުރުގައި 51 ޕަސެންޓަށް ބަދަލުކުރުމަށް އެހީތެރިވި އެންމެން ވަކިވެ ދެކޮޅުވިއެވެ.\nއެހިސާބުން ފެނިގެންދިޔައީ އެތެރެއިންނާއި ބޭރުން ސަރުކާރަށް ފާޑުކިޔުންތައް އިތުރުވެ ، އިދިކޮޅުފަރާތްތަކުން ތުހުމަތުކުރިގޮތަށް ރާއްޖޭގެ ތާރީޚުގައި ނުހިނގާފަދަ ބޮޑެތި ކޮރަޕްޝަންގެ އަމަލުތައް ފެންމަތިވި މަންޒަރެވެ. އިދިކޮޅު ފަރާތްތަކުން ދައްކަމުން އައި ހުރިހާ ވާހަކައެއް ދިމާވަމުން އައެވެ.\nނަމަވެސް ސަރުކާރުން ކަންކަމުގައި ކުރިމަތިލަމުން އައީ މުޅިން ތަފާތުކޮށެވެ. ސަރުކާރާއި ދެކޮޅަށް ހަރަކާތްތެރިވާ އިސް މީހުންގެ އެކި މައްސަލަތައް ނެގުމަށްފަހު ޝަރީޢަތްތައް ހިންގައި ހުކުމްތައް ކުރަން ފެށިއެވެ. ބޭރުގެ ޖަމްއިއްޔާތަކުން ފާޑުކިޔާނަމަ އެ ޖަމްއިއްޔާ އަކުން ވަކިވުމަށް ނިންމައެވެ. އެކިގޮތްގޮތަށް މީޑިޔާތަކަށް ހުރަސްއެޅިކަމުގެ ތުހުމަތު ބޮލުގައި އެޅުނެވެ. ޤާނޫނުތަކަށް ބޮޑެތި ބަދަލުތައް ގެނެސް މުޅިގައުމުން އެންމެ އަޑެއް އިއްވަން މަގުކޮށަން ފެށިއެވެ.\nއޭގެފަހުން ވެރިކަންކުރާ ޕާޓީތެރޭގައިވެސް މައްސަލަތައް އުފެދި ޕާޓީތެރޭގައި ބާރާއި ނުފޫޒުން އަތްގަދަކުރަން ފެށިއެވެ. ސިޔާސީ ބައެއް ފަރާތްތަކުން ވިދާޅުވަނީ މިހާރު ފެނިގެން މިދަނީ ކޯލިޝަން ރޫޅި އަމިއްލަ ޕާޓީވެސް ރޫޅޭ މަންޒަރެވެ. އަރާރުންވެ ތަޅާފޮޅާ މަންޒަރެވެ. އިދިކޮޅު ފަރާތްތަކުގެ ބަހުރުވައިންނަމަ ރައީސް ޔާމީން މިހާރު އެހުންނެވީ ނޭވާހާސްވެ ހަތަރު އުދަރެސް ފެނުޖެހިފައެވެ. އަމިއްލަ އެދުން އިސްކޮށް، މަގާމުގެ ދަހިވެތިކަން އިސްކުރި އެވެ.\nރާއްޖޭގެ އެތައް ހާސް ބައެއްގެ އިހްތިރާމާއި ގަދަރުލިބިވަޑައިގެން ހުންނެވި ކުރީގެ ރައީސް މައުމޫން ޢަބްދުލް ގައްޔޫމަކީ ރައީސް ޔާމީންއަށް ވެރިކަމަށް ދޮރުހުޅުވައިދިން ބޭފުޅާއެވެ. އަދި ބުރަދަންހުރި ސިޔާސީ ފަރާތްތަކުގެ ތެރެއިން އެންމެ ފަހު މީހާގެ ގޮތުގައި ސަރުކާރަށް ތާއިދުކޮށްގެންވެސް ހުންނެވި ސިޔާސީ ބޭފުޅާއެވެ. ނަމަވެސް މިހާރު ފެނިގެންދަނީ އެމަނިކުފާނުވެސް ކުޑަކޮށް "ދުވަސް ދުއްވާލާ" މަންޒަރެވެ.\nދެ ބެއިންގެ ކޯޅުންތަކުން ދޭހަވީ ކިތަންމެހާސް ބަޔަކު ރައީސް މައުމޫނަށް އިހްތިރާމު ކުރިޔަސް އެމަނިކުފާނުގެ ކޮއްކޯފުޅު އެކަމަކަށް ފަރުވާލެއް ނެތްކަމެވެ. ރައީސް މައުމޫނަށް ގޮތްހުސްކުރަން ބަޔަކު މަސައްކަތް ކުރަމުންދާ ތަން މިދަނީ ފެންނަމުންނެވެ. އެމަނިކުފާނު ވަރަށް އަރިސްކޮށް ގެންގުޅުއްވި ފަރާތްތަކުން ފާޅުގައި ހަޑިހުތުރު ބަސްތައް އެމަނިކުފާނަށް ރައްދުކުރަމުންދާ މަންޒަރެވެ.\nކޮންމެއަކަސް މިހިނގާ ބީދައިން ރައީސް މައުމޫނަށް އިހާނެތިކޮށް ހިތާ މަންޒަރަކީ އެމަނިކުފާނާއި އެއްކޮޅު މީހުންނާއި ދެކޮޅުމީހުންވެސް ބަލައިގަންނަ ކަމެއް ނޫނެވެ. އަދި އެއީ އަޅުގަނޑުމެން ދިވެހީންގެ ތެރޭގައި އޮތް އަހުލާގާއި އާދަކާދައާއިވެސް ބީރައްޓެހި ގޮތްތަކެކެވެ.\nމުސްކުޅިފުޅު ހާލުގައި ރާއްޖޭގެ އުތުރުން ދެކުނަށް ދަތުރުކޮށް، ރައީސް ޔާމީނަށް ވޯޓު ހޯދުމަށް ރައީސް މައުމޫން ކުރެއްވި މަސައްކަތު ހަދިޔާއަކީ މިހާރު އެމަނިކުފާނަށް އެލިބިވަޑައިގަންނަވާ "އިއްޒަތް" ކަމަށް އެއްވެސް ދިވެއްސަކު ގަބޫލެއް ނުކުރާނެ އެވެ. ކަންތައްތައް ހައްދުން ނައްޓައިގެން ދިއުމުން ރައީސް މައުމޫން މިހާރުވަނީ ސަރުކާރަށް ކުރަމުން ގެންދެވި ތާއިދު އަނބުރާ ގެންދަވާފައެވެ.\nއެހެންކަމުން ރައީސް ޔާމީން މިހާރު މަގާމުގައި އެހުންނެވީ ހަމައެކަނި އެމަނިކުފާނަށް ތާއިދުކުރާ މީހުންގެ ތާއިދާއިއެކުގައެވެ. ސުވާލަކީ އެމަނިކުފާނަށް ތާއިދުކުރަނީ ރާއްޖޭގެ ކިހާ އަދަދެއްގެ ރައްޔިތުންތޯއެވެ.\nރައީސުލް ޖުމްހޫރިއްޔާކަމުގެ މަޤާމާއި ހަވާލުވިފަހުން އެމަނިކުފާނަށް އޮތް ތާއިދު އެއްވެސް ވަރަކަށް އިތުރުވިކަމާމެދު ގިނަބަޔަކު ސުވާލު އުފައްދައެވެ. އިދިކޮޅު ސިޔާސީ ފަރާތްތަކުގެ ނަޒަރުގައި މަގާމެއްގައި ހުންނެވުމުގެ ސަބަބުން ވަޒީފާގެއްލިދާނެ ކަމުގެ ބިރަށްޓަކައި ބައެއްމީހުން ރައީސް ޔާމީނަށް ތާއިދުކުރައްވައެވެ. އެނޫން ބަޔަކު ރާއްޖޭގައި އެމަނިކުފާނަށް ތާއިދުކުރާކަށް ނެތްކަމަށް އެފަރާތްތަކުން ދަނީ ބުނަމުންނެވެ.\nކޮންމެއަކަސް ތާއިދު އޮތް މިންވަރާއި ނެތް މިންވަރު އެނގިގެންދާނީ މިނިވަން އިންސާފުވެރި އިންތިހާބުތަކުންނެވެ. ރާއްޖޭގައި އެފަދަ ފުރުޞަތެއް ލިބިއްޖެނަމަ އެކަން އެންމެންނަށް އެނގިގެންދާނެއެވެ. މިހާރުގެ ހާލަތުގައި އެފަދަ ފުރުޞަތެއް އޮތްކަމާމެދުވެސް ސުވާލުއުފައްދައެވެ. ފަހަރެއްގައި ކުރިއަށް އޮތް ލޯކަލް ކައުންސިލް އިންތިހާބުގައި ރައީސް ޔާމީންގެ ސައިޒު ފެނިގެން ދިއުމަކީ ދުރުކަމެއް ނޫނެވެ. ނަމަވެސް އެ މަނިކުފާނުގެ ނުފޫޒާއި ބާރު ބޭނުންކުރައްވައިގެން ސިޔާސީ ހަރަކާތްތަކަށް ގެންދަވަނީ ހުރަސް އަޅުއްވަމުންނެވެ. މިނިވަން އިންސާފުވެރި އިންތިހާބެއް ލިބޭނެ ކަމުގެ އުއްމީދު ވެސް ދަނީ ކުޑަވަމުންނެވެ. ނަމަވެސް ރައްޔިތުން ހިތްވަރުކޮށްފި ނަމަ، ހުދުމުޚްތާރު ވެރިޔާގެ ބާރު ދުއްވާލެވޭނެ އެވެ. އެކަމަށް ބޭނުންވަނީ ހިތްވަރެވެ. އަނިޔާވެރިކަމާ ދެކޮޅަށް ތެދުވުމެވެ. އަމިއްލަ މަސްލަހަތަށް ވުރެ ގައުމާއި ދަރިންނާއި ދަރިންގެ މަސްލަހަތާއި މުސްތަގުބަލަށް ބެލުމެވެ. އޭރުން ކާމިޔާބު ލިބޭނެ އެވެ. ރައީސް ޔާމީނަށް ރައީސް ޔާމީންގެ އަސްލު ސައިޒާއި ފެންވަރާއި ފަންވަރު ވެސް އެނގިގެންދާނެ އެވެ.


Wuhan City ge lockdown uvaalaifi\nޗައިނާގެ ވޫހާން ސިޓީގެ ލޮކްޑައުން އުވާލައިފި\nލޮކްޑައުން އުވާލުމާއެކު، މިހާރު ވެސް 65،000 އެއްހާ މީހުން ވޫހާން ސިޓީން ބޭރުވެފައިވާ ކަމަށް ބައެއް މީޑިއާ ރިޕޯޓުތައް ވަނީ ބުނެފައި -- ފޮޓޯ: އޭޕީ\nބެއިޖިންގް (އޭޕްރީލް 8) - މިހާރު މުޅި ދުނިޔެއަށް ބަލާއާފާތެއްގެ ގޮތުގައި ކަނޑައަޅާފައިވާ އާ ކޮރޯނާވައިރަސް ފުރަތަމަ ފެނުނު ޗައިނާގެ ވޫހާން ސިޓީގެ ލޮކްޑައުން އުވާލައިފި އެވެ.\nމިދިޔަ ޑިސެމްބަރު މަހު، ހޫބޭ ޕްރޮވިންސްގައި ހިމެނޭ ވޫހާން ސިޓީ ފެތުރެން ފެށުމާއެކު، އެ ބަލި ކޮންޓްރޯލް ކުރުމަށް 11 މިލިއަން މީހުންގެ އާބާދީއެއް އޮންނަ ސިޓީއަށް ވަދެ ނުކުތުން މަނާކޮށް، ލޮކްޑައުން ކޮށްފައި ވަނީ މިދިޔަ ޖެނުއަރީ މަހުގެ 23 ވަނަ ދުވަހެވެ.\nއެ ސިޓީން ބޭރުވާ މީހުންނަށް ބައެއް ޝަރުތުތަކާއެކު، އެ ސިޓީގެ ލޮކްޑައުން އުވާލާފައި ވަނީ، ޗައިނާގެ ބޭރުން އަންނަ މީހުންގެ ފަރާތުން އަނެއްކާވެސް އެ ވައިރަސް ފެތުރިގެން ހިނގައިދާނެކަމުގެ ކަންބޮޑުވުން ފާޅުކުރަމުންދާ ދަނޑިވަޅެއްގަ އެވެ.\nލޮކްޑައުން އުވާލުމާއެކު، މިހާރުވެސް 65،000 އެއްހާ މީހުން އެ ސިޓީން ބޭރުވެފައިވާ ކަމަށް ބައެއް މީޑިއާ ރިޕޯޓުތައް ވަނީ ބުނެފަ އެވެ.\nޗައިނާގައި ކޮވިޑް-19 ޖެހުނު މީހުންގެ އަދަދު 81،800 އަށް ވުރެ މައްޗަށް އަރާފައިވާއިރު، އޭގެ ތެރެއިން މިހާތަނަށް 3،330 އަށް ވުރެ ގިނަ މީހުން ވަނީ މަރުވެފަ އެވެ.\nއަދި މަރުގެ އަދަދުގެ 80 ޕަސަންޓަކީ ވޫހާން ސިޓީގައި މަރުވި މީހުންކަމަށް ޗައިނާ ސަރުކާރުން ވަނީ ބުނެފަ އެވެ. ޗައިނާ ސަރުކާރުން އެޅި ހަރުކަށި ފިޔަވަޅުތަކާއެކު، އެ ގައުމުގައި އަލަށް ބަލި ޖެހޭ މީހުންގެ އަދަދު ވަނީ ވަރަށް ބޮޑުތަނުން މަދުވެފަ އެވެ.\nއެގޮތުން، ކޮވިޑް-19 ފެތުރެން ފެށި ފަހުން، އެ ބަލި ޖެހިގެން ހޯމަ ދުވަހު އެއްވެސް މީހަކު މަރުވެފައި ނުވާކަމަށް ޗައިނާއިން ބުނެފައިވެ އެވެ.


ވާނަމޭ އުމުރަށް އެކީ ޖާނާ 12 | Esfiya - Dhivehi Vaahaka Site\nއީރަމް ކުއްލިގޮތަކަށް ކްލިނިކަށް ދާންޖެހުމާއި އެކު އޮފީސް ނިންމިގޮތަށް މީކާން ހުރިތޯވެސް ބަލައިނުލާ އަވަސްއަވަހަށް ދިޔައެވެ. ނާޒީ ނިކަން އަވަހަށް އައުމަށް އެދުމުން އޭނާވެސް ބެލީ ވީހާވެސް އަވަހަށް ދެވޭތޯއެވެ. އޭނާ ނާޒީގެ ކޮޓަރިއަށް ވަތްއިރު ޓެސްޓް ރިޕޯޓުތަކަކާއިއެކު އިތުރު ބިދޭސީމީހަކު ފެނި އޭނާގެ ފިޔަވަޅުތަށް ހުއްޓުނެވެ. އޭރު ނާޒީ ދިޔައީ އޭނާ ކައިރި އެތަށް ވާހަކަތަކެއް ދައްކަމުންނެވެ.\n“އޭނާގެ ހުރޭ ނަފްސާނީ ބަލިތަށްވެސް.. އެންޒައިޓީ ވެސް… މިކޮޅުން ސްޕީޗްތެރަޕީއަށްވުރެ ބޮޑަށް ޑިޕްރެޝަންއާއި އެއާއި ގުޅިގެން އަންނަ ކަންތައްތަކަށް ވަރަށް ބޭސްކޮށް ވަރަށް ގިނަ ފަރުވާދެވުނު.. މިހާރު އޭނާ ކުރިއަށްވުރެ ވަރަށް ބޮޑުތަން ރަނގަޅު.. ޑިޕްރެޝަންގެ އަލާމާތްތަށް މިހާރު ފެންނަލެއް ވަރަށް މަދު..” ނާޒީ އަތުގެ އިޝާރާތުން އީރަމްއަށް އިށީންނަށް އެދިފައި ވާހަކަ ދައްކާ ނިންމީ އިނގިރޭސި ބަހުންނެވެ. ބިދޭސީ ޑޮކްޓަރު އީރަމްއަށް ބަލާލުމަށްފަހު އަތުގައި ހުރި ކަރުދާސްތަކުގައިވާ ލިޔުންތަކާއި ރިޕޯޓުތަކަށް ބަލައިލިއެވެ. ނާޒީ ދައްކަމުންދިޔައީ އީރަމްގެ ވާހަކަކަން އޭނާއަށް އެނގުނެވެ. އަދި ޑޮކްޓަރު ބަލަމުންދިޔައީ އީރަމްގެ ރިޕޯޓުތަށްކަން އެނގުނީ މީގެ އަހަރުތަކެއް ކުރިން ހަދާފައި އޮތް ރިޕޯޓެއް މޭޒުމަތީ އޮއްވާ ފެނިގެންނެވެ. އެ ޑޮކްޓަރު ދިޔައީ އެންމެ ފުރަތަމަ ރިޕޯޓުތަކާއި ފަހުން ހެދި ރިޕޯޓުތަކުގައި ހުރި ބަދަލުތަށް ފާހަގަގޮށް އަޅާކިޔަމުންނެވެ.\n“ކިހިނެއްވެގެން މިހެން ދިމާވީ؟ އީރަމް އަކީ ކުރީގައި ނޯރމަލް ކުއްޖެއްނު؟ ކޮންކަހަލަ ކަމަކާއިވެގެންތަ މިހެން މިދިމާވީ؟ އަހަރެންނަށް އިނގޭ ދިމާވީ ކުޑަކަމެއްނޫންކަން..” ޑޮކްޓަރުގެ ސުވާލުން އީރަމް ހިންދިރުވާލިއެވެ. އަދި ނާޒީއަށް ބަލައިލިއެވެ. އެއީ ނާޒީއަށްވެސް ސިއްރުވެފައިވާ ބޮޑު ސިއްރެކެވެ. އީރަމްގެ ނޭވައި އަވަސްވެ ހިތުގެ ހިނގުން އަވަސްވެގެންދިޔައެވެ. އަބަދުވެސް ލޮލުކުރިމަތީ ހިނގަހިނގަ ހުންނަ އެ ހާދިސާއާއި އެއާއި ގުޅިގެން ދިމާވި ކަންތައްތަކާއި މަންމަ ދެއްކި ވާހަކަތަކާއި މަންމަ ރުއިރުއިމާއި ފިހިފައި އޮތް މަންމަގެ ހަށިގަނޑު އަނެއްކާވެސް އެތަށް ދުވަސްތަކެއްފަހުން އެދެލޮލަށް ފެންނަމުންދިޔައެވެ. މާހައުލު ބަދަލުވެ އޭނާގެ ކުރިމަތީ ދިޔައީ އެ މަންޒަރުތަށް އަނެއްކާވެސް ކުޅެވެމުންނެވެ. އެ ނުބައި މީހާގެ އިންޒާރުތަކާއި އޭނާގެ ފުށުން މަންމައަށް ލިބުނު އަނިޔާތަކެވެ. އެއަށްފަހު މަންމަފަދައިން މަރުވެ ދިޔަ އެތަށްކުދިންތަކެއްގެ މައިންބަފައިންނެވެ. އަނދާ އަޅިއަށްވެގެން ނެރެމުންދިޔަ ހަށިތަކެވެ. އެއްވެފައި ތިބި މީހުންގެ ރުއިމާ ހަޅޭކެވެ. ކައިރި ހުރި ލަމްޔާ ރޮމުންދިޔަގޮތެވެ. އުއްމީދުގެ ބޮކި ދިއްލާލާފައިވެސް ލިބުނު ވޭންތަކުން ސަލާމަތްނުވެވި މަރުވެދިޔަ މަންމައެވެ. އީރަމްގެ ހާލު ގޯސްވެގެން ދިޔަތަން ފެނި ނާޒީ އޭނާގެ ނަމުން އެތަކެއް ފަހަރު ގޮވިއެވެ. އީރަމް އިށީނދެ އިން ގޮނޑިމަތިން އަރިއަޅާލިއިރު އޭނާގެ ދެލޯ މެރުނެވެ. ޑޮކްޓަރާއި ނުހަނު ކައިރީ އީރަމް އިނެއްކަމަކު ޑޮކްޓަރަށްވެސް އެހީނުވެވި އުޅެނިކޮށް ހޭނެތިގެން ވެއްޓުނު އީރަމް ތަޅުންގަނޑުމައްޗަށް ވެއްޓުނުގޮތަކަށް ނިއްކުރިމަތި ފަޅައިގެންގޮސް ހަމައެސިކުންތުގައި ލޭގެ ކޯރު އެތާ ހައްދާލިއެވެ. “އީރަމް…” ނާޒީ ހާސްވެފައި ހަޅޭލަވައިގަނެވުނުއިރު ޑޮކްޓަރުވެސް ބެލީ އީރަމް ނެގޭތޯއެވެ.\nލޭމަނާވެފައި އޮތެއްކަމަކު ނިއްކުރިމަތިން ފަޅައިގެން ގޮއްސާ އޮތްތަން އޮތީ ފޭވެފައެވެ. ދެލޯ މެރިފައިވާއިރު އީރަމްގެ ހަރަކާތްތަށް ދިޔައީ ލަސްވަމުންނެވެ. ހިތުގެ ހިނގުން ނޯރމަލްވެލާފައި އަނެއްކާވެސް ދަށްވެގެންދިޔުމާއި އެކު ޑޮކްޓަރުންތަށް އެތަނުގައި ފަރުވާކުރަން އަވަސްވެގަނެއެވެ. އެކަމާއި ވެގެން ލޭމަނާކުރެވުނެއްކަމަކު ފޭވެފައި އިން ޒަހަމު ފަހަން ގިނައިރުތަކެއް ވެގެންދިޔައެވެ. ކަރުނަވީ ދެލޮލަކާއި އެކު އީރަމްއަށް ނަޒަރު ހުއްޓާލައިގެން ދުރުގައި ހުރި ނާޒީ ދިޔައީ ނަރުހުންގެ ހަރަކާތްތަކަށް ބަލަމުންނެވެ. ހާރޓުބީޓުދައްކާ މެޝިނުން އޭނާގެ ހިތުގެ ހިނގުން އިހު ހުރިގޮތަށް ރުޖޫއަވެފައި ވިއެއްކަމަކު އީރަމް އަދިވެސް އޮތީ ހޭނެތިފައެވެ.\n“މާފުކުރޭ.. އަހަރެންނަށް އިނގޭ އެހާ ޑައިރެކްޓްކޮށް ސުވާލުކުރަން ނުޖެހޭނެކަން އެކަމު އެ ބިރާއި ދުރުވުމަށްވުރެ ރަނގަޅީ އެއާއި ކުރިމަތިލުން..” އިނގިރޭސި ބަހުން ވާހަކަދެއްކި ޑޮކްޓަރު ފަރުހާންގެ އަޑަށް ނާޒީ އެދިމާލަށް ކަޅިއެއްލިއެވެ. ފަރުހާންއަކީ މިއަދު އިންޑިޔާއިން ގެނެވުނު ޑޮކްޓަރެވެ. އީރަމްގެ ހުރިހާ ވާހަކަތަކެއް ހިއްސާކުރުމަށްފަހު އީރަމް ގެންނަން އޭނާ އެދުނީ މިކަހަލަ ކަމެއްކުރަންކަމެއް ނާޒީއަކަށް ނޭނގުނެވެ. ނަމަވެސް ޑޮކްޓަރު އެދެއްކީ ރަނގަޅުވާހަކައެކެވެ.\n“އިނގެޔޭ.. އެކަމު އީރަމްގެ ހާލު އެއަށްވުރެ ނާޒުކު.. އީރަމް ނޭނގެ ކީއްވެކަމެއް އެކަމާއި ކުރިމަތިލާން ބޭނުންނުވަނީ… އަހަރެން ގަބޫލުކުރަން ތިހުރިހާކަމެއްވެސް…. އަހަރެންވެސް އުއްމީދުކޮށްގެންހުރީ ޖަވާބަކަށް.. މިހާރު ހާދަ ދުވަހެއްވެއްޖެޔޭ…” ފަރުހާން އަށް ޖަވާބުދީފާ ނާޒީ ދުރަށް ހިނގައިގަތެވެ.\nދެތުންފަތް އެތެރެއަށް ފިއްތާލައިގެންހުރެ އަނެއްކާވެސް ފޯނުނަގާ މީކާންއަށް ގުޅޭތޯ އޭނާ މަސައްކަތްކުރިއެވެ. މިފަހަރުވެސް މީކާންގެ ފޯނު ކެނޑެންދެން އޭނާއަށް ކަންފަތުގައި ޖަހައިގެންހުރެވުނީއެވެ. އީރަމް ގެ ހާލަތު ގޯސްވަމުންދާނަމަ އޭނާ ހޮސްޕިޓަލަކަށް ބަދަލުކުރެވިގެންދާނެއެވެ. އެކުލިނިކްގައި ފެންވަރުގެ މަސައްކަތްކުރެވޭ އާލާތްތަށް ހުއްޓެއްކަމަކު އެކަމާއި ބެހޭ ޑޮކްޓަރު ނެތުމުން އެއްވެސް ރިސްކެއް ނަގާކަން ނާޒީ ބޭނުމެއްނުވެއެވެ. އީރަމްގެ ހާލަތާއި ގުޅިގެން ގުޅޭނެ އިތުރު މީހެއްވެސް ނެތީ ދެދުވަސްކުރިން އީރަމް އޭނާގެ ދޮންމަންމަ ރަށަށްފުރައިގެން ދިޔަ ހަބަރު ދިނުމުންނެވެ. ދޮންމަންމަ ރަށަށް ބަދަލުވީ ކައިވެނި ކުރުމަށްކަމަށާއި އީރަމް ކިތަންމެ ދާން ބޭނުންވިޔަސް ނުދެވޭތީ ދެރަވާވަހަކަ ބުނި ހަނދާންވިއެވެ. އީރަމް ދެއްކި ވާހަކަތަކަށް ގެއްލިފައި ހުރި ނާޒީ ސިހުނީ ފޯނު ވެގެންދިޔަ އަޑަށެވެ.\nއަހަރީ ޕާޓީ ހަމަޖެއްސުމުގެ ގޮތުން ރިސޯޓުގެ މެނޭޖަރާއި އެކު ކުރެވުނު ކުއްލި ބައްދަލުވުމެއް ނިންމާފައި މީކާން ފޯނު ބަލާލިއިރު ނާޒީގެ ނަމްބަރުން ގުޅާފައި އޮތްތަން ފެނި ދެބުމަ ގޮށްޖަހާލިއެވެ. އެހާވަރަށް ނާޒީ ގުޅާފައި އޮންނާނީ ކޮންމެވެސް ކަމެއްވީމާކަން އޭނާއަށް އިނގުނެވެ. ފުރަތަމަވެސް އޭނާއަށް ދެވުނީ ބިއްލޫރިގަނޑު ކައިރިއަށެވެ. އީރަމްއާއި ހަމްދާއެއްވެސް ނެތެވެ. އެދެމީހުންވެސް ދިޔައީކަން ޔަޤީންވުމުން އޭނާ ބިރުގަތީ އީރަމްއާއި މެދުގައެވެ. އީރަމްއަށް ކަމެއް ނުވުމަށް އެދި އުއްމީދުކުރާހާލު އޭނާ ފޯނުން ނާޒީއަށް ގުޅާލިއެވެ.\n“ހަ.. ހަލޯ.. މީކާން.. އީރަމް… އާދެވިދާނެތަ ކްލިނިކަށް…” ނާޒީގެ ވާހަކައިން އެއީ އީރަމްއާއި ގުޅުންހުރި ވާހަކައަކަށްވުމުން މީކާން ހިތްތެޅިލިއެވެ. ބިރުވެރިކަން ހިތުގައި ވަށާލުމާއި އެކު އޭނާ އަވަސްވެގަތީ އޮފީހުން ނިކުތުމަށެވެ. އޮފީހާއި އެހާ ދުރުނޫން ހިސާބެއްގައި ހުންނަ ކުލިނިކްއަށް އޭނާ މިޝްރާބުޖެހީ ކާރުގައެވެ. އޭރުވެސް އޭނާގެ ހިތް އެތަށް ސުވާލުތަކަކުން ފުނިޖެހެމުންދިޔައެވެ. އީރަމްއަށްޓަކައި އޭނާ ބިރުގަނެއެވެ. އެ ނާޒުކު މަލަށް އެއްވެސް ކަމެއް ވާކަށް އޭނާ ނޭދެއެވެ. ދެވަނަ ފަހަރަށް އޭނާއަށް ހާއްސަމީހަކު ގެއްލޭކަށް ނޭދެއެވެ. މީކާން އަންނަންދެން ކުލިނިކްގެ ދޮރުމަތީ ނާޒީ ހުއްޓެވެ. މީކާން އައުމާއި އެކު ނާޒީއަށް މީކާންގެ ގައިގާ އޮޅުލައިގަނެފައި ގަދަޔަށް ރޮއެގަނެވުނެވެ. ވީގޮތް އޮޅުންފިލުވަން ބޭނުންވެފައި ހުރި މީކާން އެތަކެއް ސުވާލުތަކެއް ނާޒީއަށް ކުރިއެވެ. ނާޒީގެ ދުލުން އީރަމްގެ ނަންފިޔަވާ އިތުރު އެއްޗެއް ނުނިކުތުމުން މީކާންއެތެރެއަށް ވަންނަން މަސައްކަތްކުރިއެވެ. ނާޒީ ވަގުތުން މީކާން ހުއްޓުވިއެވެ.\n“އެހެންވިއްޔާ ވީގޮތެއް ބުނޭ.. އީރަމް އަށް ކިހިނެއްވީތަ..؟” ނާޒީގެ އަތްފޮޅާލި މީކާން ހުރީ ހިތްހަމަނުޖެހިފައެވެ. ހިތުގެ އަޑު މުޅި ހިސާބުގަނޑަށް އިއްވަމުން ދިޔަ މީކާންގެ ދެބުމަ ހުރީ ގޮށްޖެހިފައެވެ. ނާޒީ މީކާން ގެ އަތުގައި ހިފަހައްޓައިގެން ހުރެ ހުރިހާ ވާހަކައެއް ހިއްސާކުރުމާއި އެކު މީކާންގެ ދެލޯ ބޮޑުވިއެވެ.\n“ކޮބާ އެމީހާ؟؟ އޭނ…” ނާޒީގެ އަތް ފޮޅާލާފައި މީކާން އެހެން ބުނީ އެތެރެއަށް ދެމިގަންނަމުންނެވެ. އީރަމްއަށް އެހެން އެވީ އެ ޑޮކްޓަރެއްގެ ސަބަބުންކަމުން އޭނާ ހުރީ ވަރަށް ރުޅިއައިއްސައެވެ. އެ ޑޮކްޓަރު ފެނިއްޖެނަމަ އޭނާގެ އަތުން މިއަދު ސަލާމަތެއްނުވާނެއެވެ.\n” ނޫން މީކާން… އަޑުއަހާބަލަ އެހަށް.. އެގޮތަށްކަންތައް ކުރީ ކޮންމެވެސް ކަމެއް…..”\n“ކޮންކަމެއްވެގެން… އޭނ؟ ނާޒީވެސް ކުޅިބަލަން އިނީތަ؟ އޭނާ ކީއްކުރަން އެހެން އަހަންވީކީ؟؟؟”\n“އާދޭ އަހަރެންނާއި އެކު….” ނާޒީ އެހެން ބުނެފައި މީކާންގެ އަތުގައި ހިފާ ދަމާހަލާފައި ގޮތަކަށް އޭނާގެ ކެބިންތެރެއަށް ވެއްދިއެވެ. މީކާން އަޑުގަދަކުރަމުންދިޔައީތީ އެތާ ތިބި އެތަށްބައެއްގެ ނަޒަރު މީކާންއަށް ހުރީ ހުއްޓިފައެވެ. މީކާން އީރަމް ކައިރިއަށް ދާން ބޭނުންވިޔަސް ނާޒީ މަޑުކުރުމަށްއެދި ބޮޑު ސިޓީއުރަތަކެއްގައި ހުރި އެއްޗެހިތަކެއް ނަގައި މީކާންއަށް ދައްކަންފެށިއެވެ.\n“ޑޮކްޓަރ ފަރުހާން އީރަމްގެ ރިޕޯޓުތަށް ވަރަށް ރަނގަޅަށް ބަލައިފި.. އޭނާ އަކީ މޮޅު ޑޮކްޓަރެއް.. އޭނާ އަހަރެންނަށް ދެއްކި އެއްޗެއް މީކާންއަށްވެސް ދައްކާނަން…” ނާޒީ އެހެންބުނެފައި ބޮލުގެ ދެ ސްކޭންއެއް ނެގިއެވެ. އެއަށްފަހު މޭޒުމަތީ ދޭތިވެސް ބާއްވާފައި ގެންގުޅޭ ފަތިކޮޅަކުން އޭގައި ޖެއްސިއެވެ.\n“މިއީ އީރަމް ކުޑައިރު މިކޮޅަށް އައިއްސާ ނެގި ސްކޭން.. މިއީ ކުރިންދުވަހު ނެގި ސްކޭން.. މީކާން މިދިމާ ބަލާބަ.. މީ އީރަމްއަށް އެހެން ދިމާވުމަށް މެދުވެރިވި ސަބަބު… މި ކުޑަކުޑަ ނާރު…. އެކަމް ބަލާ މި ސްކޭން… ތަފާތެއް ނޫންތަ؟؟” ނާޒީ އެހެން ބުނުމުން މީކާން ވަރަށް ރަނގަޅަށް އެ ސްކޭންތަކަށް ބަލައިލިއެވެ. މާ ބޮޑު ފަރަގެއް ނެތަސް ނާޒީ އެދެއްކި ކުޑަކުޑަ ތަންކޮޅެއްގައި އިން ކުޑަ ތަފާތެއް މީކާންއަށް ފާހަގަކުރެވުމުން ނާޒީ ވާހަކަ ކުރިއަށް ގެންދިޔައެވެ.\n“މީނަ ކުޑަކުޑަ ޒަހަމުގެ ސަބަބުން އީރަމްއަށް އެހެންއެވީ.. މިއީ އީރަމްއަށް ލިބުނު ސިހުމާއި އެކު ސިކުނޑީގެ ނާރަކަށް ލިބުނު ގެއްލުމެއް… އެކަމް އެންމެ ފަހުން ނެގި ސްކޭންގައި އީރަމް ގެ ހުރިހާ ކަމެއްވެސް ނޯރމަލް.. އޭނާގެ ޒަހަމު ހީލްވެއްޖެ.. އޭގެ މާނައަކީ އީރަމް ނުޖެހޭނޭ ސާރޖަރީ ހަދާކަށް.. ކުރީގެ ރިޕޯޓުބަލާފައި ފަރުހާން ބުނީ ވަރަށް ބޮޑު ސާރޖަރީއެއް ހަދަންޖެހޭނޭ… އެކަމް އީރަމްގެ ފަހު ސްކޭންގައި އެއްވެސް މައްސަލައެއްނެތް.. މާނައަކީ އީރަމް މިހާރު ނޯރމަލްއޭ.. އެއްވެސް ސާރޖަރީއެއް ހަދާކަށްނުޖެހޭނޭ… ..” ނާޒިގެ ވާހަކައިން މީކާންއަށް ލިބުނީ ހައިރާންކަމެކެވެ. އެކަން ޔަޤީންކުރެވިގެންދިޔައީ ހެއްކެއްގެ ގޮތުގައި ފަރުހާން ހަދާފައި އޮތް ރިޕޯޓުތަކާއި އީރަމްގެ ކުރިއާއި މިހާރުގެ ޓެސްޓުތަކުގެ ނަތީޖާ އަޅާކިޔާފައި ލިޔުނު އޮބްސާރވޭޝަންތަށް ދެއްކުމުންނެވެ.\n“ދެން.. ކީއްވެ އީރަމްއަށް ވަހަކަނުދެއްކެނީ؟”\n“އީރަމްގެ ސިކުނޑި ހީލްވިޔަސް އީރަމްއަށް އާދަވެފައި ހުރިކަމަކުން ސަލާމަތްކުރަން އުނދަގޫވާނެ.. އީރަމް ލައްވުވާ ވާހަކަދައްކުވަން ފަރުހާން ބުނަނީ.. ސްޕީޗްތެރަޕީ ރަނގަޅަށް ގެންދިޔުމަށް.. އަދި އެޑްވާންސް ލެވަލްއެއްގައި އީރަމްގެ ފަރުވާކުރަން… އީރަމްއަށް އިނގޭނެ އަޑުނެރެން.. އީރަމްޖެހޭނީ އެ ގުނަވަންތަކަށް ފޯރސްކުރުވަން.. އެތަށް އަހަރެއްވަންދެން ބޭނުންނުކޮށް ހުރި މެޝެނެކޭ އީރަމްއެކޭ ތަފާތެއް ނެތް.. ލަސްލަހުން އީރަމްލައްވުވާ ޖެހޭނީ އެ ގުނަވަންތަކުގެ ބޭނުންހިފާނެ ގޮތް ހަނދާންކޮށްދީ އެ މަސައްކަތްކުރުވަން.. އީރަމް އެ ބިރުގަންނަކަމެއް އޮޅުންފިލުވުމަކީ ވަރަށް މުހިންމުކަމެއް.. އީރަމްގެ ސިކުނޑީގައި އެކަންތައް ވާހިނދަކު އީރަމް އެކަހެރި ދުނިޔެއަކުން، އެ ހަމަހިމޭން ދުނިޔެއަކުން ސަލާމަތެއްނުވާނެ…”\nނާޒީގެ ވާހަކައިން މީކާން އުފާވިއެއްކަމަކު މިދަނޑިވަޅުގައި އީރަމް އަށް ވެފައި އޮތްގޮތަކުން އެ އުފާވެރިކަންވެސް ފިލައިގެންދިޔައެވެ. ނާޒީ ކައިރި އެދެމުންދިޔައީ އީރަމް ކައިރިއަށް ގެންދިޔުމަށެވެ. އީރަމް ބަލާލަން ބޭނުންވާކަމަށް އެތަކެއް ފަހަރު އޭނާ ބުނަމުންދިޔައެވެ.\nކުރިމަތީ ހަރަކާތްހުއްޓިފައި އޮތް އީރަމް ފެނި މީކާންގެ ދެލޯ ކަރުނުން ފުރުނެވެ. ނިއްކުރީގައި ލެވުނު ޒަހަމު ފޮރުވާލެވިފައިވަނީ ބޮލުގެ ފަހަތަށާއި އެއްކޮށް އޮޅާލެވިފައިވާ ހުދު ބެންޑޭޖުގަނޑުންނެވެ. ނާޒީ ބުނިހެން ހަރަކާތްހުއްޓިފައި އީރަމް އޮންނައިރު ހީވަނީ ޑޯލްއެއްހެންނެވެ. އެމޫނުމަތިން ތާޒާކަން ފިލާފައިވާއިރު އީރަމް އާއި މެދު މީކާން ކަންތައްބޮޑުވާންފެށިއެވެ. އަދި ކައިރި ހުރި ނާޒީ ކައިރި އީރަމް ހޭއަރާނީ ކޮންއިރަކުތޯ ސުވާލުކުރިއެވެ.\n“ނޭނގެ.. އެކަމް އަހަރެމެން މިބަލަނީ ކުރިއަށް އޮތް ހަ ގަޑީއިރަށް.. ހޭ ނާރައިފިނަމަ އީރަމް އޭޑީކޭ އަށް ބަދަލުކުރެވޭނެ… އީރަމްއަށް ބޭނުންވާނެ ފަރުވާ މިތަނުން ލިބެން ހުއްޓަސް އެކަމާއި ގުޅޭ މީހުން މިވަގުތު ލިބެން ނެތުމުން މިހެން މިބުނީ…” ނާޒީ އެހެން ބުނުމުން މީކާން އީރަމް އޮށޯވެއޮތް އެނދާއި ޖެހިގެން އިން ގޮނޑީގައި އިށީނދެލިއެވެ. މީކާން ގަބޫލުކުރަން ބޭނުންނުވިޔަސް އީރަމްއަށްޓަކައި އެހިތުގައި ލޯބިވާކަން ނާޒީއަށް ކަށަވަރުވެއްޖެއެވެ. މީކާންގެ ދެލޮލުން ފެންނަމުންދިޔަ އަސަރުތަކާއި ދެލޮލުން ފޭބި ކަރުނައިން އެކަނިވެސް މީކާންގެ ހިތުގެ އަޑު ނާޒީއަށް އިއްވާލިއެވެ.\nނާޒީގެ އެދުމަށް ފެންވަރާ ތާޒާވެލުމަށްފަހު ޖަމާޢަތުގައި އަޞުރުނަމާދުކޮށްލައިގެން މީކާން އެނބުރިއާއިރު އީރަމް އޮތް ކޮޓަރީ ތެރޭގައި ނަރުހުންތަށް ދިޔައީ ހަރަކާތްތެރިވަމުންނެވެ. އޭނާ ވަގުތުން ވީގޮތެއް އޮޅުންފިލުވަން އެތަނުތެރެއަށް ވަނުމުން އިވިގެންދިޔައީ މެޝިނުން އިވެމުންދިޔަ “ބީޕް ބީޕް”ގެ އަޑެވެ. މީކާން އެތެރެއަށް ވަތްތަން ފެނި ނާޒީ ވަގުތުން އޭނާ ކައިރި ދިއުމަށް އެދުނެވެ.\n“ނޫން.. ކިހިނެއްވީ އީރަމްއަށް.. އީރަމް….. ޕްލީސް ނާޒީ އަހަރެން ހުރިޔަދީ…” މީކާން ގަދަހަދަންފެށިއެވެ. އީރަމްގެ ހަށިގަނޑު ހުއްޓިފައިވިއެއްކަމަކު އެތެރޭގައި އުފެދެމުންދިޔަ ތޫފާނުގެ އަސަރު އެ މެޝިނުގެ އަޑު ދިޔައީ ހެކިވަމުންނެވެ.\n“މިހެން ވާނަމަ ޕޭޝެންޓް ސަލާމަތްކުރަން އުނދަގޫވާނެ… މިވަގުތުން މިވަގުތަށް އޭނާއަށް ފަރުވާ ނުލިބިއްޖެނަމަ…” ކުލިނިކްގައި މަސައްކަތްކުރާ އެކުވެރި ޑޮކްޓަރު ބުނި އެއްޗަކުން ނާޒީ އަވަސްވެގަތީ އީރަމް ގެންދެވޭނެ ގޮތެއް ހަމަޖައްސާށެވެ. މީކާން އާއި މީކާން ނެރެން މަސައްކަތްކުރަމުން ދިޔަ ނާޒީއާއި އެއްވަރަށް އެތާ ތިބި އެންމެންގެ ހަރަކާތްތަކަށް ހުއްޓުމެއް އައެވެ. މެޝިނުގެ އަޑު ކެނޑިގެންދިޔުމާއި އެކު އިވުނީ އީރަމްގެ އަޑެވެ.\n“ނޫން… މިތަނުން އަހަރެން ނެރޭ…. ޕްލީސް.. މަންމާ…” އީރަމް ގެ މެރިފައިވާ ދެލޮލުން ކަރުނަތަށް ފައިބަމުންދިޔައީ ވަކިވަރަކަށްނޫނެވެ. އީރަމްގެ އަނގައިން އެ ބަސްތަށް ނިކުތްގޮތަކާއި މެދު ބަހުސްކުރުމުގެ ބަދަލުގައި އީރަމް ކައިރިއަށް ނާޒީއާއި މީކާން ހަރުފިޔަވަޅުތަކެއްގައި ދިޔައެވެ.\n“އޭނާ ހޭލުއްވަންޖެހޭނެ.. އަަވަސް..” ހައިރާންވެފައި ހުރި ނާޒީއަށް ޑޮކްޓަރު އިރުޝާދު ދިނުމާއި އެކު ނާޒީ އަވަސްވެގަތީ އީރަމް ހޭއެރުވުމަށެވެ. އީރަމް އެގޮތަށް އޮވެއްޖެނަމަ އެއީ އިތުރަށް އީރަމްގެ ހާލު ގޯސްވެގެންދާނޭ ކަމެއްކަން ނާޒީއަށް އިނގެއެވެ. މީކާން ކޮޓަރިން ނިކުތުމުގެ ބަދަލުގައި ދުރުގައި މަޑުކޮށްލައިގެން ހުރީ ނާޒީ ކުރަމުން ދިޔަ މަސައްކަތަށް ފުން ނަޒަރެއް ދީގެންނެވެ. ފަރުހާންވެސް އެތާ ނާޒީ ކައިރި ހުރެ އިރުޝާދުތަށް ދެމުންދިޔައެވެ. އީރަމް އިތުރު އެއްޗެއް ނުބުންޏެއްކަމަކު އޭނާގެ މެރިފައިވާ ދެލޮލުން ކަރުނަނުހިކެއެވެ. ހަށިގަނޑު ފިނިވެ ހަންގަނޑު ހުދުވާންފަށައިފިހެންވެސް ހީވެއެވެ. އީރަމް ގެ ދެލޮލުން ނުހިކޭ ކަރުނައަކީ އޭނާ އެގަޑިގައި އުޅެމުންދިޔަ ދުނިޔޭގެ ވޭންދެނިވިކަން ހާމަކޮށްދޭ އެއްކަމެވެ.\nކުޑަ ބައްތިއަކުން އީރަމްގެ ލޮލަށް އަލިކުރަމުން ދިޔަ ނާޒީއަށް ސިހުންވެރިކަން ލިބުނީ އީރަމް ފުންނޭވަޔަކާއި އެކު ދެލޯ ހުޅުވާލިމަންޒަރު ފެނިފައެވެ. ވަގުތުން އޮކްސިޖަން މާސްކު ނޭފަތުގައި އަޅުވާލުމަށްފަހު އިތުރަށް ކުރަންޖެހޭ ކަންތައްތަށް ކޮށްނިންމާލާފައި ފަރުހާން ނިކުމެގެންދިޔައީ މީކާންގެ ކޮނޑުގައި ޖަހާލާފައެވެ. ނާޒީއަށް ބަލަހައްޓައިގެން އޮތް އީރަމް ގެ މަންޒަރު ވަނީ ފުސްވެފައެވެ. އުނދަގުލަކުން ލެވެމުން ދިޔަ ނޭވާއަށް ބާރުކުރަން މަސައްކަތްކުރަމުން ދިޔައިރު ހަނދާނަށް ގެންނަން މަސައްކަތްކުރީ އޭނާއަށް ވީގޮތެކެވެ. ”\nއީރަމް… އަހަރެން އެބަފެނޭތަ؟؟ އަހަރެން…” ނާޒީ އެސުވާލުކޮށްލުމާއި އެކު މީކާން އެނދާއި ދިމާއަށް ހަރުފިޔަވަޅުތަކެއް އެޅިއެވެ. އީރަމް ބޯޖަހާލާފައި ދެން ނަޒަރު ހުއްޓާލީ މީކާންއަށެވެ. މީކާންގެ މޫނުމަތިން ނުފިލާވި ހާސްކަމާއި ކަންބޮޑުވުމުގެ ސަބަބުން އީރަމް އެކަމާއި މެދު ސުވާލުކުރަން ބޭނުންވިއެއްކަމަކު އޭނާގެ އަތްފަތި އައްސިވެފައިހުރުމުގެ ސަބަބުން ހަރަކާތެއްނުކުރިއެވެ. އެކަން ނާޒީއަށް ފާހަގަކުރެވުނެވެ.\nދެގަޑީއިރުވަންދެން ބެލިބެލުމުން އީރަމްއަށް ވާހަކަނުދެއްކޭކަން ނާޒީއާއި ފަރުހާނައަށް ޔަޤީންވިއެވެ. އޭނާ ހޭނެތިފައިވާހާލު އެގޮތަށް ކަންތައްވީ އޭނާގެ ސިކުނޑި ކުޅެލި މަންޒަރަކުންކަން އެދެމީހުންނަށްވެސް އިނގެއެވެ. މީކާން އީރަމް ކައިރި ދުރަށްނުގޮސް އެހުރިހާ އިރު އިނެވެ. އީރަމްގެ ހާލު މޮނީޓަރ ކުރަމުން އާއި އެންމެންވެސް އޭނާގެ ހާލު ރަނގަޅުކަމަށް ބުނަމުންދިޔައީތީ މީކާން އުފާވިއެވެ. ނަމަވެސް އީރަމްގެ ނިއްކުރިއަށް ލިބިފައިވާ ބޮޑު ގެއްލުމާއި މެދު މީކާން ހުރީ ވަރަށް ހިތްހަމަނުޖެހިފައެވެ. ޑިއުޓީ ގަޑި ހަމަކޮށްފައި ނާޒީ އީރަމް ކައިރިއަށް އައީ ޖޫސްޕެކެޓުތަކެއް ހިފައިގެންނެވެ.\n“މިގަޑީގައި ރަނގަޅީ ދިޔާއެއްޗެއް ބުއިން… ގައިގާ ވަރުޖެހޭ ދިޔާ އެއްޗެހި… ހެހެހެ..” ނާޒީ އެހެން ބުނެފައި އީރަމްއަށް އެނދުގައި ހަމަޖެހެން އެހީވެދިނެވެ. އެނދުގައި ލައްގަނެލެވުމާއި އެކު އީރަމްގެ ހަރުވެފައިވާ މަސްތަކަށް ވާންވުމުން ދެތިންފަހަރު ތަޅުވާލިއެވެ.\n“ކިހިނެއްވީ އަހަރެންނަށް.. ބޮލަށް މީ ކީއްވެފައި؟” ހިތުގައި އުފެދުނު އެންމެ ބޮޑު ސުވާލު އީރަމް އަހާލިއެވެ. އޭނާ ނާޒީ ކައިރިއަށް އައި ހަނދާންވިއެއްކަމަކު ދެންވީގޮތެއް ހަނދާންކޮށްކޮށްވެސްނުވިއެވެ.\n“އީރަމް ވެއްޓިފައި ބޯފަޅައިގެންދިޔައީ.. ދެން ހަނދާންކުރަން އުޅޭނެކަމެއްނެތް މާ ތަދުވެދާނެ… އޯކޭ؟ އެހެންނޫނަސް އީރަމްގެ ސަބަބުން މުޅި ކްލިނިކް އެލާރޓަށް އައިއްސާ އޮތީ.. އެހެންވީމަ އިތުރަށް ވިސްނައިގެން އަނެއްކާ އެލާރޓަށް ގެންނަންޖެހިދާނެ. ހެހެހެ” އެހެން ބުނެފައި ނާޒީ ނެގިމަޑުވެފައި އިން މީކާންއަށް ބަލައިލިއެވެ. އެދެމީހުންނަށް ވަގުތު ދިނުމުގެ ގޮތުން އޭނާ ފަހުން އަންނާނެކަމަށްބުނެފައި އެތަނުން ނިކުމެގެންދިޔައީ މީކާންގެ އަތަށް ޖޫސްޕެކެޓެއް ލައިދީފައެވެ.\nޕެކެޓު ބޯން އިން އީރަމްއަށް ފުންނަޒަރެއް ދީގެން އިން މީކާންގެ ހިތަށް ތަސައްލީއެއްލިބުނީ މީކާންއަށް ބަލާލާފައި އީރަމް ދިން ހިނިތުންވުމުންނެވެ. މީކާންއަށް ހީވީ އީރަމް އޭނާ ކައިރިއަށް އެއައީ މަރުގެ ތުންފަތްމަތީ އޮވެފާހެންނެވެ. އީރަމް ގެއްލިދާނެކަމުގެ ބިރު އޭނާ އިހުސާސްކުރާކަށްނޭދެއެވެ. އޭނާ ހުރީ އީރަމް ގެއްލިދާނެއަތީ ވަރަށް ބިރުގަނެފައެވެ. މީކާން އީރަމްގެ އަތުގައި ހިފަހައްޓާލާފައި ބާރުކޮށްލިއެވެ. އެއަށްފަހު އެއަތުގައި ތުންފަތް ޖައްސާލައިގެން އިސްޖަހާލައިގެން އެތަށް އިރަކުއިނެވެ. މީކާންގެ ހަރަކާތްތަށް ހުރިގޮތުން އީރަމްގެ ހިތް އަވަސްވަމުންދިޔައެވެ. މީކާންގެ ހަރަކާތްތަކުން އޭނާއަށް ކޮށްފައިވާ އަސަރުތަށް އީރަމްއަށް ދިޔައީ އިހުސާސްވަމުންނެވެ.\n“އަހަރެން ވަރަށް ބިރުގަތް އީރަމް.. ދުވަހަކުވެސް އަހަރެން ގޮތްހުސްނުވާވަރަށް މިއަދު ވި.. އީރަމްއަށްޓަކައި ކުރާނެ ކަމެއް ނޭނގިގެން….” މީކާންގެ ހިތުގައިވި އުދާސްތަށް ބޭރުކޮށްލުމުން އީރަމް ހީލިއެވެ. އޭނާއާއި މެދު މީކާން ވިސްނާވަރު ދިޔައީ އިހުސާސްވަމުންނެވެ. ހަމައެހެންމެ އޭނާގެހިތުގައި އީރަމްއަށް ދެވިފައިވާ މަޤާމު ސާފުކޮށް ދިޔައީ ފެންނަމުންނެވެ.\n“އަދި އެހާ ބިރުގަންނާކަށް ނުވޭނު.. މީކާން.. އަހަރެން ބޯ އެކަންޏެއްނު ފަޅައިގެން ދިޔައީ…” އީރަމް ބުނެލިއެވެ. މީކާން ބޯޖަހާލާފައި އީރަމްގެ އަތަށް ބޮސްދިނެވެ.\nގޮނޑީގައި އިށީނދެ އިން މީކާން ނިންޖާއި ޖެހޭތަން ބަލަން އޮތް އީރަމްއަށް ލޮލުފިޔައެއްޖަހާލަންވެސް އުނދަގޫވެގެންދިޔައީ ދުވަސްތަކެއް ފަހުން ހަނދާންވެގެންދިޔަ ކަޅު ހާދިސާގެ އަޑުތަކާއި މަންޒަރުތަށް ފެންނަމުންދިޔައީމައެވެ. އީރަމްގެ ހަނދާނަށް ދެން އައީ އޭނާ ނާޒީމެން ކޮޓަރިއަށް ވަނުމާއި އެކު ނާޒީ ދެއްކި ވާހަކަތަކެވެ. އެއަށްފަހު ޑޮކްޓަރު ސީދާ އޭނާގެ މޫނަށް ބަލާލާފައި އެހި ސުވާލުތަކެވެ. އީރަމްގެ ހާލު ގޯސްވެގެންދިޔައީ އެހިސާބުންނެވެ. ހާލު ގޯސްވަމުންދިޔަ ކަން އަންގަންފެށި މެޝިނުގެ އަޑަށް މީކާން ސިއްސައިގެން ގޮސް އީރަމްއަށް ބަލާލެވުނުއިރު އީރަމްގެ ހަށިގަނޑު ދިޔައީ އާދަޔާ ޚިލާފަށް ތެޅެމުންނެވެ. މާގިނައިރުތަކެއްނުވެ ނަރުހަކާއި ޑޮކްޓަރަކު އައުމުން މީކާންއަށް ޖެހުނީ އެތަނުން ނިކުންނާށެވެ. ފޯނުން އޭނާ ނާޒީއަށް ގުޅަމުންދިޔައީ ނާޒީގެ ހަބަރެއް ނެތިގެންނެވެ. ދެލޮލަށް ކަރުނަޖަމާވާންފަށާފައި ހުރި މީކާންއަނެއްކާވެސް ފަސްއެނބުރި އޭނާ ނިކުތް ކޮޓަރީގެ ދޮރަށް ބަލާލިއެވެ.\nނެގިމަޑުވެފައި އޮފީސްތެރޭގެ މަސައްކަތަށް މަސްއޫލުވެ އިން މީކާންގެ މޫނުމަތިން އެއްވެސް އުޖާލާކަމެއްނުފެނެއެވެ. ނުނިދުމުގެ ސަބަބުން ފިރިހެންވަންތަ މޫނަށް އައިސްފައިވާ ބަދަލުގެ ވާހަކަ އޮފީސް އެންމެންވެސް ދިޔައީ ދައްކަމުންނެވެ. ކުރާ އެއްވެސްކަމެއްގައި ދިރުމެއްނުވެއެވެ. ކޮންމެ ކަމެއްގައިވެސް ފެންނަނީ މަޖުބޫރީކަމެވެ. ނަމުގައި ކުރަމުން ދިޔަ މަސައްކަތް ހުއްޓުމަކަށް އައީ ދޮރުގައި ޓަކިޖަހާފައި ވަތް ހަމްދާގެ އަޑަށެވެ.\n“ކޮން އިރަކުންތަ ޔޫސުފު ވަޒީފާއަށް ނިކުންނާނީ؟ މިހާރު ކިތަށް ދުވަސްތަ މިވީ؟” މީކާން ގެ ސުވާލަށް ހަމްދާ ޖަވާބުދިންލެއް އަވަހެވެ.\n“މިހާރު ތިން ހަފްތާ ވަނީ.. ޔޫސުފު ސަރ ގެ ޗުއްޓީ މި ހަފްތާތެރޭ ހަމަވާނެ އެކަމު އަޅުގަނޑަށް ހީވަނީ ނޯޕޭ ލީވް ނަގައިގެން ވިޔަސް ޔޫސުފް ސަރ އަދި އޮފީހަށް ނުދުރުވާނެހެން…” ހަމްދާއަށް އަޑުއިވުނު ވާހަކަތަކުގެ މައްޗަށް ބިނާކޮށް އޭނާއަށް އިނގޭ އެއްޗެއް ހިއްސާކުރުމުން މީކާން އެވާހަކައެއް އޮޅުންފިލުވިއެވެ.\n“ނޭނގެ އަޅުގަނޑަށް އިވުނު ގޮތުގައި ޔޫސުފް ސަރ ލީވް ނެގީ ސަރ ގެ މަންމަ މުނާ މޭމްގެ އެދިލެއްވުމަކަށް…” މީކާންއަށް އިވުނު ވާހަކައިން ދެބުމަ ގޮށްޖަހާލެވުނެވެ. މީގެކުރިންވެސް ޔޫސުފްއާއި މުނާއަކީ ގާތްބައެއްކަން އޭނާއަށް އިނގެއެވެ. ކުރީގައި މަންމަގެ އޮފީހުގައި މަންމަގެ ދަށުން މަސައްކަތްކުރި ހީވާގި ވިސްނުންތޫނު މީހެކެވެ. ނަމަވެސް މަންމަގެ އެދުމަކަށް ޔޫސުފު ޗުއްޓީ ނަގަންވީ ކީއްވެހެއްޔެވެ؟\n“ފަހަރެއްގައި ވެދާނެ އިންޑިޔާއަށް ގެންދަންކަމަށް… މަންމަ އާއި އެންމެ ފަހުން ވާހަކަދެއްކުނު ދުވަހުވެސް ބުންޏެއްނު ވަރަށް ބިޒީ ވާހަކަ..” މުނާއަށް ކުރާ އިތުބާރެއްގެ މައްޗަށް ބިނާކޮށްމީކާން އޭނާގެ ގޮތް ނިންމާލިއެވެ. މަންމަ ވެއްޖެނަމަ ކުރާނީ ކޮންމެކަމެއްވެސް ރަނގަޅަށްކަން އޭނާ ގަބޫލުކުރެއެވެ.\n“ސަރ.. އީރަމް މިހާރު ކިހިނެއްތަ؟” ހަމްދާ އޭނާގެ މަސައްކަތް ނިންމާލާފައި ދިޔުމުގެ ކުރިން އެ ސުވާލުކޮށްލިއެވެ.\n“އާދެބަލަ އީރަމްގެ ހާލު ބަލަން ހޮސްޕިޓަލަށް.. ފަހަރެއްގައި ހަމްދާގެ އަޑަށް އީރަމް ހޭއަރާފާނެއެއްނު…” އީރަމް އޮތް ހާލު އަންގާލަމުން މީކާން އެހެން ބުނީ ރީތި ހިނިތުންވުމަކާއި އެކުގައެވެ. އޮފީހުގައި އީރަމްއާއި ނުލާ ހޭދަވި ފަސްދުވަހު އެކަނިވެރިކަން އިހުސާސްކުރާނީ ހަމައެކަނި މީކާންއެއްނޫނެވެ. ހަމްދާއާއި އެކު އޮފީހުގައި އީރަމްއާއި ގާތްކޮށް އުޅޭ އެންމެންނަށްވެސް އީރަމް މަތިން ހަނދާންވާނެކަން ގައިމެވެ. އެއްވެސް އަޑަކާއި ނުލާ، ހަމައެކަނި އިޝާރާތުގެ ބަހުން އެންމެން އޭނާގެ ޖާދޫގައި ޖައްސާފައި ހުރި އީރަމް އަށް މީކާންގެ މުވައްޒަފުން އިޙްތިރާމްކުރާވަރު އޭނާއަށް ވަނީ ފެނިފައެވެ. މަސައްކަތްތެރި އަދި ފުރިހަމައަށް މަސައްކަތް ނިންމާ ކުއްޖަކަށް އީރަމް ވީތީ އެމީހުން އެތަށް ތައުރީފެއްވެސް އީރަމްއަށް އިއްވައެވެ. ފާއިތުވި މީޓިންގައި މުވައްޒަފުންގެ އެދިލެއްވުމަކަށް އަހަރީ ޕާޓީވެސް ވަނީ ލަސްކުރެވިފައެވެ. އޭގެ ސަބަބު ކިތަންމެ މޮޅެތި ބަހަނާތަކުން ފޮރުވަން އުޅުނަސް މީކާންއަކަށް ނުފޮރުވުނެވެ.\n“އަޅުގަނޑުމެން އެންމެން ވާހަކަދައްކާފައި ހިތަށްއެރީ، ރިސޯޓުގައި މި ނިންމާލެވޭ އަހަރެމެންގެ ބޮޑު ޕްރޮޖްކްޓްގެ މަސައްކަތް ނިންމާފައި އެކަމުގެ އުފަލުގަޔާއި ބިލޭޓެޑް އަހަރީ ޕާޓީއާއި އެއްކޮށް ބާއްވަން.. އޭރުން ދެގުނަ އުފާވެރިކަން ލިބޭނެ.. މި ޕްރޮޖެކްޓާއި އެކު މި ވިޔަފާރި މާ ބޮޑަށް ފުޅާވެގެން ދާނެކަމަށް އަޅުގަނޑުމެން ގަބޫލުކުރަން.. އަދި މި ކާމިޔާބުވެއްޖެނަމަ އެ އުފާ ފާޅުކުރަން ކޮންމެހެންވެސް ޖެހޭނެ..” މީޓިންތެރޭގައި މުވައްޒަފުންގެ ފަރާތުން ވާހަކަދެއްކީ ހަމްދާއެވެ. އެކަމަށް އެންމެންގެ ތާއީދު ލިބުމާއި އެކު އެންމެންވެސް ޖޯޝާއި އެކު މަސައްކަތަށް ރުޖޫއަވެގެންދިޔައީ ބޮޑު އުއްމީދަކާއި އެކުގައެވެ. މީކާންގެ އެއްބަސްވުންވެގެންދިޔައީ މުވައްޒަފުންނަށް ލިބުނު އިތުރު ހިތްވަރަކަށެވެ.\nއޮފީސް ނިންމާލުމަށްފަހު މީކާން އެހުރިގޮތަށް ދިޔައީ އޭޑީކޭ ހޮސްޕިޓަލަށެވެ. އެރެއިން އެރެއަށް އީރަމް ހޮސްޕިޓަލަށް ގެންދެވުނުއިރު ހޭނާރާތާ ފަސްދުވަސް ވެގެން ހިނގައްޖެއެވެ. އީރަމްގެ ދޮންމަންމައަށް އެ ހަބަރު ދިނުމުން ރަށުގައި ނުހުރެ ވަގުތުން އޭނާ މާލެއައިސް އީރަމްކައިރި މަޑުކުރުންވެގެންދިޔައީ އޮފީހުގެ ޒިންމާއަދާކުރަންޖެހޭ މީކާންއަށާއި އެކި ގަޑިތަކުގައި ޑިއުޓީ އަދާކުރާ ނާޒީއަށް ލިބުނު ތަސައްލީއެކެވެ. މީކާން ހޮސްޕިޓަލުތެރެއަށް ވަތްގޮތަށް ލިފްޓަށް އެރުމަށްފަހު އޭނާ ދާންބޭނުންވާ ފަންގިފިލާގެ ނަމްބަރަށް ފިތާލިއެވެ. އޭރު ލިފްޓުތެރޭގައި އިތުރުބައެއްވެސް ތިއްބެވެ. ލިފްޓުން ފޭބުމަށްފަހު ފަރިތަކަމާއި އެކު ހިނގާލާފައި ދިޔަ މީކާން ދިޔައީ ކައިރިންލާފައި ދިޔަ ނަރުހުންނަށް ބަލާލުމަށްފަހު ހިނިތުންވުމެއް ދެމުންނެވެ. އައި މަގުމަތީ ފެނުނު މޭވާ ފިހާރައިން ގަތް މޭވާތަށް އަތުގައި ހުރި ކޮތަޅުގައި ހުއްޓެވެ. މީކާން ދޮރުހުޅުވާލާ ވަންނަނިކޮށް ފޯނު ރިންގުވިއެވެ. ގުޅަނީ އޭނާގެ މަންމައެވެ.\n“މްމް.. ކީކޭ މަންމާ؟”\n“މީކާން ދަރިފުޅު ރަނގަޅުތަ؟ މިހާރު މަންމަ ގުޅާފަހަރަކު ނޫނީ ބައްދަލެއްނުވޭ… މީކާން ނުވެސް ގުޅަމެއްނު… ގޭގައި މަސައްކަތްކުރާ މީހާއަށް މިއަދު ގުޅާލާ ގޭގެ ކަންތައް ބަލާލިން.. އޭނާވެސް ބުނި މީކާން މިހާރު ވަރަށް މަދުންނޭ ގޭގައި އުޅެނީ… ރޭގަނޑު ގިނަފަހަރު ގެޔަށް ނާންނަވާހަކަވެސް ބުނި؟ ކިހިނެއްވީތަ؟ ކީއްކުރަނީ މީކާން މާ ބުރައީތަ؟”\n“އޮފީހުގައިވެސް ބިޒީ.. މިހާރު ވަރަށް ބޮޑު ޕްރޮޖެކްޓެއް ލިބިގެން މިއުޅެނީ.. އިތުރު ވާހަކަދެން ދައްކާނީ މަންމައައީމަ..”\nމީކާން އެހެން ބުނުމުން މުނާ ފޯނު ބޭއްވީ އެދުވަސް ވަރަށް ގާތްކަމަށް ބުނެފައެވެ. އީރަމްގެ ވާހަކަ ބުނަން ބޭނުންވެފައި ހުއްޓަސް އޭނާ ބޭނުންވީ މަންމައާއި ބައްދަލުކޮށް އެވާހަކަދައްކާށެވެ. މީކާން ކޮޓަރި ދޮރުހުޅުވާ އެތެރެއަށް ވަތްއިރު އީރަމްގެ ދޮންމަންމަ ކަމަށްވާ ނަޒީރާ އާއި އޭނާގެ ފިރިމީހާ އެތާ އިނެވެ. ހަބަރު ލިބުނު ގޮތުގައި އީރަމްއާއި އެވަރަށް ފޮށެން އުޅޭ ސާނިހު ހުރީ ރަށުގައެވެ. މީކާން ފެނިފައި ނަޒީރާ ހިނިތުންވުމެއް ދީފައި ތެދުވީ މީކާން ދިއްކުރި ކޮތަޅުގައި ހިފާށެވެ. އީރަމް އާއި ދޭތެރޭ ނަޒީރާ އާއި އޭނާގެ ފިރިމީހާ ބަހައްޓާ ގާތްކަމަށް މީކާން ޝުކުރުވެރިވިއެވެ. ނަޒީރާއަކީ އީރަމްގެ ދޮންމަންމައަށްވިއެއްކަމަކު މަންމައެއްގެ ހުރިހާ ޒިންމާއެއް އޭނާ އަދާކުރީ އަދި މިހާރުވެސް އަދާކުރަމުން ދަނީ ހިތްހެޔޮކަމާއި އެކުގައެވެ. އެއްވެސް ބަދަލަކަށް ނޭދިއެވެ. އީރަމްގެ ފަރާތުންނާއި ނާޒީގެ ފަރާތުން އެނގުނުގޮތުގައި އީރަމް އަމިއްލަ ފައިމައްޗަށް ތެދުވެ އިސްއުފުލާ ދުނިޔެއާއި ކުރިމަތިލުމުގެ ހިތްވަރު ލިބުނީ ނަޒީރާގެ ފަރާތުންނެވެ.\n“އަހަރެން އަސްލު ވަރަށް ލޯބިވޭ އީރަމްދެކެ.. އެންމެ ފުރަތަމަ އެކުއްޖާ ފެނުނުއިރުވެސް ހިތުގައި ލޯބި ޖެހުނު… އަބަދުވެސް އިބޫ ކައިރި އަހަރެން ދައްކަނީ އީރަމްގެ ވާހަކަ.. އީރަމް ނުފެނުނީމަ އަހަރެން ހާދަ ދެރަވެޔޭ… އެހެން ތާކަށް ބަދަލުވާ ވާހަކަ ބުނީމަވެސް ވަރަށް ދެރަވި… އީރަމް ނުކައި ހުރެދާނެއަތީ، އީރަމްއަށް އެއްޗެއް ބޭނުންވެފައި އެކަމު ނުލިބި ހުރެދާނެއަތީ، އަބަދު ފިކުރުކުރެވޭ… ރަށަށް ބަދަލުވީ މާލޭގައި އިތުރަށް އުޅޭހިތްނުވާތީ.. އެކަމު އީރަމް އާއި މެދު ވިސްނާ ފިކުރުކުރަން އަބަދުވެސް…އީރަމްއަކީ މިހާރު އަމިއްލައަށް ކަންތައްކުރެވޭ އަންހެނެއް.. އެކަމް އަހަރެންނަށް އީރަމް ލިބުނުއިރު އީރަމްއަކީ ހަރަކާތެއްވެސް ކޮށްލަން ނޭނގޭ ވާހަކަދައްކަން ނޭނގޭ ކުޑަކުއްޖެކޭ އެއްފަދަ… އަބަދު އީރަމް އަށް ހުރިހާ ކަމެއް ކޮށްދޭތީ އެކަމަށް އާދަވެފައި ހުންނަނީ…” ފެންކަޅިވެފައި ހުރެ ނަޒީރާ ދައްކަމުންދިޔަ ވާހަކައިން މީކާންވެސް ދެރަވިއެވެ. ނަޒީރާގެ ފިރިމީހާ އިބްރާހިމް ދިޔައީ އޭނާ ހަމަޖެއްސުވޭތޯ މަސައްކަތްކުރަމުންނެވެ. މީކާންގެ އެދުމަށް ދެމަފިރިން ގެޔަށް ދިޔައީ އަބަދުވެސް އެގޮތަށް ކަންތައް ކުރާތީއެވެ. އޮފީހުން އައުމަށްފަހު އީރަމް ކައިރިން ދުރަށް ދާން ނޭދޭ މީކާން ގެޔަށް ދާނީ ނާޒީ އައުމުން ތާޒާވެލުމަށްފަހު ކެއުމަށް އިންސާފުކުރާށެވެ. އިޝާ ނަމާދަށްފަހު އަންނަމީހާ ދެން ގެޔަށް ދާނީ އޮފީހަށް ދާން ތައްޔާރުވާށެވެ.\nSalaam and good morning. How is it? A very big twist is about to come. KEEP WAITING. Vrh avahah hurihaa kudhinge hithuga ufedhifaivaa suvaaluthakah javaabu libeyne. Thankyou for reading. Take care 🙂\nAaaah 😞😘💔♥💞. Nice\nLXO . MEZO\nGud morning … Masha Allah Ryn mi baives varah salhi …. Owwn thank u .. luv u .. take care #stayhome\nLamyaa any tha ?\nAslu lamya aky ehen kujjakah kiya name eh kanneyge. Bt kurin ves meekan lwbi v hama eeram dheke. Nan olhifa othy kanneyge. Bt waiting for next? When is that?\nThankyou everyone!! Haveagood night 🙂\nތިޔަ ލޯތްބަށް އެދެމޭ2– 4\nއެހެނިހެން ލޯބި May 25, 2021\nހިތާމަ މަޖާ ލޯބި June 1, 2021\nހަޤީޤީ ހިތާމަ January 17, 2019\nނަފްރަތުން ވެވުނު ލޯބި 14\nލޯބި May 9, 2021


BREAKING: Raajje Kairin Fenunu Iran Boat Gai Masthuvaathakethi - Vaguthu\nރާއްޖެ ކައިރިން ފެނުނު އީރާން ބޯޓުގައި މަސްތުވާތަކެތި\nމަސްތުވާތަކެތި ފެނުނު އީރާން ބޯޓު - ފޮޓޯ އެމްއެންޑީއެފް\nއދ.މަންދޫ ބޭރުން ހާލުގައި ޖެހިފައި އޮތް އިރާނުގެ މަސް ބޯޓު ބަލާ ފާސްކުރުމުގެ ތެރޭގައިި މަސްތުވާތަކެތި ކަމަށް ޝައްކު ކުރެވޭ އެއްޗެއް ފެނިފައިވާކަމަށް އެމްއެންޑީއެފް އިން ވިދާޅުވެއްޖެއެވެ.\nއެމްއެންޑީއެފް އިން ވިދާޅުވީ، މި މަސްބޯޓަށް ސިފައިންނާއި ފުލުހުން އަރައި، ބެލިބެލުމުގައި އެބޯޓުގެ ތެރެއިން، މަސްތުވާތަކެތި ފެނިފައިވާކަމަށެވެ.\nއެ ބޯޓުން ފެނިފައި ވަނީ ކިހާ މަސްތުވާތަކެތިކަން ސިފައިންވެސް އަދި ފުލުހުންވެސް ހާމަކޮށްފައެއް ނުވެއެވެ.\nއެމްއެންްޑީއެފް އިން ވިދާޅުވިގޮތުގައި، އެ މި މަސްބޯޓު ހިފަހައްޓާފައިވަނީ، ގޮތްނޭނގޭ އުޅަނދެއް ރާއްޖޭގެ ސަރަޙައްދުން ދަތުރުކުރަމުންދާ ކަމުގެ މަޢުލޫމާތު ލިބިގެން، އެމްއެންޑީއެފް އާއި ފުލުހުން ގުޅިގެން ކުރިއަށްގެންދިޔަ އޮޕަރޭޝަނެއްގައެވެ.\nއެ ބޯޓު ފެނިފައި ވަނީ، އއ.މަންދޫގެ ހުޅަނގުން ގާތްގަނޑަކަށް 4.8 ނޯޓިކަލް މޭލު ބޭރުގައި އޮއްވާއެވެ.\nއެމްއެންޑީއެފާއި ފުލުހުން މިހާރު ދަނީ އެ ބޯޓު ބަލާ ފާސް ކުރަމުންނެވެ.\nރާއްޖޭގެ ސަރަހައްދުން އާއްމުކޮށް ފެންނަ އީރާންގެ ބޯޓުތަކުން މީގެ ކުރިން ވަނީ މަސްތުވާތަކެތި ގިނަ އަދަދަކަށް އަތުލައިގެންފައެވެ.\nއެގޮތުން ދާދި ފަހުން މިދިޔަ އޮގަސްޓް މަސް ތެރޭގައި ފުލުހުންނާއި އެމްއެންޑީއެފް ގުޅިގެން ކަނޑުމަތީގައި ހިންގި އޮޕަރޭޝަނެއްގައި ގިނަ އަދަދެއްގެ މަސްތުވާތަކެތި އަތުލައިގެނެފައި ވެއެވެ. އަދި އެމައްސަލައާ ގުޅިގެން 13 މީހަކު ހައްޔަރުކޮށް، މައްސަލަ ދަނީ ކުރިއަށެެވެ.\nއެ މައްސަލައާ ގުޅިގެން ހައްޔަރުކޮށްފައި ވަނީ، އެ ބޯޓުގައި ތިބި ހަ މީހުންނާއި މަސްތުވާތަކެތި ބަލާ ދިޔަ ދޯނިން ހައްޔަރު ކުރި ދެ ދިވެހިންނާއި ދެ ބިދޭސީންގެ އިތުރުން އިތުރު ތިން މީހެކެވެ.\nއެމްއެންޑީއެފް އާއި ފުލުހުން ހިންގި އެ އޮޕަރޭޝަނަކީ އިންޑިއާގެ ސަލާމަތީ ބާރުތަކުން ދިން މައުލޫމާތެއްގެ މައްޗަށް ބިނާކޮށް ކުރިއަށް ގެންދިޔަ އޮޕަރޭޝަނެކެވެ. އެގޮތުން އެ ކަނޑުބޯޓުން 70 ކިލޯގެ މަސްތުވާތަކެތި ފެނުނުކަމަށް ފުލުހުން ވިދާޅުވެއެވެ.\nތިން މިލިއަން ރުފިޔާ އާއި ނުވަ ކިލޯގެ މަސްތުވާތަކެތި އަތުލައިގެންފި\nނޮވެމްބަރު 3, 2019 15:41\nމިއީވެސް ގޮތްނޭނގޭ ވާހަކަ އޮށްބާލަން ވެގެންދޯ\nނޮވެމްބަރު 3, 2019 18:34\nއަދަބު ދެޥޭނަމަ ތިޔައީ އުފާ ވެރި ހަބަރެކެވެ.\nނޮވެމްބަރު 4, 2019 05:14


ހިތުގެ ގޮވުން3– Esfiya – Dhivehi Vaahaka Site\n- by Aly - 54- September 17, 2019\nލަވަ ކިޔައި ނިމިގެން ރިކޯޑިން ރޫމް އިން ނުކުންނަން ދިޔަ އަޔާން އަށް އަހާނާ ފެނުމުން ޕިޔާނޯ ދަށަށް ފިލަންވެގެން ވަނެވެ.\nމާޔޫސް ކަމާއި އެކު ކުލާހަށް ވަން އަހާނާ ފެނި ކައިރާގެ ހިތުގައި ސުވާލު އުފެދުނެވެ. ނަމަވެސް ޓީޗަރު ހުރުމުން ސުވާލު ނުކޮށް މަޑު ކުރީއެވެ. ކުލާހުގައި ކުރިއަށް ދަނީ ދިވެހި ގަޑި ކަމުން ގިނަ ކުދިން ތިބީ ފޫހި ވެފައެވެ. ބައެއް އަންހެން ކުދިންގެ ނަޒަރުވަނީ ކުރިމަތީގައި ޝައުޤުވެރިކަމާއެކު އަޑުއަހަން އިން އަޔާން އަށް ހުއްޓިފައެވެ.\nދިވެހި ގަޑީގައި ކިޔާ ދެމުން ގެންދާ ވާހަކަ ޝައުޤުވެރިކަމާއެކު އަޑު އަހަން ހުރި އަޔާން އަށް ކިލާސް ކުދިން ބަ ލަން ހުރިކަން އެނގުމުން އުދަގޫވެ ރުޅި އައެވެ. އަދި ހައިޝަމް ސަރ އަށް ގޮވާ އެވާހަކަ ބުންޏެވެ.\nފޫހި ކަމާއި އެކު ކު ލާހުގައި އިން ކައިރާއަށް ބޭރުން ކުއްޖަކު ހަނާއެޅިހެން ހީވުން ބަލާލިއެވެ. ތަންކޮޅެއް ދުރުގައި ފާރުގައި ލެގި ލައިގެން ހުރެ އެމީހަކު އިޝާރާތުން ކައިރާ އާއި ވާހަކަ ދައްކަމުން ދިޔައިރު ވެސް ކައިރާއަށް ހުރެވުނީ އެސްފިޔަ ޖަހާ ލަންވެސް ނޭގި އޭނާއާއި ދިމާއަށް ބަލަހައްޓައިގެންނެވެ.\n” ކައިރާ… ” ކައިރާއަށް ހޭވަރިކަންވީ ހައިޝަމް ބާރަށް އޭނާގެ ނަން ގޮވާލުމުންނެވެ. ” ސަރ މި އެހީ ކައިރާ ފިލާވަޅު ނަހަދަންހޭ ތިއިންނަނީ؟” ހައިޝަމް މިފަހަރު ތަންކޮޅެއް ބާރަށް ބުނެލި އެވެ. ކައިރާ އަވަހަށް ނޫނެކޭ ބުނުމުގެ ގޮތުން ބޯ ޖައްސާލުމައް ފަހު ދަބަހުން ފޮތް ނަގާ ފިލާވަޅު ހަދަން ފެށި އެވެ. ” ޝިއާ…. ކަޔާ ކޮން ގޯސްޓް އައް މާވަރަކައް އެ ބަލަނީ؟” އަހާނާ ޝިއާ އަށް ގޮވާލިއެވެ. ” އަދިވެސް ކައިރާތަ ގޯސްޓް އެއް ފެނުނީ… މިއަދު ބްރޭކް ގަޑީގައި ޖިންނި މޮޔަވެފައި ހުރި މީހެއް ހެން ރޮއެ ރޮއެފަ މަ ގޮވުމުން ބަހެއް ވެސް ނުބުނެ ދުއްވައިގަތީ އަހާނާއެއްނު…” އަހާނާ މޫނަށް ވައްތަރެއް ޖައްސާލަމުން ޝިއާ އަށް ބަލާލި އެވެ. އޭނާ ލަވައިގެ މަސްތުގައި ޖެހިފާ ހުރިލެއް ބޮޑު ކަމުން ޝިއާ ގޮވިކަންވެސް ނޭގޭއެވެ.\nއަހާނާ ގެއަށް ގޮސް ތާޒާ ވެލައިގެން ފޯނު ބަލާލި އިރު ޝިއާގެ މެސެޖެއް ހުއްޓެވެ. “މިއަދު ހަވީރު4ޖަހާއިރު ރަސްރަނި ބަގީޗާ އައް” އަހާނާ ކަންނެތް ކަމާއެކު އެދުގައި އޮށޯން ނަމުން ކޭ އޭ ޖަހާ ރިޕްލައި ކުރިއެވެ. އަދި ނަމާދު ކުރުމަށް ފަހު ފޯނު އެލާމް ކުރަމުން އަހާނާ ނިދަން އޮށޯތެވެ.\nއަޔާންއަށް ގެޔައް ވަދެވުނުއިރު ހުރީ ވަރުބަލި ވެފައެވެ. އަވަހަށް ކޮޓަރިއަށް ވަދެ ފެންވަރާ ތާހިރުވެގެން ނަމާދުކުރުމައްފަހު ބަދިގެއައް ދިޔައެވެ.”ހައްވައްތާ ކާން ހަދާދީބާ ވަރަށް ބަޑުހައޭ” އަޔާން ގޭ މަސައްކަތް ކުރަން އުޅޭ މީހާއަށް ކާން ހެދުމަށް އެދުނެވެ. ” އަޔާން މިއަދު އޭނާ ގުޅި…… މިހާރު އެވަނީ5 އަހަރު އޭނާއާ ބައްދަލުކުރަންވީނު” ބުނަން ނުބުނަން ހުރެ ހައްވާ ބުނެލިއެވެ. ” އަހަރެން ކިތައް ފަހަރު ބުނަންވީ އޭނަގުޅިއަސް ފޯނު ނުނަގާށޭ… އޭނަގެ ވާހަކަވެސް ދައްކައިގެން ނުވާނެ މިގޭގަ” އަޔާން އައް ހައްވައެދައްކަނީ ކާކުގެ ވާހަކަން އިގުމުން ރުޅިއައެވެ. ” އެއީ އަޔާންގެ ބައްޕައޭ އަޔާންގެ…..” ” ނޫން އެއީ އަހަރެންގެ ބައްޕައެއްނޫން…. އަހަރެންގެ ބައްޕައެެއް ނުހުންނާނެ…. އެދުވަހަށް ފަހުބައްޕަވަނީ އަހަންނަށްވަނީް މަރުވެފަ…” ހައްވާއައްޖުމުލަ ފުރިހަމަ ނުކުރެވިގެން އުޅެނިކޮއް އަޔާން ހަޅޭގަތުމައްފަހު ކޮޓަރިއައް ދިޔައެވެ.\nއަހާނާއަށް ހޭލެވުނީ މީހަކު ކޮޓަރީ ދޮރުގައި ޓަކި ޖެހުމުންނެވެ. ކަންނެތް ގޮތަކަށް ހިނގަމުން ގޮސް ދޮރު ހުޅުވި އިރު ޝިއާ ރުޅި މޫނު ހަދައިގެން ހުއްޓެވެ. “އޯހް ޝީޓް” ގަޑިން5ޖެހިކަން އިގުމުން އަހާނާއައް ބުނެވުނެވެ. “ޝިޓްއޭ ކިޔާނެ ކަމެއް ނެތް އަހަރެމެން އާނާ އަންނަން ދެން މަޑުކޮށްގެން ހުރެހުރެ ވާޅުވެއްޖެ.” އައްޒާމް ނުރުހުން ވެފައިވާ އަޑަކުން ބުނެލި އެވެ. ” ދެން ސޮރީ މަށަށް ނިދުނީއޭ… އެތެރެއަށް ވަދޭދެންވެސް…” އަހާނާ ދޮރު ބޮޑަށް ހުޅުވާލިއެވެ. ހަތަރު ކުދިން އެކުގައި ވާހަކަ ދައްކަން ހުއްޓާ ދޮރު ހުޅުވުނު އަޑު އިވުނެވެ. ކުޑަކޮށް ދޮރު ހުޅުވާލާފައި ދޭތެރަކުން ދެމިގަތް މީހާ ފެނުމާއެކު އެންމެ އައް ހަޅޭލައި ގަނެވުނެވެ.\nLove to read and write stories...\nމަލަކާ (8ވަނަ ބައި)\nMe first dhw. Mi bai vx varah reethi varah kamudhey. Waiting for next part. Ekam next part dhigu kohlahchey👼💙😍\nMee konfadha vaahaka eh…..\nDhivehi vaahaka eh…\nFirst dhw… Yeah I’ll try to make it long\nVaraah reethi vaabe hen heeveyy mi vaahaka\nDear haadha kurey thankolheh dhigu kohllabala\nKn kn days thagehgga tha mi vaahaka up kuranee\nThanks… And sorry kuruvyma.. And up kurany Ninumunuha avahakah\ney…thimyhaku name hus v tha alhe myhun ge name use kuran😒..Mimmi ge namuga vx hama ehaa huthuru koh liyefa mihaaru i ge namuga anehkaa vx liyan fehty..Thimyhaku bunan beynun vaa ehcheh thimyhehge namuga kuran vi ehnu..ehn meehunge namuga nujehe dhw liyaakah..Ehme kamunudhany migothah ehn myhunge naumga kuraa msgs vx post vaathy😤..Ekan kuraa myhakah ekan kuran ithurah furusathu libeythy..V rulhi aissi😠..N I ge namuga comment kuriyas i aky ehaa hadi koh vhk dhahkaa kuhjeh nuun kan vx ingeyne kahney..aly migothah ehn meehunge name use kohfa comments report kohba\ningey..Anyway story is outstanding..i hope avahah kiyaalan libeyne kamah..hehe..waiting❤\nNice story and keep it up Aly\nfoakey liya liyaane ehcheh nethiyya.\nAnga mathee bahuruva haadha hadi eyy\nAlhey.. “sukun” mi dhaskuran jehey.. vv gina sulunufe mistakes… then sifa kohdheyn v… dhen maa kury seen thah\nHope you will try best next timw\nOk.. Next part improve kuraanan\nhaadha huthuru bas thakeh vaahaka kiyan beynun nooniyya vaahaka nukiyabala thigotha ehn kudhin liyaa stories ah faadu kiyaane kameh nei i hate that kind of people emyhehge hunaru dhehkumaky goas kameh thigotha mikahala page ehga thigotha hadi huthuru bahun reply kurumaky v goas kameh…..🤔\nmi story varah reethi ingyyyy…..whn is next part dear….waithing……love this story so much…ly:)\nThanks.. Next part Tuesday ga\nAvahah up kohba dhwww..\nKn Kn days ehgatha Mi Vaahaka nereni\nMaasha allah..keep the hard work up😊hithah ery3vana part ashey comments eh kohlaany😋waiting for next\nKeh koh gen hurebala\nWowow varaah reethu when next\nnext part up kurytha aly ☺☺😇😇\nYeah I have 😊\nV habbu.. Aly next part Kn iraku up kohladheynee.. Lyssssm dear.. 😘😍😻😍😻😘😍😻.. Avahah up kohladhehcheyy.. Super curious to knw… 😻😍😘😍😻😘\nThanks.. next part up kohfin


China media thakuge bodu samaalu kameh dhagandey ah - vNews.mv\nޗައިނާ މީޑިއާތަކުގެ ބޮޑު ސަމާލުކަމެއް ދަގަނޑޭއަށް\nއިސްމާޢީލް ޝާހު 09 September 2019, 08:50\nވޯލްޑްކަޕް ކޮލިފައިންގައި ޗައިނާއާއި ދެކޮޅަށް މާލޭގައި ކުޅޭ މެޗުގެ ސްކޮޑުގައި ހިމެނުނު، ރާއްޖޭގެ ތާރީހުގައި އުފެދުނު އެންމެ މޮޅު ކުޅުންތެރިޔާ އަލީ އަޝްފާގު (ދަގަނޑޭ) އަށް ޗައިނާ މީޑިއާތަކުގެ ބޮޑު ސަމާލުކަމެއް ލިބިއްޖެ އެވެ.\nޗައިނާގެ މީޑިއާތަކުން ވަނީ ގުއާމް މެޗުގައި ދަގަނޑޭ ނުހިމެނި ޗައިނާ މެޗުގައި އޭނާ ހިމެނުނީ މެޗުގެ ސީރިއަސްކަމަށް ބަލައިގެން ރާއްޖޭގެ ކޯޗު ނިންމި ނިންމުމެއް ކަމަށް ފާހަގަކޮށްފައެވެ. އަދި ގައުމީ ޓީމާއި މެޗެއް ނުކުޅެ ގިނަ ދުވަސްތަކެއް ވަންދެން ހުރުމަށްފަހު ޗައިނާ މެޗުގައި ދަގަނޑޭ ބޭނުންކުރުމަކީ މެޗަށް ރާއްޖެއިން ސީރިއަސް ވެފައިވާ މިންވަރު ހާމަވާ ކަމެއްކަމަށްވެސް ވަނީ ހާމަކޮށްފައެވެ.\nމީގެއިތުރުން ޗައިނާ މީޑިއާތަކުން ވަނީ ދަގަނޑޭއަށް ވަރަށް ބޮޑަށް ތައުރީފުކޮށްފައެވެ. އެގޮތުން ދެކުނު އޭޝިއާގައި އޭނާ ހޯދާފައިވާ ކާމިޔާބީތަކާއި ކުލަބް ލެވެލް އަދި ބައިނަލްއަޤްވާމީ ގޮތުން ހޯދާފައިވާ ކާމިޔާބީތައް ޗައިނާއިން ވަނީ ވަރަށް ބޮޑަށް ފާހަގަކޮށްފައެވެ. އަދި ދިވެހި ޕްރިމިއަރ ލީގުގައި ދަގަނޑޭ ގެ ކުޅުން ޗައިނާގެ ޓީމުން ވަރަށް ގާތުން ބަލާފައިވާ ކަމަށާއި ޗައިނާ ޓީމުން ތިބީ ސްކޮޑުގައި އޭރު ނެތްނަމަވެސް ދަގަނޑޭ ޓީމުގައި ކުޅޭނެކަމަށް ބަލައިގެން އެކަމަށް ތައްޔާރުވެގެން ކަމަށްވެސް ޗައިނާގެ ނޫސްތަކުގައި ވެއެވެ.\nއަދި ދަގަނޑޭއަކީ އަދިވެސް ހުނަރުވެރި ކުޅުންތެރިއެއް ކަމަށާއި ކޮންމެ ވަގުތެއްގައިވެސް އިދިކޮޅު ޓީމަށް ނުރައްކާ ކުރެވޭ ފެންވަރު ހުރި ކުޅުންތެރިއެއްގެ ގޮތުގައި ޗައިނާގެ މީޑިއާތަކުން ފާހަގަކުރެއެވެ.\nމިއީ މިހާތަނަށް ރާއްޖެއާއި ދެކޮޅަށް ކުޅެން އަންނަ ޗައިނާގެ އެންމެ ވަރުގަދަ ޓީމެވެ. އަދި ގަލޮޅު ދަނޑުގައި މިހާތަނަށް ރާއްޖެއާއި ދެކޮޅަށް ކުޅެން އަންނަ އެންމެ ވަރުގަދަ ޓީމެވެ. އިޓަލީ އަށް 2006 ގެ ވޯލްޑް ކަޕް ކާމިޔާބުކޮށްދިން ކޯޗު މާސެލޯ ލިއްޕީގެ ކޯޗުކަމުގައި ރާއްޖެއާ ދެކޮޅަށް ކުޅެން އަންނަ ޗައިނާ ޓީމުގައި ސްޕެނިޝް ލީގުގެ އެސްޕަންޔޯލުގެ ފޯވާޑް ވޫ ލެއީ ހިމެނެ އެވެ. އަދި ޗައިނާ ދަރިކޮޅަކަށް ނިސްބަތްނުވެ އެ ގައުމީ ޓީމުން ޖާގަ ހޯދި ފުރަތަމަ ކުޅުންތެރިޔާ ކަމަށްވާ ބްރެޒިލަށް އުފަން އެލްކެސަން ވެސް ސްކޮޑުގައި ހިމެނެއެވެ. މިއީ އޭނާ ޗައިނާއަށް ކުޅެދޭ ފުރަތަމަ މެޗެވެ.\nމެޗަށް ޖުމްލަ ތިން ހާހެއްހާ ޓިކެޓު ވިއްކުމަށް ހަމަޖެހިފައިވާއިރު އޭގެތެރެއިން ޗައިނާއަށް ދިނުމަށް ހަމަޖެހިފައިވާ ހާހެއްހާ ޓިކެޓު އެގައުމުން ވަނީ ގަނެފައެވެ. ޗައިނާގެ ރިޕޯޓުތައް ބުނާގޮތުން އެ ގައުމުގެ ބައެއް ސަޕޯޓަރުން މި މެޗަށް ރާއްޖެ އައުމަށް ވަނީ ހަމަޖެހިފައެވެ. އަދި ގިނަ އަދަދެއްގެ ޗައިނާ ނޫސްވެރިންވެސް މި މެޗަށް އަންނާނެއެވެ.\nނަމަވެސް މިއީ އަދިވެސް ދަގަނޑޭގެ ނުފޫޒު ބޭރު ގައުމުތަކުގައި އޮތްކަމުގެ ހެއްކެކެވެ. އަދިވެސް ދަގަނޑޭއަށް ޓީމުތަކުން ޖެހިލުންވާކަން ހާމަވާ ކަމެކެވެ. ދިވެހި ސަޕޯޓަރުންގެ އެންމެ ބޮޑު އުއްމީދަކީ މެޗުގެ ފުރަތަމަ އެގާރައިން ދަގަނޑޭ ފެނިގެންދިއުމެވެ. ނުވަތަ މެޗުގެ ވަކި ހިސާބަކުން ދަގަނޑޭ ފެނިގެންދިއުމެވެ.


SunOnline: Highcourt ge fandiyaaru kamah Faruheezaa aai shafeeu ayyan kuran fenna kamah nimmaifi\nހައިކޯޓުގެ ފަނޑިޔާރުކަމަށް ފަރުހީޒާ އާއި ޝަފިއު އައްޔަންކުރަން ނިންމައިފި\nހައިކޯޓުގެ ފަނޑިޔާރުކަމަށް ސިވިލް ކޯޓުގެ ގާޒީ ހަސަން ޝަފީއު އާއި ސ. ފޭދޫ ކޯޓުގެ މެޖިސްޓްރޭޓް ފާތިމަތު ފަރުހީޒާ އައްޔަން ކުރަން ޖުޑީޝަލް ސާވިސް ކޮމިޝަނުން ފާސްކޮށްފިއެވެ.\nޖޭއެސްސީން މިއަދު ނެރުނު ބަޔާނެއްގައި ބުނީ ހައިކޯޓަށް ފަނޑިޔާރުން ހޯދުމަށް ކުރި އިއުލާނުގެ ދަށުން ފަނޑިޔާރުކަމަށް ކުރިމަތިލާފައިވާ ފަރާތްތައް "ފަނޑިޔާރުން އައްޔަންކުރުމުގައި ކޮމިޝަނަށް ލަފާދޭ ކޮމިޓީ" އިން ސްކްރީންކޮށް، އިންޓަވިއު ކުރުމަށްފަހު، ކޮމިޝަނަށް ހުށަހަޅާފައިވާ ރިޕޯޓުގެ ތަރުތީބުން، "ހައިލީ ރިކޮމެންޑް" ކޮށްފައިވާ ފާތިމަތު ފަރުހީޒާ އާއި "ރިކޮމެންޑް" ކޮށްފައިވާ ހަސަން ޝަފީއު ހައިކޯޓުގެ ފަނޑިޔާރުކަމަށް އައްޔަންކުރަން ފެންނަ ކަމަށް 20 ސެޕްޓެމްބަރު ވަނަ ދުވަހު ބޭއްވި ކޮމިޝަނުގެ ޖަލްސާއިން ނިންމާފައިވާ ކަމަށެވެ.\nފާތިމަތު ފަރުހީޒާއަކީ މިހާރުވެސް ސ. ފެދޫ މެޖިސްޓްރޭޓް ކޯޓުގެ އިސް މެޖިސްޓްރޭޓު ކަމުގެ މަގާމު އަދާކުރައްވަމުން އަންނަ ބޭފުޅެކެވެ. ފަރުހީޒާ ވަނީ ގާނޫނީ ރޮނގުން މެލޭޝިޔާގެ އިންޓަނޭޝަނަލް އިސްލާމިކް ޔުނިވާސިޓީއިން ބެޗެލަރ އޮފް ލޯ (އޮނާޒް) އަދި މާސްޓާ އޮފް ކޮމްޕަރޭޓިވް ލޯ ހާސިލްކުރައްވައިފައެވެ.\nއޭގެ އިތުރުން ގާނޫނީ ވަކީލުކަމުގައި 10 އަހަރު ދުވަހުގެ ތަޖުރިބާ ހުރި ފަރުހީޒާ އަކީ ޕަބްލިކް ޕްރޮސެކިއުޓަރެއްގެ ގޮތުގައާއި ޕްރައިވެޓް ޕްރެކްޓިސްގެ އިތުރުން ގާނޫނީ ދާއިރާއިން ކިޔަވައިދިނުމުގެ ތަޖުރިބާ ވެސް ހުރި ބޭފުޅެއް ކަމަށް ޖޭއެސްސީން ބުންޏެވެ.\nހަސަން ޝަފީއު އަކީ ގާނޫނީ ރޮނގުން މޯލްޑިވްސް ކޮލެޖް އޮފް ހަޔާ އެޑިއުކޭޝަން އިން ބެޗެލާ އޮފް ލޯ (އެލްއެލްބީ) އަދި މެލޭޝިއާގެ އިންޓަނޭޝަނަލް އިސްލާމިކް ޔުނިވާސިޓީން މާސްޓާ އޮފް ކޮމްޕަރޭޓިވް ލޯ ހާސިލްކުރައްވާފައިވާ ބޭފުޅެކެވެ.\nއަދި 2013 ވަނަ އަހަރުން ފެށިގެން ފަނޑިޔާރެއްގެ ހައިސިއްޔަތުން ފެމެލީ ކޯޓުގައި މަސައްކަތް ކުރައްވަން ފެއްޓެވި ޝަފީއު އަކީ މިހާރު ސިވިލް ކޯޓުގެ ގާޒީއެކެވެ.\nޝާފިއު އަކީ ގާނޫނީ ދާއިރާގައި 14 އަހަރު ދުވަހުގެ ތަޖުރިބާ ހުރި ބޭފުޅެއް ކަމަށާއި ދާއިރާއިން ކިޔަވައިދިނުމުގެ އިތުރުން ގާނޫނުތައް ޑްރާފްޓް ކުރުމުގައިވެސް މަސައްކަތް ކުރައްވާފައިވާ ބޭފުޅެކެވެ.